text:
平日小小豬嘅早餐都係一杯奶或者再加個麵包,其實都有少少悶,今日就嚟攪攪陣,轉個新口味,同佢齊齊整個香橙燕麥乳酪杯,食一個快靚正嘅健康早餐啦~
我都係因為上次參加新奇士橙嘅EVENT,係席上跟林德信學整個依個香橙燕麥乳酪杯.嗰日食又覺得原來橙加乳酪個味又幾夾,再加上食左啲燕麥方塊又幾飽肚,所以就同小小豬齊齊整啦!
其實當日都用左幾款唔同材料,不過我地就係屋企自己整,所以就簡單啲,只係用香橙,燕麥方塊同埋低脂乳酪嚟整啦~
第一個步驟就當然係搣橙,為左訓練小小豬嘅手指力,我開左個頭之後就交俾佢接手搣埋下半場,又好似得得地,只係個橙皮唔多靚呀~
之後個做法都好簡單,係杯底鋪上一層燕麥方塊,之後加上乳酪,再係上面鋪一層橙肉,再淋乳酪~
然後重覆步驟直至覺得個份量足夠就可以食啦~
之前都有試過俾燕麥方塊加牛奶俾小小豬食,不過佢就唔多肯食(話唔好食哦).但今次加落左乳酪佢竟然話好味,仲不停咁要添加,原來改變少少就可以有唔同收獲呀~
小小豬仲話非常好食,叫我下次都俾佢整依個早餐,但....佢提意將橙改為藍莓,話佢最鏗意嘅生果係藍莓.
其實.....計我話....係佢怕左搣橙就真,不過小小豬又冇講錯,又真係可以改用其他生果,咁下次就順下佢意買藍莓,等佢食得更加開心啦!
大家一齊嚟交流下煮飯仔及去玩嘅親子樂啦!


c: text/html

text:
事源我開頭末做手術之前約(5月)已經有陰道炎,但係到差唔多臨做手術嘅一個星期又好返 ,咁我9/6 號就系家計會做完流產手術之後,返到去夜晚已經即刻沖涼,大概隔左2個禮拜左右無端端就發現M巾流一大片黃色液體,有D臭味,不過吾痕… ,琴日發現又只有DD流系M巾,直到今日夜晚23/6 又無端端下面有d灼痛,都仲係有少少黃色液體流系M巾,請問如果係咁我可以點算?
Hello~多謝你嘅提問流產之後出現嘅分泌物好大機會係惡露.惡露係指產後 / 流產後 陰道所排出嘅分泌物,裏面混合咗子宮出血,胎盤碎片,胎膜,蛻膜,子宮同子宮頸嘅分泌物等.當流產手術結束,子宮內部就會啟動復原機制,重新調整返去原本大小嘅同時,亦會開始修復因胎盤剝落而產生嘅傷口,並且將內部剩餘嘅殘存組織排出,等身體盡快返去原先嘅運作軌道上面.
一般嚟講,惡露排出嘅情況會持續大約兩至三個星期,過程中惡露嘅顏色同量會隨住時間而改變,從一開始嘅鮮紅色混雜較多出血,到後來會慢慢過渡至只剩下乳黃色嘅部分分泌物,最後完全結束.惡露排出通常需要三個星期,少數人需四個星期先可以完全排除乾淨,呢段時間除非有發燒,劇烈疼痛等現象,否則唔需要太緊張,惡露會隨住時間自然排出.通常醫生都會開立子宮收縮藥或生化湯等,呢啲都可以幫助子宮收縮,排除惡露,促進修復.
通常惡露同月經一樣都會有正常嘅血腥味,但並唔會有腐臭的嘅情況,如果有異味好有可能係細菌感染所致,甚至會造成發燒反應,應該要趕快睇醫生.而流產後,如果冇得到充分嘅休息,很容易令免疫力下降造成發炎,所以喺照顧傷口嘅時候要記得隨時更換吸收惡露的衛生棉,並且喺每次排便之後,建議使用溫開水或消毒水由前往後沖洗會陰部,減少細菌感染嘅機會.因為你流產之前曾經患上陰道炎,所以如果冇妥善處理傷口,好大機會會令陰道炎復發,令你陰部有灼痛嘅感覺.如果唔放心嘅話,可以提早覆診/覆診嘅時候再請醫生幫你確認.
好,多謝你嘅回覆咁我到時候複診嗰時再問返醫生睇吓個情況先

robotstxt: allowed

filter: keep


text:
香港人鍾意食辣嘢,川菜近年喺香港都愈來愈受歡迎.尖沙咀最近新開咗間兩層高嘅川菜館,餐廳大廚符師傅已經有二十幾年烹調四川菜經驗,曾主理過多間正宗川菜餐廳, 除咗傳統四川菜,今次將大玩新舊派川菜融合,創出唔少新派川菜!餐廳裝潢選用紅色主調,傳統中見型格,牆上嘅壁畫亦增加咗餐廳川味元素.
巴蜀香辣蟹,師傅嚴選肥美嘅肉蟹,配以主廚自家調製嘅十多種香料同醬料炒成,香料同醬汁充份滲進蟹身.味道辛香之餘唔會搶過蟹嘅鮮味.味道真係幾辣吓,食得辣嘅開飯仔囡要嚟挑戰吓!
呢味霸王雪中紅其實就係喺傳統嘅四川麻婆豆腐上加上波士頓龍蝦,波士頓龍蝦肉質結實彈牙,麻婆豆腐反而辣度減少,多咗份龍蝦鮮味,撈飯食最正.
講到川菜又點少得酸菜魚,不過呢度就唔係用普通魚,而係龍躉啊!酸菜魚沙巴龍躉湯底用沙巴龍躉骨熬製,加入四川風味泡菜同泡椒,有魚湯嘅甜味外仲有酸辣,龍躉肉都好嫩滑~
水煮牛同水煮魚都聽得多,但呢度就有四川水煮低溫三文魚!三文魚用低溫處理,令肉質保持嫩滑,配上自家製嘅水煮配方,夠晒惹味~
呢味紅花椒乾辟松露慢燒乳鴿,乳鴿先用煙燻同慢煮方式,再將乳鴿外皮炸脆,配以紅花椒汁同松露,最後用蘋果木煙燻上碟.
有時點都要食啲澱粉先飽肚嘅,夏日炎炎不如食返碗涼麵啦~招牌好川涼麵帶有微微酸味,惹味得嚟唔太漏.
最後梗係要食返個甜品,呢個榴槤鍋餅榴槤味濃郁,榴槤控絕對不可錯過!
餐廳內仲有三間vip房畀一大班人聚會用,而且其中一間仲有得打牌唱k,一邊食川菜一邊打牌唱k真係未試過啊~
地址: 尖沙咀堪富利士道11號堪富利士大廈2-3樓
文: Yanica
相,片: Tom Li


text:
有機香蜂草抗菌保濕噴霧
FACIAL CALMING MIST - 100% Organic Melissa Water 100ml
香蜂草花水
SLU同「蜂」呢個字都有幾深緣分,當時喺德國嘅時候發現咗蜜仔,帶返嚟香港比BFF們之後大家went crazy嘅蜜糖之後,到依家Merme Berlin 出嘅有機香蜂草花水,喺未正式launch之前已經比大家掃走咗一批!依家同大家隆重介紹返
嗰陣想知香蜂草係咩嚟,見倒個樣都生得幾似薄荷咁好有趣,先發現原來藥用方面已經沿用超過兩千年咁多,仲好Tough添!即使喺零度以下嘅低溫都可以保持到塊葉好綠嘅狀態,唔怪得被列為英國嘅伊莉莎白皇家草藥園其中一種一定要種嘅草藥!除咗醫學用途之外仲可以拎嚟釀酒,煮嘢食時用嚟做香料,泡茶⋯⋯等等,真係唔search唔知蜂草好😆👍🏻
當初帶蜂草Mist嗰陣,美少女問係咪蜂蜜啲朋友,其實完全唔同的啊哈哈😆植物嚟架!佢係嚟自德國當地種植嘅香蜂草提取而成,SLU初初成立嗰陣好多敏感肌BFF問有冇更加多產品可以試下,依家機會嚟喇!因為蜂草Mist可以鎮靜皮膚過敏同濕疹嘅不適,加埋清新嘅檸檬花香味可以舒缓返壓力同情緒.有時候做功課或者返工做野做到好攰個陣,噴下有機香蜂草抗菌保濕噴霧即刻有精神返之餘可以做返抗氧化,抗衰老,保持肌膚彈性
迷迭香酸
香蜂草Mist入面有迷迭香酸成分,係抗氧化嘅fitfit buddy,簡單嚟講姐係可以睇落去飽滿啲,延緩有機會出現嘅細紋等等嘅初老徵兆.
加上香港嘅空氣實在冇德國山區肺嘅地理優勢,平時喺街等車個陣,肌膚都有機會黏左肉眼睇唔到嘅污染物!而呢類污染物就係繼飲食之後,會令到肌膚發炎嘅原因.用返蜂草Mist做返抗炎,減少埋污染同壓力引起嘅炎症同防止自由基造成細胞受損,外來污染物out!
咖啡酸
咖啡酸真的不只是咖啡有,香蜂草都有💪🏻咖啡排毒減肥就聽得多,去到護膚層面就做到深層活化同保持肌膚含水量,仲可以清除暗粒粉刺!相信BFF們都好熟悉neulab+嘅益生元肌底液可以通返毛囊,而再落多少少功夫疏通返毛孔嘅話,就要加埋香蜂草mist!通返毛孔就可以減少因為細菌積累而引起嘅閉口性粉刺,最後發炎爆暗瘡嘅情況,係暗瘡肌嘅恩物,最後一步,由香蜂草Mist踢走粉刺粒粒問題,比返肌膚重生🌟
用過就會明白,呢一兩噴帶嚟嘅療癒感🥰
Ingredients List 成份列表
Melissa Officinalis Flower Water
香蜂草花水
不含礦物油,羥基甲酸酯,不含轉基因生物,不含動物測試,不含色素,不添加香料或防腐劑
日常使用:早晚完成基礎護膚步驟後,或肌膚感到乾燥時,使用1噴有機香蜂草噴霧噴於臉上作保濕之用
配合Merme Berlin精華油使用:於洗臉後,先取出1-2滴精華油,再將1噴有機玫瑰水噴於手心,將精華油及有機香蜂草噴霧混合後由頸部開始向臉輕輕按摩至完全吸收.
Tips for Mist : 可於上妝後或補妝前使用,令妝容更貼服


text:
種牙點揀種植體?種牙被醫學界稱為“人類嘅第三副牙齒”,除咗系種牙嘅方式上,我哋要揀適合自己嘅,系種植體上都要揀好嘅種植體,和人體有很好嘅生物相容性可以提高種植牙嘅成功率.種牙點揀種植體?
種植牙又叫人工種植牙,並唔系真系種上自然牙齒,一顆種植牙由牙冠,基臺,種植體三部分組成,作為整顆種植牙嘅基礎,種植體嘅選擇顯得尤為重要.
咁,越貴嘅種植體越好咩?唔一定,選擇種植體有三方面:
1,種植體嘅機械性能
種植技術系建立喺近代機械加工嘅發展基礎之上.良好嘅加工性能才能滿足形態設計嘅需要,咬合系牙嘅基本功能,好嘅種植體能夠承載靜態和動態咀嚼咬合力,唔致喺漫長嘅使用過程中發生折斷,變形,磨損.
2,材料嘅生物相容性
作為“外來者”嘅種植體系否能通過自身免疫系統嘅檢驗,並很好嘅與周圍組織相容和,唔產生排異反應,系種植體能否長久留存嘅關鍵.
而鈦鋯合金則系唯一等同並優於四級純鈦嘅生物相容性嘅合金材料.擁有此種材料嘅種植體可以與周圍組織和平相處,為今後骨結合打下堅實嘅基礎.
3,種植體嘅表面處理
種植體植入後,要想呆得住,就需要成骨細胞附著喺種植體表面,繼而分化為骨細胞,形成種植體骨結合.
種植體與骨產生牢固嘅結合通常都需要12周甚至更長嘅時間.具備親水活性表面嘅鈦鋯合金種植體,大大提升了種植體嘅“吸引力”.形成種植體與舊骨之間嘅新骨.僅僅3-4周就可形成牢固嘅骨結合.
以上就系「種牙點揀種植體?」嘅具體介紹.
《種植牙併發症有邊D?》
牙科小Tips:


text:
雖然高貴而有氣質嘅囡囡,一直以嚟深得有品味嘅玩家熱捧,但係呢啲咁高質嘅囡囡,近年卻係買少見少,想搵到個咁索嘅囡囡把酒談心,同埋打友誼波都好難.不過早排聽聞澳門數字會所,嚟咗個叫做菲菲嘅高質囡囡,梗係第一時間追訪吓佢啦!
初見菲菲嘅時候,真係有種驚為天人嘅感覺,事關佢唔單止樣靚身材正,更有種高貴嘅氣質,單係呢點就已經引到男士頭岳岳啦!問菲菲點解擁有咁令人迷醉嘅氣質,佢就話:「可能因為我自細就開始接觸樂器,喺音樂嘅薰陶下,舉手投足都有節奏,咪畀到人一種高雅嘅感覺.」唔講唔知,原來菲菲識玩嘅樂器有好多,除咗有鋼琴外,仲有小提琴,琵琶同長笛.小弟一聽到菲菲講話識吹笛,雙眼即刻放光.菲菲見我咁樣,就知我喺度諗緊乜,即刻嗲道:「邊個想知我嘅口技係點,搵日床上較量過咪知囉!」
正所謂人靠衣裝,咁有氣質嘅靚女,梗係要搵番啲靚衫嚟襯托,先至可以凸顯個人嘅氣質啦!而菲菲則情傾低胸連身裙,究竟係乜嘢原因呢?菲菲笑道:「乜你冇留意啲名女人赴宴嘅時候,都鍾意着低胸衫嘅咩?目的就係可以令自己艷光四射.雖然我唔係乜嘢名女人,但都希望自己嘅艷光能夠吸引到大家嘅眼睛,成為一個充滿魅力嘅女人,故此我最愛着低胸連身裙.一來可以凸顯出迷人嘅雙峰,將美好嘅身材展露出嚟,二來又可以令自己睇起嚟,更具誘人嘅女人味.」望住菲菲講嘢時嘅眼神,小弟睇得出佢真係好享受成為男人焦點嘅感覺.
菲菲既有氣質,又有美好嘅身材,想追佢嘅裙下之臣應該唔少.菲菲聞言即刻點頭話:「真係有好多o架!乜嘢類型嘅男人都有!」其實靚女多人追一啲都唔奇怪,奇就奇在菲菲數完之後喺度嘆氣.菲菲解釋:「其實我對男友嘅要求好簡單,唔一定係靚仔或者有錢佬,但係一定要有紳士風度,先至可以得到我嘅歡心.」紳士呢啲嘢好縹緲喎!菲菲就話嘞:「都唔係吖,只要識得點樣尊重女性,自不然會有紳士風度o架喇!」講得咁容易,就唔使等到家陣都仲係單身啦,係咪?
年齡:23歲
身高:5呎4吋
三圍:34,24,34
興趣:跳舞
撰文:阿豪 攝影:阿德


text:
但同樣地用返物理學嚟講,又係咪咁簡單?有無考慮到企咗出嚟令到門將同個波嘅距離短咗會同時令到門將可以反應嘅時間同樣大大縮短?另外齋睇正面望埋去就話無乜角度啫,唔好唔記得仲可以由上面笠過同埋唔一定要立即射門,可以由側邊扭過門將先都仲得.而英格蘭聯賽盃四強次回合由阿仙奴對住利物浦嘅賽事入面,藍斯達爾嘅兩個失波就正正示範咗守門員嘅位置絕對唔係愈進取就一定愈好.
首先第一球祖達由禁區頂左路推返大位準備起腳,藍斯達爾嘅企位相對進取,大概企係離門四碼位置.臨到祖達起腳之前,佢更加再踏前半步,令自己企喺離門大概五碼位置.祖達起腳一刻,阿仙奴有三位球員一齊嘗試阻擋射門,令到藍斯達爾嘅視線受阻.
由龍門後面角度可以好明顯睇到藍斯達爾喺祖達起腳一刻做出小跳步,落地嘅時候係右腳先落地,證明佢已經預判射門會飛向自己左手邊.相信呢個預判同三位隊友落剷嘅動作有關,令到藍斯達爾認為祖達只會向遠柱射門,偏偏祖達就揀射返近柱,殺藍斯達爾一個措手不及.
雖然最後個波軟弱無力,但由於藍斯達爾嘅身體姿勢已經預備曬向左邊撲,令到佢需要重新調整.但當藍斯達爾回到身向返右邊撲嘅時候,佢咁進取嘅企位令到當時個波其實已經去到佢右手隔離.令到藍斯達爾落地一刻個波已經過埋佢嘅身體,令到呢球無乜力度而且無乜角度嘅射門同樣能夠射穿藍斯達爾十指關.
當然以藍斯達爾企得咁前,如果祖達選擇硬射遠柱,或者喺一個無乜隊友阻擋視線嘅情況,未必係一個差嘅選擇.因為咁樣除咗可以封窄正面射門角度之餘,亦可以預備如果祖達傳比隊友後隨時需要出迎應對嘅單刀情況.
之不過,每個選擇都自然有佢嘅好處以及壞處,自然每個選擇應該要揀返適當嘅時候應用.例如當遇到今次呢啲人多密集加上個波離門唔算好遠嘅情況,門將好有機會非常之遲先睇得清楚個波嘅去勢,增加自己可以反應嘅時間比起封窄射門角度更為重要.如果呢一球藍斯達爾稍為保守返啲,大約企喺門線前三碼位置,為自己爭取多兩碼嘅距離以及反應時間,相信佢即使仍然預判個波會飛向遠柱,都仍然會有足夠嘅時間畀佢回身落地救出呢個射門.
唔好睇少藍斯達爾企出咗呢兩碼,要記得一個波飛過兩碼嘅時間其實一啲都唔長,有時就係有無爭取呢兩碼嘅距離以及反應時間,形成救到與救唔到嘅結果.
第二球就已經去到下半場,當時祖達成功突破阿仙奴防線準備單刀,而藍斯達爾相信本身已經企得幾出預備做清道夫.可惜個波仍然係彈緊地,而藍斯達爾回後唔切,唯有盡力出迎嘗試封窄正門射門角度.之前都有提過,彈地波嘅單刀守門員係相對難應付,因為射手有更加多嘅處理選擇,如果守門員太快出迎只會令射手更易應付.
而今次藍斯達爾就係因為回後唔切,跌咗入祖達嘅陷阱.祖達見到藍斯達爾一出迎嘗試撲向個波,雖然正面射門角度確係細咗,但由於藍斯達爾身後有大量空位,所以祖達立即挑起個波笠過藍斯達爾,令利物浦領先到 2:0,而最後利物浦亦都係以為呢個賽果擊敗阿仙奴成功打入今屆聯賽盃決賽.
當然呢下我覺得藍斯達爾回唔切後,全速出迎總好過企定定好被動咁由得對手前鋒點舞都得.但亦都證明咗守門員即使出迎出得切封窄到正面射門角度,但如果位置過份進取,其實除咗正面射門之外,對方仲有好多其他處理嘅選擇,胡亂出迎封位就會好易墮入對方嘅圈套㗎喇.


text:
(面試極秘檔案🗂檔案.1)解碼幼稚園面試傳說!不為人知嘅老師情報分享!
嚟到暑假,有人歡喜就有人愁!喺一眾同小朋友出去玩嘅父母入面,總有一批爸爸媽媽正喺度苦惱⋯⋯幼稚園面試!有關面試嘅傳說一籮籮:面試時家長一出聲就扣分?要讀學前班先加分?報名表一定要親手交?聽得多就越驚,壓力就越大!
咪自亂陣腳啦!等我哋由前幼稚園教師Yuki同埋佢一班幼教智囊團,帶大家從老師角度睇面試呢件事.話俾大家知邊啲要避雷啦!
傳聞一:面試時家長唔可以同小朋友講嘢?
其實幼稚園面試有分好多種模式,有小組,有個別,當然都有家長陪同.當小朋友同家長一齊面試,有交流有溝通,係好正常嘅事.有時候家長太刻意唔講嘢,小朋友反而會覺得你同平時唔同,可能會令佢好焦慮㗎!我相信坊間有呢類傳聞係因為家長怕一開口就講錯嘢,只要留意說話嘅內容,就Okay啦!
傳聞二:小朋友有讀PN(學前班),是否會較易取錄?
有無讀學前班其實無好大影響關係㗎!因為好多面試都喺11月,入過PN嘅小朋友都仲係適應緊PN嘅生活.所以學校多數都只係會睇面試時嘅即時反應.當然,小朋友有機會喺PN已經適應得好好,有一定程度嘅自理能力,識得返學嘅規則,表現可能會比較有信心.但呢個都係要睇小朋友本身自己嘅能力嘅~
傳聞三:報名表一定要親身交先有誠意?
其實喺疫情期間,好多學校都改咗做網上交表.當然有好多學校一直都係,而有啲學校就兩種方式都有.但其實兩種方式都無關係,唔會話你用網上交就無誠意.
反而係你好早交,但文件唔齊,個影響就比較大啦!所以報學校嘅時候,要預先睇返每一間學校嘅需要,準備齊晒所有文件,準時上載就可以.
傳聞四:張證件相係關鍵
疫情下,個個都戴住口罩,張證件相都真係幾緊要嘅.不過面試當天,只要個look醒醒目目都會留下深刻印象,好多時候都係面試表現比較直接影響到個取錄結果.當然如果喺同分嘅情況下,學校都會著眼於家長嘅表現,談吐.如果分數都仲係完全相同,其實仲會睇埋報名嘅先後次序.所以話,張相係點,確實係會留下印象,但未必會成為取錄嘅關鍵.
⭐留意返有部份學校都會接受嬰兒期嘅相,但大多數都需要交近照.
傳聞五:一定要整PORTFOLIO
其實好多學校都唔睇PORTFOLIO㗎,其中一個原因就係收太多,未必即時睇得晒!當然,學校其實都係較為著重於面試表現,所以就算檔案做得幾靚,小朋友喺面試時都係無反應,無自信,校方好有可能會懷疑家長「做假」!建議各位家長可以了解個別學校嘅要求先,唔需要盲目地跟風整PORTFO~
有關幼稚園面試就同你一一打破咗啦!作為前教師,自己都面試過形形色色嘅家長,自己都留意到某啲行為可能會令老師大扣分㗎!
趁人少少,就同大家Share一下呢個不為人知嘅情報啦!
「長篇大論」
家長切勿長篇大論講育兒理念!講曬由細到大發生過所有嘅事以致你今日會用呢個育兒嘅方法.絕對係NG!
「佢平時唔係咁」
家長好多時都會講「佢平時唔係咁」.但其實一見就知佢平時都係咁,所以呢句可免就免.因為小朋友個表現係點,老師睇到係咁就係咁.就算你講佢平時唔係咁都無辦法令我哋了解到小朋友平時係點.同時亦反映家長嘅態度,或者轉個講法:「佢今日真係有啲情緒,我哋嘗試處理緊」,反而反映到家長大方面對,亦嘗試處理.
「校長唔好亂叫」
家長要認清楚邊個係校長先好提示小朋友用有稱謂嘅方法打招呼!(因為有啲校長好介意人哋嗌錯人㗎!)
「提早半個鐘到學校」
好多家長都會預早出門口,打算可以預早同小朋友做準備.但其實係唔需要早太多到學校門口準備,比原定面試時間早大約10分鐘就可以.好多時間家長過於緊張到達,但學校又未入得,加上天氣又好熱,小朋友可能又著住西裝,熱到個頭都濕曬,有時候等得耐更係會攰同開始有情緒,反而會影響到面試嘅發揮!(一切都係睇學校俾嘅面試通知書上嘅時間作準,不早也不遲.)
「現場偷拍」
有部份家長會希望記錄自己小朋友喺面試過程嘅表現,或者其他原因而現場偷拍,例如:拎手機出嚟扮覆短訊,又或者將電話放喺恤衫袋,然後凸出鏡頭錄影⋯⋯雖然未必會發現(但多數都會發現),但一旦被發現,想面試成功都幾難.
「管理面部表情」
雖然疫情下大家都戴住口罩,但要留意眼部表情都有好多!所以對於老師嘅提問,小朋友嘅反應都一概平常心處理啦!老師同家長交流時都會透過眼神睇到家長嘅自信,同時都會睇到你哋對小朋友嘅微表情,微動作.同小朋友溝通時,好多家長除咗望小朋友,都會不期然瞄吓老師,但其實唔需要太刻意老師,專心同小朋友溝通就可以.如果唔係老師會覺得你時時刻刻都係扮緊嘢,突登做俾老師睇,咁就唔多好啦!
以上就係今集內容嘅分享!想知道更多有關幼稚園面試嘅Tips同資訊?記得留意我哋下一集《面試極秘檔案 – 幼稚園篇》啦!


text:
母親節|32歲陳嘉寶三年抱三勁溫馨 重提懷第三胎「胎位不正」勁驚險
陳嘉寶多謝「神隊友」老公
Anjay與丈夫黃頌祈(Epaphras)三年抱三,被Anjay視為「神隊友」的Epaphras十分照顧家庭,Anjay說:「其實我好幸福,有乜嘢事老公真係落手落腳去做,畀足時間我休息,要照顧一大三細嗰個係我老公,哈哈!我先生好努力工作,同時又去照顧我哋,比起上一代,我哋已經好幸福,當然工作同家庭要取得平衡,有時喺屋企工作,因為小朋友喺度嘈,都會忟,不過我成日提醒自己,佢哋真係大得好快,所以我哋好珍惜佢哋搞破壞嘅時光.」
陳嘉寶懷第三胎時「胎位不正」
懷胎十月,母親所經歷有甜,也有苦,原來Anjay在懷第三胎女兒Azaliah,臨盆在即的時候,曾遇到胎位不正,要住院近兩星期,當時她憂心胎中的Azaliah,同時惦念着家中的兩位小寶貝,令她一度感到沮喪,她說:「其實佗頭兩個女嘅時候都好順利,都冇嘔,冇抽筋呢啲狀況,到佗第三胎,起初都冇嘢,但係到第八個月時發現有胎位不正嘅情況出現,本身七,八個月嘅時候BB個頭已經向下,係一個適合生產嘅位置,但係到八,九個月嘅時候,BB喺肚入面180度咁轉,個頭轉返上去不特止,成個BB打橫喺個肚度,醫生話有危險,因為一穿水,BB有可能踢到臍帶就會有生危險,如果係咁就需要緊急開刀,所以醫生就見議即刻入院觀察,入到醫院醫生有兩個見議,一係人手轉胎位,一係就等到三十八周後開刀……」
陳嘉寶每日人手移位
Anjay續說:「正常來講肚入面唔會有咁多位可以轉,加上BB已經6磅幾差不多7磅,但係好神奇,佢可以每日都喺度轉,去到三十九周,本來都諗過要開刀,不過我最希望都係可以順產,當喺醫院同屋企兩個BB視像時佢哋喺度喊,我哋都好掛住大家,真係好肉赤.去到三十九周多,BB終於冇乜再轉嘅時候,醫生就話時機成熟,幫我做咗人手轉頭,之後BB都好乖冇再轉嚟轉去,我就返咗屋企待產,期間都有擔心BB會喺我平趟時有機會轉身,所以我就用枕頭墊住好似坐喺度咁瞓,最後過咗四十一周就順產,成個過程都好擔心,但係經歷過呢樣嘢後,母親節最大嘅願望就只係小朋友健康開心,咁已經係最大嘅一份禮物.」


text:
旺季買西裝 小心折完貴過未折
眾所周知,冬天係所有時裝,衣著嘅旺季,好多店舖表面做緊折,但係背後其實mark up晒,令好多客人俾貴左都唔知! 如果大家唔係好留意某店舖嘅西裝售價,隨時折完仲貴過未折果陣!
常上西裝平台 裁縫收費一目了然
Tailor-M嘅裁縫搜尋器有價錢劃分功能,可以先輸入你嘅budget,由平台幫你過濾你嘅選擇,就點買都唔會失預算!
經常爬文 更緊貼行內資訊
好多裁縫都會響Tailor-M發表文章,無論係西裝資訊,定期優惠,裁縫故事都一一盡錄,只要睇多兩篇,知多啲,大家買西裝嘅時候就更名心裡有數!
善用預約功能 收獲平台獨享優惠
有好多裁縫優惠都需要透過平台預約獲取,有時候如果睇完文章而無預約直接上門幫襯就有機會因此錯過平台優惠! 所以如果真係睇岩左邊位裁縫,落個booking就最穩陣!
尖沙咀樓上訂造西裝 明碼實價 不時推出贈品優惠
位於尖沙咀嘅L&K Bespoke
,係區內性價比很高嘅裁縫店.佢地最均真嘅地方係訂造西裝全年都係HKD 3,500起,從來唔會因為你係生客或旺季就坐地起價.唔單止係咁,好多時佢地仲會推出唔同嘅贈品,以今個月為例,只要經Tailor-M預約L&K Bespoke
,買一套西裝即送你一件恤衫或cufflink,當你去買西裝嘅時候show返個Tailor-M預約就可以redeem到,買西裝唔洗驚受騙之餘,仲個個月有野送,而且質素有返咁上下,所以L&K Bespoke
啲客黏性奇高,好多都係幫趁左10年以上嘅熟客仔!


text:
項目分析 – 嘉熙
Administrator
白石角而家有六個地盤起緊樓,其中嘉𤋮係第一個開賣的項目.
嘉熙嘅位置相比起其他項目就真係認真麻麻,前面俾逸瓏灣同億京嘅海日灣遮住,隔離就被新地嘅雲匯同億京另一個項目夾住,後面就係創新路,不過依家條路都比較少車行,遲啲多咗人住就應該會比較繁忙.
睇返附近逸龍灣同天賦海灣嘅呎價,大約都係萬三至萬四蚊一呎,但係就全部都係成千萬嘅大單位.嘉熙嘅開放式同一房單位就真係區內嘅首批,呢個開價嘅lump sum亦都係上車客比較接受到嘅.
順便提一提,呢幾個盤咁近中大,將來都會有一班忠實嘅租客,買細單位嘅投資客亦應該大有人在.而家大埔同沙田嘅樓咁貴,亦可能會有班換樓客賣左樓之後買呢度,貪佢新同環境清幽(不過方便程度就真係…😂).同埋隔離嘅雲匯,新地雷生話咗七月會開賣,以新地賣樓嘅態度,一定會以天價出售,買咗嘉熙嘅朋友可能未收樓,單位已經升值📈.再加埋位置於科學園隔離,政府而家對於科技人才非常渴求,之後可能真係會有好多科技人才係果區出現,對於樓價嘅影響唔使講你都會諗到.
以現時市場狀況同埋啟德地王👑啱啱賣出嘅氣氛,雖然開價都唔太平,但係我哋預期嘉熙嘅收票情況應該會幾理想,頭幾次嘅銷售亦都會即日沽清.


text:
家陣電子競技已經變成大型活動,世界各地更加有好多電競比賽讓各國高手以打機嚟競逐獎項同獎金,真係諗唔到原來打機都可以搵錢!其實世界上仲有好多職業同打機有關,例如日本寫真女郎,因為唔少遊戲展都會搵佢哋擔任展銷女郎,而水澤柚乃亦係因為打機而投身寫真界,同時佢係一名聲優,可謂人靚聲甜.
小弟由細到大都鍾意打機,同兄長一齊打機正係童年時最快樂嘅回憶,當中亦夾雜住唔少痛苦回憶,因為我哋兩兄弟就係因為成日打機,而經常被母親大人鬧到七彩!如果母親可以預知到未來的話,相信就唔會鬧,反而會鼓勵我哋打多啲機,因為家陣有好多打機達人搵到盤滿缽滿,參加電競比賽仲可以贏獎金添!水澤柚乃呢位寫真界新貴都係因為鍾意打機,繼而展開寫真事業喇.
今年19歲嘅水澤柚乃天生一副楚楚可憐嘅樣子,男人見到一定好想將佢抱一抱,好好呵護一番.不過,當阿妹笑起上嚟又顯得天真活潑,充滿陽光氣息,真係令人又愛又恨.而柚乃嘅身材則勻稱鮮嫩,聲稱上圍有H Cup,但係點睇都唔多似,似乎有報大數之嫌,不過總算唔係平胸一族啦!
柚乃妹投身寫真界之前,因為身段姣好而做過泳衣模特兒,不過令佢成為寫真女郎嘅契機就唔係因為呢份工作.柚乃本身係一名狂熱嘅電子遊戲迷,最鍾意玩音樂遊戲及格鬥遊戲,但係大家唔好以為女仔打機唔叻得去邊喎!早前柚乃上載咗一段打機片段,當中阿妹表演點樣玩音樂遊戲《Sound Voltex Booth》,其技巧之高令觀眾們都睇到大吃一驚,證明乃妹唔係得個樣.由於柚乃對打機有濃厚興趣,促使阿妹去做遊戲展展銷女郎,就喺呢個時候,被巨尻女王倉持由香睇中佢呢份熱誠以及迷人身段,將佢推薦畀藝能事務所,於是就成為寫真女郎喇!
除咗拍寫真,柚乃亦係一名聲優,仲同其他聲優姊妹組成偶像團體組合「Magic And Maiden」,不時齊齊登台獻唱,為樂迷帶來動聽樂曲.
簡介:水澤柚乃除咗會喺Twitter分享性感自拍照,亦會將自己嘅打機進度公開,如果大家都係機迷,不妨同柚乃交流一下打機嘅心得喇!
網址:https://twitter.com/mizuyuno_
年齡:19歲
身高:5呎1吋
三圍:34-24-35
撰文:賢


text:
Careless Mistake
是咁的,同很多學生一樣,我喺讀書時期數學考試經常「死唔小心」,有時可能係喺運算過程中搞 錯正負號,有時就是沒看清楚題目字眼.當時我都有問過學校老師可以點樣減小careless mistakes, 得到嘅回覆係:「做多啲題目」.我當刻真係R爆頭😂 .成本Textbook嘅exercises我都做哂了,仲 叫我做多啲係咩玩法?
咁我會建議大家點減小careless mistakes呢?答案係「做多啲」,完! ‧
講下笑姐,做多啲題目嘅目的係為左去熟習唔同嘅題型,將你學到嘅概念同技巧融會貫通.要減小 careless mistakes,我建議由建立好習慣開始做起
1. 培養自己發掘錯誤既習慣
我會建議大家平時做完數後自己對一對答案,當發現有錯, 唔好急住求救,試下自己探究下條題目錯嘅原因:
– 概念唔清?
– 無睇清楚題目?
– 抄錯數字? – 運算錯誤? – 㩒錯機?
我自己就養成一個習慣當我對答案發現自己做錯數時,先會望多次條題目睇下自己有冇睇錯/睇漏 野,如果肯定自己思維方向/步驟無錯,咁用排除法黎諗,最大機會就係運算錯,咁我就會試下再㩒 多次機睇下有冇㩒錯,㩒完機都係錯就睇下運算過程有冇寫錯,真係嘗試過都搵唔到錯咩我先會求 救.久而久之,呢個過程係幫到我練習去點樣去搵啲careless mistakes出嚟.
2. 計完條數,先自己思考下個答案make唔make sense
我見好多學生,好多時做數計完就算,其實大家計到個答案後,都要思考下個答案合唔合理.我就 見過一個學生,做一條關於equations既題目,問緊班上面有幾多個男仔,佢最後係答5.5個男仔,然後夠膽死就咁交卷
3. 整齊 format
我見過有好多學生都犯過上面呢類錯誤,我強烈建議大家 對齊等號對齊等號對齊等號!!!有左呢 個習慣後錯啲正負號/上述呢類錯誤你都可以比較容易去spot到你嘅錯誤.如果同學仔你有讀過會計 科,都知道呢科野係要求到啲格式非常之嚴格.原因係處理咁多數字出出入入,你唔寫齊啲有錯嗰 陣對數真係對到你人都癲.應用到Maths呢科其實道理都係一樣,好簡單,對齊等號,⺒經幫到你唔 小.


text:
GB Pockit BB車真人實測!(平價摺車系列)
近排見到好多人推住呢架堪稱全球摺得最細嘅BB車 “Pockit” 聽到個名咁勁,所以我特登訂咗部番黎同大家測試下!
出去試車之前,等我度下佢既Size同磅下有幾重先啦!
為左
好!出發去試車嚕!
今日我地就黎到BB車勝地沙田市公園試車,試車緊係要搵專業嘅!所以我就請左我嘅好姊妹呀Wing同我地試
女車神呀Wing有一仔一囡,佢有5年推BB車經驗,平時一得閒就會同老公研究BB車,
測試一:開車收車
首先試下開車,阿Wing就話其實個Step唔難,都易上手,不過就要用手幫一幫先開到~
跟住就試下收車,呢架車出左名摺得好細,但其實佢係有兩種摺
好明顯「方便型」摺得冇咁細,但係就方便好多,一Fing就
測試二:易攜程度
首先我地會將BB車收到最細,然後試下放入環保袋,再將BB車放
摺埋之後真係好細,見到呀Wing放入環保袋咩上膊頭都好輕
測試三:推行同剎車
呀Wing會推住BB上落斜同埋試下推過D凹凸不平嘅地面,之後
阿Wing話可能架車比較輕,所以推行個陣會有少少搖晃,而Lock車嘅時候好似唔係好順咁,Daddy研
測試四:儲物空間
睇落呢架車個籃唔係特別大,未必放到成個媽媽袋,不過佢嘅手柄位可以直接掛袋,唔洗另外再加個鈎上去
整體用後感
阿Wing就話最鐘意Pockit嘅安全帶上有個護頸位,Hold住BB個頭,就算冇得平瞓都起碼唔會令到BB個頭左搖右擺,抵讚!加上摺埋後真係超級細,方便攜帶收藏,去旅行用真係一流~配埋呢個價錢,真係值得推薦比大家咁話!
希望呢個測試幫到大家啦,今日真係好多謝呀Wing,仔仔卓
產品資訊
GB Pockit 第3代 BB車
適用年齡:6個月以上-17公斤
開啟後尺寸:約長35 X 闊45 X 高102厘米
摺合後尺寸:約長18 X 闊36 X 高35厘米
重量:約5 kg
參考售價:約$1988
*榮獲2014健力士世界紀錄大全最小巧的嬰兒車獎項


text:
家姐同姐夫兩個去咗出TRIP幾日, 冇人揍阿小生去PLAYGROUP, 阿媽又驚唔識英文 (因為阿MISS唱英文歌), 所以我同Rebecca就暫時做住佢阿媽阿爸, 帶佢去學校. 雖然星期六要晨咁早起身, 不過我地兩個其實不知幾興奮, 一諗起阿生個傻豬豬咁去上學校, 我就好想笑! 一早住車返美孚, 阿媽已經急急腳鬆人去搵FRIEND飲茶, 明既, 難得有假放, 跟住我就幫阿生著衫 (佢最腹既反斗車王) 換片 (唉, 仲未識戒), 跟住就出發去食早餐.
早餐當然係細路仔最愛既MC當當, 終於明白點解佢咁肥, Rebecca餵佢食, 佢竟然可以食晒成個通粉, 仲想食埋我個早晨全餐, 真係勁秋! 食唔夠一陣, 開始坐唔定, 撩隔離個BB女, 費是失禮, 都係早D出發去朗思幼稚園.
一去到, 小生好似熟晒地頭咁, 一支箭咁出去玩, 跑呀跑, 橫行無盜, 好似技安咁, 又大隻 (比起其他細路大一個碼) 見MUG就搶MUG玩, 見波就扔, 見車就坐, 完全不受控制, 其他家長話佢堂堂都係咁….跟住上堂, 個個細路都好乖咁聽故仔, 佢就周圍行, 又搞住MISS, 其他細路又跟住佢. 做手工就梗係家長做多過細路做啦, 到休息食茶點既時候, 其他細路仔一粒一粒放D HoneyStar落口, 佢就只一次過掃晒落個口度….唉…比佢激死, 個個見到佢都大笑, 好鍾意攬住佢D肥豬肉, 哈哈!
做人父母真係唔容易, 明知咁辛苦點解仲有咁多人願意付出?! 當佢好乖咁佢住我叫"父父” 我真係成個人LUM晒, 再辛苦都唔見得晒啦, 係咪?!


text:
最緊忙緊咩?忙緊請人,你無睇錯,我終於可以請人喇!唔使再一個人頂晒所有嘢,好感動!起初我滿心歡喜,以為會有好多CV send過嚟,點知原來10份都無,仲要有幾份係印度人,我唔係歧視佢地,只係唔識中文真係搞唔掂,好難勝任「媽劇停」嘅工作.
「架車有無開到左搖右擺先?車速如何?條路係咪好窄?呢度係咪交通黑點?要用理性去分析你擔心緊嘅事會發生嘅機率,然後你就會發現其實只係自己過份擔心,杞人憂天啫.」
「其實你唔需要對個個都咁好,亦唔需要維持好人嘅形象!」
疫情令我發現原來想簡單拍個拖,普普通通食個晚飯都唔係咁易,其實唔止拍拖,連朋友都已經好耐無見
你認認真真,默默咁做嘢係無用,因為往往比老闆讚,升職加人工嘅都係果啲識擦鞋,A字膊,走精面嘅人,反而認真做嘢嘅人只會畀人話係傻仔.
我份人比較實際,應該話愈大愈實際,我唔想嘥錢買啲原來唔岩用嘅嘢,屋企又唔係大,放喺度掉又唔係,但又無用,都唔知點搞.
「其實3,4萬出面大把工都畀到,我手上都有2個offers,係睇下揀邊份啫.」
通常佢哋都係無嘢搵嘢嚟話你,例如話你做嘢太慢/快,食嘢太多/少,太有錢/窮,人工太高/低,住得太遠/近,總之無嚟啦更都可以話你一餐
唔知點解好多人都仲係覺得女人就一定要做家務,而家年代唔同咗㗎喇,好多女人結咗婚生咗小朋友都要返工,唔再係以前嘅全職家庭主婦,大佬呀放工都攰到死啦,做少陣家務會死咩?
「恭喜你過咗試用期,你做得好好,我所有嘢都好滿意.」
轉咗工做in-house marketing,終於唔使再成日加班,但做咗兩年幾之後又開始胃痛,睇晒中西醫,專科,食咗好多藥都無用,當時仲要戒口,好多嘢都唔食得,就算食都要咬碎啲同食慢啲,連食好嘢嘅一大樂趣都無埋
本身我已經大阿奇幾年,而佢嘅朋友同佢差唔多大,所以佢哋嘅女朋友再細個啲都係好正常,但我真係無諗過會差十年咁多
有啲工種係可以自己埋頭苦幹,唔使點同人溝通,但做Marketing一定唔得,喺公司你要同老闆,上司溝通,佢哋大粒過你,唔得罪得就梗㗎喇,但係唔同部門嘅人,例如設計,營運,銷售同會計,就算同你同級或者低級過你,都要同佢地好好相處
「你可唔可以幫我剪咗啲白頭髮?」我說.
「梗係可以啦!」男朋友阿奇說.
唔知係咪外資公司嘅關係,人工同福利都好啲,淨係大假數量已經係我上一份工嘅雙倍
「你期望人工係$20,000,但係我哋無咁多錢請你,最盡$16,000,你OK?」


text:
Facebook Messenger新玩法 必試玩上癮
FB Messenger 新玩法
Facebook Messenger 早排出咗大更新,又加咗幾個新玩法.當雅軒好沉迷咁玩緊新Game嘅時候,發現好多人除咗Video Call同Location次外,都唔知原來FB Msg仲有好多野玩架~所以寫返個小分享俾大家啦~
其實最新嘅Update Version (4April,2016)一共有6個新功能,有D係以前已經有但係Improve咗,仲有隱藏小遊戲架!
1. GIF任你Send
左下就有得揀,仲可以跟Trend 去Search想要嘅GIF
2.隱藏小遊戲:打籃球小遊戲
只要輸入一個籃球Emoji~就可以玩,單對單又得,一Group人咁玩都得~好簡單~將螢幕上嘅籃球向上投入籃框就得.每次投籃都會出現不同嘅表情符號,反映投籃嘅準度同表現.連續入就可以累積分數,而最高分數就會顯示係Chat Room.成績最好個個就會係個Game嘅加上角出現,刺激下你!
3.隱藏小遊戲:西洋棋遊戲
輸入「@fbchess」就可以開啟架啦~再掌握幾個基本語法就可以玩~
@fbchess play 輸入這串指令,就能開啟隱藏的西洋棋遊戲.@fbchess Pe4 表示命令我的士兵,走到 e4 這個位置.K 代表國王Q 代表皇后B 代表主教N 代表騎士R 代表城堡P 代表士兵@fbchess resign 想要放棄,輸入這個指令就認輸.@fbchess help 或者你可以這樣輸入,查詢其他進階語法.
4. 愛心Emoji~滿滿心心海
輸入心心Emoji,然後再按Send咗出去個心,就會飛曬出黎架啦~
5. @dailycute
輸入 @dailycute,就可以成功召喚可愛動物嘅相!不過得唔得意就見人見智啦~
6. 自訂群組顏色/暱稱/Emoji
可以自訂每個對話的顏色,Emoji同暱稱.首先入咗Chat Room,按下頂部朋友個名進入設定.就會有新增嘅「暱稱」,「色彩」,「表情符號」.可以改朋友改 nickname;改對話界面顏色;同埋將對話右下角預設讚好制轉為 emoji~
7.Photo Magic
開咗佢,佢就會自動Scan你D相,將你同朋友嘅合照Send返俾人,多人嘅相仲會自動開Group Send相~不過雅軒就麻麻呢個功能啦~連拍個D咪有排Send,曬Data!
仲有好多唔同玩法好似Draw Something,整Stricker,整GIF,Flipboard,Boostr等等,不過就要再Download返D程式先用到,就無咁方便啦~
整體黎講,我都係玩打籃球,好似細細個玩單機遊戲咁,好易沉迷!一齊玩啦~~


text:
跑步? 咩黎嫁? 跑步可以搵到幾多錢? 唔好再搵我跑步啦……
「青蟲不易捕,黃口無飽期」
結完婚用盡我一生嘅積蓄,銀行戶口得返幾千蚊,婚後同父母同住,但我連每月供養父母嘅錢都唔夠,望住幾十尺嘅房,兩尺半嘅床,我只能更努力搵錢,俾屋企人過好少少嘅生活.
當時,我連供養父母嘅錢都唔夠.為左報答父母收留,幫呀爸做搬搬抬抬嘅工作,免得佢老人家整親.午飯時慣左同呀爸落茶餐廳食,無論天氣幾熱我都淨係飲熱奶茶,因為凍飲要加兩蚊,就係為左慳果兩蚊,慢慢就慣左果種味道.
跟住仲有一次電單車交通意外,整親條腰,醫生診斷係椎間盤突出,一做粗重野條腰就痛,影響到我做唔到野.其實我從來都唔係貪心,我只係想滿足基本嘅生活需求,但無論我點努力,都只係徒勞無功.
聽到身邊嘅人炒股票黎賺錢,我學學下仲賺到啲快錢,但一次投資失誤又輸返晒.果陣好興一句說話「年輕不怕後悔」輸晒所有嘢,就重新來過.
嗰次之後,我明白到做人要腳踏實地,努力拼搏,肯捱唔怕辛苦,賺到嘅財富先真正屬於自己.如果無付出努力之下搵返黎嘅財富,唔會珍惜,亦都無意義.
灰暗嘅日子,始終都會過去,我儲到少少錢,搬咗出黎住,亦已經適應消防員嘅生活,仲開始儲到個肚腩仔.昔日嘅光輝,已經完全褪色.跑步? 咩黎嫁? 我而家咁樣仲跑到咩?
直至有一日,部門出左個email招募體能教練(PTI),老總鼓勵我離開舒適區,投考新嘅職位,結果成功取錄.唔係因為我特別出色,只係因為無咩人報名.原來肯嘗試已經贏左好多人.
做左PTI之後,我終於有機會接觸返跑步,當我再跑返比賽時,我先發現,要填補三年嘅真空期唔係咁易……
現時視角
每次辛勞過後,我都會嘆一杯熱奶茶,佢除咗岩我口味,仲有我背後嘅故事.
從生活嘅掙扎我領悟到做人要腳踏實地,一分耕耘 一分收穫,呢個道理同跑步係一模一樣.
每人嘅背景都唔同,我係克服左現實限制之後,先開始追夢想嘅人.亦都因為咁,我搵到生活中嘅平衡點,等認清方向之後,可以行得更持續更遠.
離開舒適區,肯踏出第一步,肯嘗試,原來已經贏左好多人.
待續……
原文載於 Wong Ho Chung 黃浩聰 Facebook專頁
感謝聰Sir授權轉載
分享連結:


text:
-
之前去過荃灣店 食過番尋味
朋友們都話要帶埋屋企人再去食過
但不幸遇上疫情 少左出去食飯⋯
得知新店開左系旺角就等我去一探究竟先
會唔會好似荃灣咁好食呢?
旺角店座位好寬躺 環境都乾淨企理店員都好友善
雖然麻辣唔算系我既至愛 因為自己又唔系食得好辣⋯
不過呢間主打酸菜魚既麻辣風雲好好味
酸菜魚 $268
今次就叫左小辣 辣度對我來講岩岩好 唔會食到面紅耳熱果種
魚片鮮嫩 滑嘟嘟
分量十足 而每片都無骨 刀功值得加許
仲有好多寬粉 海鮮菇 萵筍 豆卜 芽菜等配料
酸菜都俾得好多唔會馬虎 食哂都唔會口渴 good
炸饅頭 $58
勁大陣仗 用噴煙乾冰船裝住6個饅頭 氣派十足
食個饅頭都咁震撼 好爽
同一般喺酒樓食開嘅炸饅頭好唔同 好食好多㗎
估計佢地既饅頭應該先蒸後炸?
脆卜卜嘅外層 加上內裏軟綿綿嘅饅頭 超正
今次呢隻除咗有傳統嘅煉奶
旺角店仲有另外三款新出嘅期間限定醬料
秘製葱醬,甜辣椒醬,芫荽醬 大家可以去一試
京葱牛肉 $128
雖然價錢好似貴咗啲 但係牛肉份量都唔少 而且炒得好香口
京蔥切得都比較大片 某啲比較老 就有啲難咬
紅油抄手 $78
見佢細細都以為好少 食下一隻食下又一隻
Total應該都有10隻以上 味道都岩岩好 惹味又唔算好辣
黑糖脆炸糍粑 $58
想食紅糖糍粑好耐⋯終於喺呢度食到
香脆既外表 煙韌有咬口 黑糖糖漿唔算好多 唔會過分甜
.
是否擁有或管理此物業? 免費領取您的清單,即可回應評論,更新個人檔案和更多.


text:
流動數據要注意的三樣事項!
流動數據要注意的三樣事項!
咁今日我哋就講下流動數據要注意嘅三樣事項.可能好多人都會叫你留意數據嘅使用量嘅,咁但係就好少講到究竟具體要注意嘅係乜嘢.咁所以跟住落嚟呢我哋就講一講三個大家可能經常會遇到嘅情況,而且係需要特別注意.
第一樣呢就係可能好多人都遇到過㗎,就係唔知點解啲數據消耗得咁快.咁通訊辦呢都有講到㗎,只要係透過流動網絡連接互聯網呢,都會使用流動數據嘅.咁簡單嚟講呢即係你一上網,就會用到數據㗎啦.不過好多人都會以為呢,只要我唔掂部電話,咁咪唔會用到流動數據囉.咁但係事實上呢好多時候呢,即使你唔係主動去用流動數據呢,佢都會自動消耗.例如你電話設定入面係有自動更新嘅功能啦,咁自動更新呢係需要連接互聯網先可以更新到.咁呢個時候呢,就會用咗你嘅流動數據.又或者人哋傳送一啲影片畀你,你嘅設定入面呢又係較咗自動下載.咁呢個時候呢,又係會用咗流動數據嘅.
第二樣要注意嘅呢,就係網上所講嘅數據用量同你實際嘅使用量呢,可以有好大差異嘅.即係譬如你喺網上見到,可能話睇一個鐘頭高清影片呢就會用咗3GB流動數據量.咁但係點解當你睇一個鐘頭高清影片嘅時候就會用多過3GB數據?咁有陣時可能你冇留意到你睇影片嘅畫質,咁個應用程式自動幫你調高咗個畫質喎.而畫質越高呢所用嘅數據量嘅又係會越多嘅.咁呢個時候呢就可能唔單止係會用3GB嘅流動數據量,可能會高達10GB甚至乎20GB嘅流動數據量嘅.
第三樣要注意嘅就係流動數據量嘅重要性.咁好多人都會覺得呢上網最緊要就係速度快,咁但係喺現時嘅手機上網電話計劃入面呢,數據量同埋速度呢同樣都係咁重要嘅.現時呢有好多限速plan,即係當你用完數據量之後呢速度就會下降啦.咁如果你係唔想你嘅上網速度下降得咁快嘅話呢,選擇計劃嘅時候呢,最好就選擇一個適合自己數據用量嘅上網計劃.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
宣萱第十隻愛犬離世 心碎眼紅紅
贊助商連結
藝人宣萱,歌手菊梓喬(Hana)及資深音樂人黎小田昨日到電台出席中學生聲演比賽.出名愛狗如命的宣萱強顏歡笑,談到狗狗時眼紅紅,難過地表示前晚自己飼養的十歲唐狗過身:「之前已經走過九隻,今次係第十次,未試過咁突然,係我第一隻狗自己選擇離開,之前每一隻都係幫佢哋打針決定安樂死.」她前後養過十一隻狗.
宣萱憶述愛犬離世經過時,坦言個心好唔舒服.
照X光發現腫瘤
宣萱只會收養流浪狗或從動物組織領養,從不花錢購買寵物,近年更積極宣揚領養中年狗,她說:「呢隻係我第一次領養嘅中年狗,希望市民會選擇領養呢類狗,佢哋因為年紀大,被領養機會好微,想鼓勵大家唔好淨係要狗仔.我冇後悔畀到呢隻狗四,五年好開心嘅生活.」個性強悍的她在憶述愛犬離世經過時難掩哀痛,坦言心情尚未平復:「心裏面唔舒服,每一次都好唔開心,但會過渡到.有一晚我半夜返去發覺佢有啲唔妥,佢突然間好似想搵窿捐咁,我知唐狗如果知道自己要走就會想匿埋,半夜帶佢去急症睇唔出啲咩.第二朝我突然扎醒,聞到一陣狗或者人將要離去時會發出嘅氣味,好強烈,我就起身打開門,佢瞓喺我門邊,從來冇試過,佢見到我之後仲發羊吊,周圍撞,再去照X-ray發現有個腫瘤,已經冇嘢可以做到,十幾個鐘之後去咗.身邊朋友都好好,即刻出嚟陪我傾偈.」
養狗經驗豐富的她表示要慢慢丟淡愛犬離世一事,但仍願意再領養,直言「有生之年幫到幾多得幾多」,現階段擔心家中另一隻狗,她說:「依家返到去間屋突然靜咗好多,屋企仲有一隻好慘,因為佢哋好Friend,我哋返嚟話佢知嗰隻走咗喇,佢今日仲係好愁好唔開心,惟有攬佢多啲,錫佢多啲.」
菊梓喬自爆讀書時期怕醜,好驚畀人聽到自己把聲.
菊梓喬怕醜學生妹
此外,同場的Hana則自爆讀書時期好怕醜:「我好驚畀人聽到自己把聲,覺得上台表演嘅中學生好犀利.」黎小田認為同學表演的時間太短:「同學仔表現都幾好,但一分鐘太短喇,有抑揚頓挫就冇咗故事嘅起承轉合,同埋咁短嘅嘢就背咗佢喇.」正籌備農曆年初二及初三開紅館騷的他,表示已經準備得七七八八,但新年後未可休息,因要繼續錄製音樂節目.
文:音樂組


text:
11月就從此被困做老襯的鄭俊弘
,日前同何雁詩
一齊上無綫節目《流行經典50年》,被問及未婚妻婚前最後一擊,為新歌拍MV時身穿大Deep V裙好性感,鄭俊弘話一啲都唔介意,仲猛讚好靚好特別.
撰文:東方新地
大Deep V 險走光
鄭俊弘同何雁詩呢對準新人會喺今年11月7日舉行婚禮,雖然未知到時疫情完結未,不過婚禮會如期舉行,呢排二人一邊忙住籌備婚事,一邊都要努力工作,日前佢哋帶埋雙方父母去揀中式禮服,何雁詩話著褂好好玩,鄭俊弘就笑言好似拍古裝咁!
何雁詩新歌MV疑真空上陣
27歲嘅何雁詩有個開物流公司嘅富爸爸,佢係家中獨女,家住市值5千萬嘅大埔滌濤山獨立屋,去年離開效力五年嘅星夢娛樂,有爸爸做大靠山照住轉做獨立歌手,仲喺疫情下出新歌,日前佢喺社交網上載拍攝新歌〈絕望時請點播〉嘅MV花絮短片,雖然條片得幾秒,但已經有亮點,皆因佢身穿Deep V碎花薄紗裙,胸前中門大開,個Deep V落到肚臍咁滯,疑似真空上陣,當時仲好大風,薄紗隨風飄揚,加上佢唱歌時狂抖大氣,心口位置不斷起伏,真係有機會走光,粉絲同好友陳瀅等留言讚佢索到爆,阿Bob林盛斌更意有所指表示:「如果再大風啲就好嘞!」何雁詩竟懵盛盛反問:「點解?」
鄭俊弘:我只能夠話好特別
何雁詩去外國讀過吓書,作風開放Deep V對佢嚟講濕濕碎,鄭俊弘亦好大方,日前被問及未婚妻咁性感有冇呷醋,佢話:「冇問題,呢啲係佢自己想表達嘅藝術,我只能夠話好特別,佢有好悉心嘅造型師幫佢設計,都好靚呀!」
自我感覺良好
未婚夫讚到天上有地下無,何雁詩就話無論男仔定女仔,著衫最緊要係自己覺得開心同有自信,為咗多謝造型師幫安搵咗條咁特別嘅裙,佢亦特登努力keep fit令自己著得條裙靚啲.不過咁,何雁詩減肥減到胸到冇埋,完全托唔起條Deep V裙,胸前如履平地,著咗都冇立體效果,咁咪即係嘥料囉!


text:
深圳美白黃牙幾錢?
牙齒發黃一直困擾着好多人,喺嘗試咗各種美白牙膏,美白貼都失敗之後,只能將希望畀予口腔醫院美白治療.之所以好多人唔去醫院做美白,系因為相比較美白牙膏之類嘅美白方法,口腔醫院做美白治療要貴很多,深 圳黃牙美白嘅價格?
深圳維港歡樂醫院口腔科醫生介紹,牙齒發黃做美白嘅具體價格要睇牙齒發黃嘅程度,以及選擇嘅牙齒美白方法.除咗呢兩個主要因素之外,影響牙齒美白嘅價格仲有好多,比如:醫院嘅選擇,醫生嘅水平等.
深圳黃牙美白嘅價格?
一,牙齒美白方法.依家使用比較多嘅牙齒美白方法有:藍光美白,瓷貼面,美容冠.采用唔同嘅美白方法,價格亦系唔一樣嘅.
二,牙齒發黃嘅程度.一般嚟講,黃牙可以分為輕度,中度同重度三種.對於輕度,中度可采用較簡單嘅藍光,價格相對要平好多.對於重度嘅黃牙,喺治療上可通過美容冠嚟達到修復嘅目的,美容冠嘅價格亦因材料嘅 唔同而唔同.
三,選擇嘅醫院.正規嘅醫院所提供嘅醫療器械以及服務情況都唔一樣,正規大型嘅醫院嘅環境以及收費情況與普通小診所嘅環境以及收費情況都系唔一樣嘅.安全起見,唔好因為費用嘅問題棄正規而選擇資格不足嘅小 牙科診.
四,醫院嘅情況.唔同資歷噉解,價格亦系唔一樣嘅.臨床經驗豐富嘅醫生,能夠根據你嘅實際情況,而選擇適合你嘅美白方法.
五,所喺地區嘅消費水平唔同,美白價格亦唔一樣.有D發達城市,消費水平自然會高,牙齒美白嘅價格亦會高點.
牙科小Tips:
《牙齒美白方法大全,俾你靚麗D自信》
《牙周炎治療後會再複發嗎》


text:
如果你唔係太識IU係邊個,可以介紹返,佢係韓國唱作女歌手.佢嘅歌,你係Youtube打佢個名,我都幾夠膽講求其篤一首都唔會話難聽.我相信大部份人識佢,都係因為佢嘅成名作《Good Day》(包括我),後段令人津津樂道嘅「三段高音」,基本上當時每次現場演唱,觀眾都係期待佢唱「三段高音」.《Good Day》為IU帶黎一切,令佢紅遍亞洲,但亦某程度成為左佢嘅包袱,先唔好講佢自己唱到厭,樂迷之後又會期待佢嘅新歌都係呢類show唱功嘅大歌,忘記嗰個可以彈住結他,好溫柔咁cover《Gee》同《Sorry Sorry》嘅佢,忘記左佢嘅多樣同多變.
之於我,IU係一個有想法嘅歌手,唔係純粹Kpop偶像.IU咁紅,唔單單因為佢嘅歌藝,又或者佢嘅樣貌同身材,而係佢嘅歌,佢嘅創作有種魅力.《Palette》專輯主打歌都係叫《Palette》,IU包辦詞曲,輕鬆,但節奏感好重,加埋佢把聲就十分好J,唔誇張咁講,係上半年最好嘅kpop作品之一.首歌係講佢本人踏入左廿五歲嘅一啲變化,檢視下呢個年紀嘅自己.其實佢唔係第一次用自己年齡當題材寫歌,兩年前就寫左首《Twenty three》.《Paletta》歌詞提到廿五歲嘅佢比起粉紅,依家更鍾意深紫;比起當初留長長嘅直髮,更鍾意依家嘅短髮.而當中我最深刻嘅,係廿五歲嘅佢,意識到有啲人會鍾意自己,有啲人會討厭自己,但佢都係「truly fine」.嗰種豁達,幽默,成熟,加入創作裡面,就令我覺得呢個女仔真係唔簡單.
《Palette》入面有一段係G-Dragon feating嘅rap,當中嘅rap詞都係GD自己寫,IU話覺得GD把聲同首歌好夾,所以即時就諗起佢.計我話,首先擺明就係商業計算,一加一大於二嘅雙贏操作,GD feating喎,歌未出已經哄動喇.不過,老實講GD段rap的確令首歌生色不少,佢以一個樂壇前輩,或者大家都係一線Kpop偶像,又或者哥哥嘅身份去睇返廿五歲呢個年紀嘅好同唔好,帶點勉勵,就好似對話嘅感覺.而其實IU現場演出呢首歌個陣,會唱自己寫嘅rap詞,仲自己rap埋,佢自己嘅rap詞就係另一種味道,某程度黎講我覺得仲正過GD,大家不妨係youtube搵黎聽下.
話說,當年IU爆紅個陣,好多人都拎佢同未上太空嘅Gem比較,因為兩個都係小巨肺,而且又係十幾歲就大紅,又會作下曲作下詞,有唔少共同點.可惜,阿gem佢已經離開地球成為宇宙巨漿,咁我唯有聽返啲仲係地球嘅歌手.當年以為十八歲唱《Good day》嘅IU已經好正,點知原來廿五歲唱住《Palette》嘅IU仲正!


text:
食咗事後 隔咗5日 下面好多好似排卵期先會有嘅白帶係咪正常
咁係咪即係我而家係排卵期?
Hello Debbi 多謝你願意去分享你嘅情況同疑問.
事後丸即係緊急避孕藥.佢係一隻含有高劑量荷爾蒙嘅藥物.而事後丸會透過抑制排卵或者增加子宮頸黏液分泌等嘅方式去阻礙到精子遊向子宮或者係輸卵管,防止精子同卵子結合然後成為受精卵,達到緊急避孕嘅功效.事後丸便唔會可以幫你推遲排卵期,不過服食事後丸之後,有機會出現唔同嘅副作用,例如多咗白帶分泌物,陰道點狀出血(流啡),胸痛或者頭痛等等.所以,你而家見到有較多分泌物都係常見服食事後丸嘅副作用,唔使擔心除非,分泌物除咗量有增加,仲好似出現顏色或者氣味嘅變化,甚至性器官出現痕癢或者刺痛,咁就要留意會唔會係有發炎或者感染嘅情況,要盡早求醫檢查.另外,事後丸熱會影響嚟緊呢次嘅月經,例如係月經嘅長短,月經嘅血量同埋月經嘅開始日期.
最後,事後丸係香港係屬於醫生處方藥物,因為唔係每個人嘅身體同情況都適合透過事後丸作緊急避孕.如果你事前冇諮詢過醫生意見就食藥,而且有部份藥房可能會售賣假藥或者唔係事後藥嘅藥物去避免警方放蛇,變相就會有一定嘅危險.擔心的話,可以去預約家計會診所,見醫生作詳細評估同檢查.
希望可以解答到你嘅問題啦
(Intern同學 Dorothy Cheung)
但係我今日流啡
量唔算多
咁計唔計係經期第一日
因為我平時經期第一日都係啡流的
你可以觀察多一兩日,因為一般嚟講,流啡嘅血量係一塊護墊可以盛載嘅量,而且唔會超過2日.如果係月經嘅話,咁大機會係因為事後丸其中一個副作用:令月經提早/延遲嚟.


text:
新年過去代表春天就快來臨,春天令人又愛又恨,雖然氣溫暖和,但非常之潮濕,衣服難乾又會好容易有霉菌.今日小編就話畀大家知一個防霉好用方法,就係用手提蒸氣熨斗喇!雖然聽落好新奇,但呢個方法絕對唔會輸蝕傳統防霉方法!
介紹點樣用手提蒸氣熨斗防霉之前,好好了解下咩係霉菌先啦~
衣物晾唔乾好容易有霉菌,霉菌係一種極微細嘅真菌群,呢啲菌會依賴喺有機物質上生存,而霉菌除咗會對衣物纖維造成破壞,仲會對人體造成壞影響.當人體吸入霉菌粒子,或者皮膚接觸到霉菌,都有可能會引起過敏反應,例如氣喘,頭痛,流鼻水,眼睛不舒服等,如果霉菌停留咗喺呼吸道,更有可能會感染肺部疾病.
圖/wateroutfortwayne.com
一般傳統防霉方法
最常見嘅防霉方法都係用吸濕珠,樟腦丸,木炭或者防霉餅呢類除濕用品,但有時啲衫放入櫃擺得耐,拎返出嚟嘅時候都係會有陣衣櫃味,或者樟腦丸味.有啲人就會索性拎去乾洗,再用膠袋入起佢,但乾洗閒閒地都百幾蚊一件,小數怕長計,次次都拎去乾洗唔係辦法.事不宜遲,介紹下點樣好好運用手提蒸氣熨斗去防霉!
圖/wikipedia
手提蒸氣熨斗有幾好用?
小編想介紹嘅就係JNC新出嘅手提蒸氣熨斗,佢好用之處在於佢嘅超細納米蒸氣,呢種納米蒸氣係JNC嘅獨家Flexsteam技術產物,比起一般水蒸氣分子仲要細粒,咁就可以輕鬆滲透衣物纖維,熨直衣服冇難度!
佢既然係一個咁好用嘅手提蒸氣熨斗,功能又點止咁少呀!佢嘅超高溫納米離子蒸氣仲有消毒功能,唔止可以去除霉,仲可以殺滅超過99.9%大腸桿菌,白色念珠菌同超過96.7%金黃葡萄球菌!衣物上面冇細菌就自然冇臭味啦,仲洗乜成日拎去乾洗呀?
有唔少旅遊達人都大讚呢個手提蒸氣熨斗好用,因為「細」都係佢嘅賣點嚟!佢嘅機身只有118 × 81 × 97mm咁大,重450克,帶去旅行非常方便,仲可以用嚟消毒酒店床單!佢入面有一個85-100毫升水箱,裝滿水之後就可以持續釋出600萬粒高品質負離子長達10分鐘,機仔細細但強勁持久!
此外,無論平熨好定掛熨好,用呢個手提蒸氣熨斗都可以一一幫你搞掂!佢有基本嘅強同弱平熨模式,適合唔同面料材質同厚度嘅衣物,唔怕熨壞,即刻恢復柔軟彈性!
呢個手提蒸氣熨斗非常方便好用,按個制蒸氣就可以一直從機底釋出,唔洗長按,名副其實「最快,最細,最專業!」仲有紫色同桃紅色畀你揀,配埋個手提盒,簡約輕便,最啱有品味嘅你!
JNC的產品一絲不苟,從包裝到品質都努力追求時尚,簡約和智能.時尚設計配合智能易用的功能,助您享有現代健康高品質生活,把不便變成方便,秉承「life is beautiful」的宗旨.


text:
貓奴必到-和歌山貴志駅,探三色貓「二玉」(二たま) 站長
身為超級貓奴既F妹,一早已經好想去探貴志駅既貓站長-「小玉」,今次帶大家一齊去坐TAMADEN「小玉電車」 ,參觀貴志駅,探「小玉」同「二玉」啦 :D
貴志駅 背景
貴志駅係電鐵貴志川線既終點站.2007年貴志駅委任左「小玉」為站長,合約任期係终身,主要工作是招呼客人,年薪係一年份量的猫糧 XD 小玉站長上任之後,令貴志駅生色不少,除左本地人常常黎探佢之外,亦都有好多遊客遠道而來,漸漸地貴志駅就成為左和歌山的人氣地標喇~
不過,小玉站長係2015年6月22日過左身:’(
而家由「二玉」接任站長一職~
小玉站長 二代玉站長
「たま電車 TAMADEN」交通資訊
由和歌山駅出發,坐和歌山電鐵貴志川線到尾站貴志駅落車,就可以去到小玉同二玉既上班地點^_^ 和歌山電鐵貴志川線有三架吾同主題既電車,分別係:小玉電車,草莓電車,玩具電車.可以上佢哋嘅網站check返每架火車嘅時間架
我地當然搭小玉電車啦:p 係行去和歌山電鐵貴志川線沿途既牆壁,樓梯已經有好多小玉既裝飾~月台上面有day pass賣嘅,只要係即日來回貴志站就可以回本架喇.
小玉電車無論外面定裡面都係畫滿左小玉既卡通圖案架,F妹最中意係車頭頂的貓貓耳朵,同埋車窗既小玉大頭像貼紙 :D
與二玉見面
坐電車既時間好似過得好快咁,眨下眼就到左貴志駅喇,我諗因為我地太專心同電車上既小玉影相 :D
去到貴志駅,當然第一時間去探二玉站長,一落車行落樓梯,就會見到佢番工專屬既崗位(係你既右手邊,左邊係TAMA CAFE),如無意外佢係會扒係個Cushion上面~
佢真係好懶洋洋架,又氣定神閒咁,即使好多人同佢影相都係無驚過,一樣咁老定 XD
有時二代玉會背向外面,你地就入去精品店,會有另一個窗口比大家同二代玉影相架~
參觀貴志駅
無論係站內,站外都有好多小玉本尊既相,小玉卡通造型既擺設及裝飾,仲有一間小玉,二代玉既精品店同一間小型TAMA CAFE,就算連廁所都係好多小玉卡通既相係到架^_^
(按下Slideshow啊:D)
大家記得出去站外面,會見到有貓耳朵既屋頂架!:P
圖中既左手邊門口就係精品店既入口啊,F妹買左8000YEN既小玉產品番去啊.
TAMA CAFE 刨冰
TAMA CAFE入面都有好多小玉既佈置,另外最吸引F妹既就係下面呢個模仿小玉貓頭既刨冰雪糕:P 原來好想要雲尼拿味雪糕+檸檬牛奶味刨冰,因為小玉都係白毛毛底色既~ 不過個時5點幾已經賣哂雲尼拿味:( 最後揀左綠茶味雪糕+綠茶牛奶味刨冰
你地都已經睇哂個MENU,自己配搭想要既顏色,每一杯係660 yen:)
店員會好細心咁砌起個貓貓樣,以下就係個制成品喇 :)
日本既綠茶雪糕當然無伏,有香濃既奶味,又有綠茶味,唯一係有d甜左少少 :p
而外面無咩味既冰,你可以用來配雪糕一齊食,又或者食哂成個雪糕,再搞均入面既綠茶牛奶,不過係夏天食要小心呀,好快會溶哂架xd 個冰既綠茶牛奶醬都係偏甜,而且無乜綠茶味,不過係消暑良品~哈哈
另外個杯都係有小玉卡通架~嘻嘻
食完都想留完個杯XD
車站資訊
地址:和歌山電鐵貴志川線貴志駅
和歌山電鐵網站:http://www.wakayama-dentetsu.co.jp/train/


text:
一講起『踩單車』我想大部分人(當然係包括我)第一時間會想起沙田一帶,不過愛豬號DADDY話唔洗去咁遠,近近地去將軍澳都一樣可以,仲大讚環境清靜舒服,所以就帶小小豬去踩單車一轉啦~
其實依度就係將軍澳南海濱長廊,當中設有行人路及單車徑,所以都有好多人前來跑步及踩單車.海濱長廊全程由調景嶺至日出康城,來回大約10K左右,如果邊跑邊行一個鐘就可以完成.
不過由於方便我地泊車,所以我地冇係調景嶺開始,泊好車之後就由寶盈花園旁嘅入口出發啦~
不過其實我見同場嘅人仕大家都好禮讓,好多專業單車人仕見到啲小朋友係前面,都會減速慢慢踩過小朋友身邊.大家互相禮讓,就能更加享受玩樂中的樂趣,依個先係大家想見到嘅情景嘛!
其實小小豬今日都算叻仔,係熱熱地又曬曬地情況下,都可以踩咁耐單車,對仲有三個月就六歲的小朋友嚟講都應該合格.
夏天嚟到又係戶外活動好時候,為左小小豬玩得開心,最多我搽多少少防曬CREAM,所以有時間都一定要同佢去玩,相信依個海濱長廊單車徑都會係我家其中一個常嚟地方呀!
溫馨提示:如果你唔係住將軍澳,又或者唔方便帶自己單車嚟踩,我上網見有朋 友仔介紹係海濱公園附近嘅都可以有租車服務.將軍澳站嘅富康花園及富康花園都好似各一有間(我唔見有正確地址,只見文章話隨便問附近居民都可以幫到手), 有興趣前往踩一轉嘅朋友可以先上網搵定資料先啦!
大家一齊嚟交流下煮飯仔及去玩嘅親子樂啦


text:
(Mama專訪)10年新聞主播轉教小朋友口才 張文采:唔想收咗錢上完堂就算
「各位觀眾大家好,我係張文采.」相信呢句說話,唔少家長都見字有聲!任職咗十年新聞主播嘅張文采,離職後除咗有做主持,司儀等嘅工作,原來亦係一個主播口才技巧訓練導師,由大學到小學,細至幼稚園嘅學生都有教.今日ilovemama就邀請到張文采上嚟,同大家分享教小朋友口才嘅心得!
新聞主播=讀稿機器?
好多人聽到主播就會覺得只係「讀稿機器」,跟住字幕機讀完稿就收工.但張文采就認為:「呢個係一個好大嘅誤解,其實新聞主播每一日都有好多執生,突發嘅情況需要應付.」例如字幕機可能經常會壞,或者有打錯字,打漏字嘅問題, 都需要由主播把關,即時執生.另外一啲突發消息或者意外發生,係一定唔會有稿跟住讀,好多時要靠主播嘅經驗,急才,即時睇住新聞片段,畫面,表達返正確嘅資訊俾觀眾知.以上種種都需要長時間嘅訓練同經驗累積返嚟,當中有好多學問,並唔係想像中咁簡單.張文采補充:「當初我想做導師嘅其中一個原因,都係好想俾人知道我哋行內真係做嘢嘅時候係點樣.」
主播 VS 導師心態大不同
做主播同做導師嘅性質好唔同,一個係面對觀眾,而另一個係面對學生.文采就分享,做主播,主持同導師嘅心態轉變都幾唔同!做主播嘅時候,完成咗一個工作,自己滿足咗就夠,但做導師其實係要滿足到學生嘅需求,「我希望佢哋上完堂之後真係學到嘢,有得著,而唔係我收咗錢上完堂咁樣就算.」原來文采喺擔任緊主播嘅期間,已經有喺大學任教 ANCHORING AND COMMUNICATION,所以而家由自己設計課程,親自教小朋友口才技巧,都可以運用返一直以嚟嘅教學經驗!佢好希望可以透過訓練班,將喺傳媒主播行業超過10年嘅經驗分享出去,同埋等多啲人了解呢個行業.
教小朋友口才難度高?
平時喺鏡頭上好嚴肅嘅新聞主播,面對小朋友又會用咩態度?教小朋友會唔會好高難度呢?文采認為教小朋友同教大人好唔同,佢哋嘅專注力比較弱,好難捉住佢哋坐定定聽你講嘢,所以一定要用啲有趣嘅方法,吸引佢哋主動學習!佢通常會用急口令嘅方式引起小朋友注意,當佢哋覺得好得意,好好玩,就會爭住想去做練習.久而久之,經過唔同嘅練習就令佢哋講嘢咬字清晰啲,學識點樣準確啲去表達自己.
佢認為越細個開始教佢哋口才係越好,因為小朋友嘅吸收能力,學習能力比大家想像中高好多,佢哋細細個就好似海綿咁,吸收咗好多嘢,再慢慢喺日常生活中用返出嚟!
主播口才技巧訓練是甚麼?
文采親自編寫嘅主播口才技巧訓練班會針對小朋友常犯嘅毛病,由發音,懶音,語調,節奏,肢體動作等方面逐一拆解,透過唔同嘅練習同指導,重點改善小朋友嘅口才技巧.過程中佢亦會從旁指導,俾小朋友落咗堂喺屋企都可以做到練習,唔係上完堂就算!
第一樣最著重改善嘅地方,就係好多人都會犯嘅懶音問題,咬字問題.好多時小朋友講嘢嘅時候太懶,咬字唔係咬得咁準確,加上喺冇人提點嘅情況下,自己都唔知自己讀錯!例如係我哋而家住緊嘅地方──「香港」 ,其實好多人會讀咗做「香趕」.聽落好似覺得差唔多,冇咩問題?但當小朋友演說或者面試嘅時候,呢啲小細節可能就會影響咗觀眾或者考官對你嘅觀感!
除此之外,另一個好多人會犯嘅錯誤就係用咗唔恰當嘅動作或者表情,例如當你想表達一件好開心嘅事,但木無表情咁講,人哋就好可能誤會咗你嘅意思!喺課堂上面都有啲練習俾小朋友做,例如喺唔同嘅場景,要佢哋用唔同嘅語氣或者表情去表達相同嘅內容.
第三樣嘢就係一定要俾佢哋有實習嘅機會,要佢哋示範好似主播咁樣讀稿,朗讀,然後導師喺旁邊作出指導.文采希望小朋友可以勇敢啲表達自己,從中增加佢哋嘅自信,唔會驚要面對面同人哋交流.亦希望小朋友落咗堂之後,喺屋企自己都會做練習,就可以慢慢進步,越讀越好.
文采仲提及到細至發聲嘅方法,點樣練習用丹田講嘢,上台前克服緊張等嘅小技巧,都會喺課堂上毫無保留地同學生分享.
小朋友一學就識?
現代可能好多人都比較心急,期望學完即刻見效,但其實口才係需要時間「浸」出嚟!文采就提醒大家:「千祈唔好覺得可以一步登天,上完一堂之後個小朋友就一定會學識呢一樣嘢,其實最緊要嘅係要潛移默化,喺日常生活入面都要著手去幫助佢哋 ,先會進步得到.」佢就曾經教過一班小學生,上頭幾堂嘅時候表現到好似唔太上心,教過嘅嘢佢哋都唔記得咗咁樣⋯⋯但後來佢發現小朋友真係需要時間慢慢吸收,潛移默化,因為去到最尾嗰幾堂叫佢哋再示範嘅時候,佢哋嘅表現突飛猛進,讀得非常之好,之前所教嘅嘢,所講嘅嘢佢哋全部吸收到再運用返出嚟!仲試過有次邀請咗百幾個家長喺禮堂度睇佢哋嘅表演,大家都表現得非常之好,非常之專業.
訓練口才的重要性
對於小朋友嚟講,佢哋經常會有大大細細嘅面試,無論係中學,小學,幼稚園面試,甚至連興趣班都可能有面試嘅時候,口才就非常非常之重要!因為好多時面試未必會着重你講嘢嘅內容,反而會睇下你會唔會好有自信,講嘢有冇條理,會唔會可以好清晰表達到自己諗嘅嘢,先至係最重要.又或者大人喺職場上,有好嘅口才,自然令人更信服你講嘅嘢,更易接納你嘅意見.
如果大家對張文采親自教授嘅主播口才技巧訓練班有興趣…


text:
古惑仔
「古惑」又寫做「蠱惑」,喺廣東話來講,原本意思係話啲人鍾意耍啲小聰明,去做一啲主流唔認同嘅行為,或者用嚟令自己方便,又或者用嚟行騙,總之係一啲唔正路嘅方法去做嘢,可以話佢聰明,亦都可以話佢心術不正.譬如話:陳仔平時鍾意暱喺檯低瞓覺,當老細行過見佢張檯冇人,只會以為佢行開咗,咁樣偷懶真係「蠱惑」;又例如:有啲人曾經用兩個港幣一蚊疊埋黐實,整到外表睇嚟好似厚身嘅港幣五蚊咁,然後拎去搭小巴入錢箱,司機唔為意會以為佢入咗五蚊,而其實佢只係入咗兩蚊,可以話呢啲人用咗啲「蠱惑」招嚟呃人,真係夠晒「蠱惑」.
至於話人「蠱惑仔/女」,以前嘅時間普遍用嚟形容啲鍾意賣弄小聰明嘅細路仔,佢哋自以為一啲小聰明可以呃到啲大人,但往往俾啲大人睇穿技倆.
家下嘅「古惑仔/女」,已經泛指啲有黑社會背景又活躍於社區嘅人,佢哋大多數係啲邊緣青少年出身,為所屬黑社會團體或個人利益而從事不法及有違社會法紀嘅勾檔,俗稱「走偏門」,例如:開賭外圍,販賣各類毒品,放貴利,爭地盤開片,控制妓女從事淫業,收陀地,走私,販賣翻版貨品……等等,佢哋多數係主張以強權暴力嚟凌駕公理,以個人或社團利益為先,置法理於不顧.
因為佢哋通常係從事非法嘅活動,擾亂社會秩序,挑戰法律,損害廣大市民及社會嘅利益,因此亦係警方打擊嘅主要目標,亦因為咁,啲黑人物會用各種唔同嘅方法嚟避開警方嘅緝捕網嚟達到佢哋嘅目的,所以呢啲成日諗好多蠱惑招嘅黑人物統稱叫做蠱惑仔,而佢哋亦會將自己從事嘅工作叫「行蠱惑」.
及後因為一本講述黑社會世界嘅漫畫(古惑仔)用咗呢個「古」字,加上相關電影系列大放流行,所以「古惑」呢個寫法近年喺文字上俾人普遍採用.


text:
話說佢集郵咗全國七成嘅省份,諗住試吓海南風味時,咁啱有個台灣客去海南公幹兼玩樂,阿智聽到佢咁講,梗係即刻𦧲飯應啦!阿智笑道:「事實上,海南好多地方都可以搵到小姐,商務酒店,桑拿,夜總會,娛樂城等乜都有,但唔係每個地方都咁好玩,譬如酒店嘅桑拿,好多都係外判,當中有部分係黑店,入咗去畀人屈都有冤無路訴.」
另外,海口桑拿嘅手部服務,同橫街嘅髮廊,入面嘅小姐都係嚟自外省,感覺同喺深圳玩冇乜分別.如果想試地道嘅海南風味,又想玩得有檔次嘅話,三亞呢個旅遊區就係一個唔錯嘅選擇.
事關佢哋中外佳麗乜都有,而海南靚女都經過千挑細選,故此佢哋嘅夜總會,KTV同桑拿都玩得過,但收費當然唔平,而服務亦略嫌公式化,缺少一份親切感.
不過最讓阿智回味嘅,卻係瓊海嘅按摩院.阿智表示:「當地按摩院做腳底按摩,十幾蚊一個鐘,技師青春又玩得,大家除晒衫褲肉帛相見都冇問題,加上當地人比較孤寒又唔識憐香惜玉關係,故此只要畀多廿蚊貼士佢,就會好開心,任你點玩都得.」
阿智最後又補充,由於當地現時尚未變成旅遊區關係,小姐都比較淳樸兼且熱情,令客人感到風味十足之餘,亦唔似得東莞咁,成個聯合國咁邊個省份都有,畀到佢一種尋寶嘅感覺.
阿豪


text:
牙齒缺損不僅影響美觀,更重要嘅系更能上嘅影響.所以,依家很多牙齒缺失患者都中意選擇去醫院做種植牙,因為種植牙可以彌補牙齒缺失畀人嘅面貌造成嘅缺陷.咁,珠海人工種植牙價錢幾多?
——珠海人工種植牙價錢
珠海人工種植牙價錢?珠海牙科醫院介紹人工種植牙價錢如下:
一,種植牙專家嘅唔同
呢個手術對醫生嘅技術要求非常高,由經過特殊培訓嘅種植外科醫生,種植修復醫生,種植技師及相應嘅助手組成嘅團隊嚟共同完成嘅,需要嘅人員成本比較大.對於同一個地方,同一家醫院嚟講,醫生嘅技術水准,也可以決定種植牙價錢.種植牙專家技術嘅參差唔齊,導致了種植牙價錢也各唔相同.
二,種植牙冠種類嘅唔同
系影響烤瓷牙冠價錢嘅因素,也系影響種植牙價錢嘅決定因素,我哋平時見過嘅可以有多種多樣,比如根據烤瓷牙冠所選用嘅材料可以分為金屬嘅和非金屬嘅,選擇烤瓷牙冠種類唔同,各異,因此種植牙價錢也唔一樣.
三,種植牙品牌嘅唔同
品牌系影響種植牙價錢嘅因素.我哋平時見過嘅種植牙嘅品牌可以有多種多樣,品牌嘅唔同,種植牙嘅性能也就存在差異,因此也就唔同.
以上就系「珠海人工種植牙價錢到底幾多」嘅相關內容,從上便嘅內容當中,我哋唔難睇出,其實珠海人工種植牙價錢差咁大系有必然性嘅,所以,如果你要做種植牙,首先必須要考慮自己嘅經濟實力,然後根據自身經濟實力選擇適合嘅種植牙.
相關推薦:
《兒童適唔適合做種植牙》
《種植牙使用壽命》


text:
(續上編)
小琳隊 #0968 神行十二小時完成78910段.
第一,由城門水塘正式起行係晚上七點,當時已經行咗接近30小時,按比例要多15-20小時先可以完成餘下四十公里.
我吸收咗上年被洪松蔭帶領四小時完成9 10段嘅經驗,將佢延伸成四段路,目標係12小時完成,希望通完第二日頂,大家唔使俾太陽哂.
當時各人狀態順序如下:
- 潘潘:點按都唔覺痛,係完全唔痛,基本上佢係咩構造都令人懷疑,可以行多一百公里
- 可誼:主要係ITB有反應,六十公里後算正常
- 小琳:全身乏力,摸到膝頭哥係震驚
- BERNARD:基本上輕輕用手指篤兩邊大脾也經癲咗,按腳全程叫到收唔到聲
慶幸,唔算有不可挽回嘅傷勢
關鍵係,點樣將所有人嘅潛能都發揮.
分批上針山
針山已經喺前面,潘潘可誼係仲有得爆,由佢地快放,因為無路可以蕩失.而小琳比BERNARD更有力,要拉近兩組人嘅距離,
第一,要減磅,幫小琳同BERNARD尤其上坡揹背囊.
第二,俾佢地輪流帶頭,邊個有力邊個行先,我永遠典後.
效果好好,大家一口氣上到針山頂無抖過.
不過最估唔到小琳喺大風下落針山要坐住咁落,唔緊要,用自己最舒服嘅方式,肯行就得.
唱盡上草山
草山相對順利,仲差D俾美食站FAKE到行錯路,好彩三分鐘後發現唔對路,呢段大家好精神,全程少林功夫加唱歌跳舞,到草山頂係大家緊貼.之後潘潘同可誼仲可以攤三分鐘,之後食埋麵三個鐘搞掂,抓緊時間食完就行,10點15起行上大霧山.
神行大帽山
我攞哂兩個背囊,跟住可誼同潘潘爆上山,由佢地喺後面慢慢上,因為我自己都要抖,爆完可以放低十幾磅.(再一次重申個袋以後唔好超過2KG,可惜唔安心水都裝2L)呢個時候前後五個人距離唔超過兩分鐘.
沿途同大家講,聽日七點就行完.(超過十二個鐘我都想死呀.)大帽山我地逢人過人,人龍中的火車頭,山野中的螢火蟲,一嗌小琳,小琳正正喺我後面,一嗌BERNARD,小琳又答佢喺後面.可誼亦喺適當時間食POWER JEL頂眼瞓,醒番.
大帽山,最後連搭膊頭拖BERNARD上大帽山呢招都出埋,我都爆爆地,拉BER上波唔容易,但神奇在喺一片迷霧同勁濕勁大風嘅石屎路上到波完全無停過,然後一口氣落山,仲有時間同可誼賽中檢討,痴線.
最後決定先落先休息,又一支箭落到底,夠半個鐘就趕佢地走,呢個時候重要的SUPPORT出現,有阿神同春燕送糖水同帶走背囊,有生哥帶可拎走嘅飯,有昌少再嚟陪行,是但無咁一樣都唔會做到目標.
而冠軍隊永遠唔會有機會面對嘅挑戰出現,通第二晚頂⋯⋯⋯⋯潘潘一到已經瞓咁,BERNARD係按到痛無得瞓,最正係小琳叫我按腳然後昏迷,然後可誼仲可以公關咁款介紹SUPPORT俾我識.
>
「哦,你就係LAW少⋯」
離魂第九段
再一次多謝昌少拎哂所嘢食,等佢地四個每人一支飲料(潘潘專稱)上路,仲擔任火車頭.薑係老嘅辣,講到頂眼瞓,可誼同潘潘已經係進入AUTO PILOT模式,搭住昌少膊頭喪行,真正係walking dead.其他人亦輪流上機.
到一段潘潘大叫「唔得啦我要瞓啦」,佢之前已經係飲醉三日咁款,之後講完壁啪瞓完,個頭差d撼落地,我嗱嗱聲墊個背囊俾佢,同時叫其他人行先.當時我預十分鐘俾佢快叉,正擔心自己都瞓著之際,我祈禱求主加精神力俾潘潘同隊友,潘潘就大叫「有嘢躝過我塊臉呀」,靜咗一靜,「佢又躝過我塊面呀,我唔瞓啦唔瞓啦」.然後就彈咗起身,一支箭標走咗,神奇.
埃及奴隸式第十段
3個鐘就完成第九段,全程無停.到檢查站我連坐都唔俾佢地坐,因為當時屍橫遍野,所有人都係敵唔過愛睡魔而打算瞓多陣,橫掂都係四十幾個鐘完成.我玩過包尾,我知咩事,坐底咗有得抖瞓著咗,要再行就好難,唔想折磨自己,腳痛就係每佳嘅提神藥,幫到手.
唔夠五分鐘出發,水塘路窄我地決定當行山杖係拉繩,本來想靠哂昌少,一個拖兩個,結果太難就.
最終昌少拖BERNARD,可誼,潘潘,我拖小琳,訂立起碼要見到前面尾燈嘅見標,非常見效,呢班痴線佬仲跑得郁,潘潘見到我就好似爭我幾百萬咁,一見到我就跑.佢全程起碼見到我十次就嚟追到佢,而真正可憐嘅係小琳,我知道小琳都有軟弱嘅時間,可能想抖,想飲啖水,而我係真係埃及人起金字塔,除咗路面情況會提,全程就淨係講「我隻手抽住,小琳行快兩步」,呢段路超過一小時,佢一啖水無飲過,我個肚餓到打鼓,無力KICK腳不下五次回想全日唯一一餐正常係早餐.去到尾段一個落樓梯位,膝頭無力嘅小琳差D俾我拖到仆死(真實對白,我都有少少躁,扯到手痺),而佢會仆嘅原因係佢係無諗過要放開支杖,我諗番都好佩服佢,佢仲要係M到,柔弱而多情緒,但佢堅持而做到,係一D都唔容易.一停佢就問可唔可以俾水我飲,行咗成四十個鐘,剛剛一程無停過無水飲,真係好奴隸.上到轉右嘅石屎路,我真心想死,佢地更加,但我地係最有希望嘅活死人.我當時好Q肚餓,好想食水果好想食水果好想食水果,但大家依然無停,一路上到路線確認處.
痴線架,有一箱橙呀,我問係咪食得,個人仲話隨便食免得拎,我人生無試過咁想食橙,感謝主,我喪開喪食,餵埋大家,太感動,我自己食咗兩個,佢地加埋食咗一個,我其實仲可以食多兩個架.
太正啦,神奇士橙.
天都光,然後一班痴咗總掣嘅人被昌少挑釁下開始跑,我都跑唔郁,而佢地尤其BERNARD對鐵腿已經豁出去,小琳落斜無再騰騰震,前面嗰我直頭有十五分鐘見唔到.
潘潘喺呢個時候仲話「哎呀,要同雷生(教會導師)講返唔到崇拜呀」
完.
後記:一離開大棠就有架的士迎接我,唔使一個鐘直飛北角,承惠三舊.
最後呢幅whatsapp 截圖,我喊住食緊早餐,仲嚇親隔離個細路.
更多:
Fitz.hk Facebook專頁
[毅行者2016] 32小時感謝之旅
我的第一次毅行者100KM
[毅行者2016] 人生中最寶貴的一課
Fitz Hiking 行山
分享連結:


text:
[個人傳記] 年少荒唐回憶錄: 54. 燃燒吧!鳳凰不死鳥
前一晚出左兩Q俾Candy,啱先又餵左一Q俾小露,廿四小時唔到我已經出左三次,坦白講,年紀漸長既我都擔心有啲力不從心,之但係一場黎到又冇理由唔頂硬上架,Candy又係一個唔錯既床伴,我急中生智,同Candy講話工廠有啲急事,我要返去睇住,要過多一個鐘左右先走得,Candy亦係典型答覆,咩唔想見就算啦,佢都好多人約諸如此類,講咁多咪又係想我氹佢,順下佢意之後佢就乖乖聽話,夜啲再相逢.
我就把握時間,第一,去酒店前台放低廿雞,叫佢即刻搵人幫我執一執間房先.你知啦,如果發現我返過去沖過涼仲上過床,出事又唔會叫點出事,但一定有排煩先.少少錢解決到既問題我當然樂意至極啦.
第二,去隔黎便利店買兩罐Red Bull同一盒新既杜記.其實呢啲所謂能樣飲品或者運動飲品有冇用真係見仁見智,不過心理作用就點都有啲既,咪當打機食道具咁,可以快少少回復能量姐.你地可能會問,啱先唔係先用左一個套咋咩?做乜要買過一盒新既?你換個角度係Candy視角,尋晚因為冇套先至要手口並用,今日應該係買一盒新架啦,如果俾佢發現有一盒得返兩個既套,佢嬲嬲地坐斷我都有份呀,為左日後仲有得玩,買多盒套是必須的.
第三,我著左件褸出去散下步,天寒地凍散步係咪CLS?我會答你係.不過我個人有一個習慣,就係鍾意探索一啲新地方,一場黎到呢啲窮鄉僻壤,都想睇下附近係點,同埋有咩娛樂場所咁啦.如果我唔係咁痴線,恐怕我會少好多故仔可以同大家係度分享.
係我住緊果間酒店,本身地庫已經有一間所謂既酒吧KTV,但係時間已經係夜晚九點幾,我落到去望左一望,門口企個經理都算叫屌得落,但場入面水靜鵝飛,烏燈黑火,仲恐怖過廟街啲古老舞廳,問左一下經理,可能見我外地人都唔太想或者唔多敢理我,問多兩句就水左我走.
一路沿大路向前行,十五分鐘腳程內仲有兩三間酒店,酒店一望落最光鮮,面口有易拉架寫唱K低消幾多錢咁,我係門口同個部長吹左陣水,佢見我個樣人畜無害都分享左啲資料俾我,呢個場就係仁K玩法,我一個人就貴啲,房連酒連小費最平都要980,仲未計叫女坐台,佢提議我不如望下其他酒店,佢知道有啲有做桑拿既,唔知係鄉下地方民風純樸啲定點,佢地又真係會幫我諗埋而唔係叫我科水去自己個場玩.
咁我聽從部長既建議,去到酒店二,娛樂場所就要搭Lift上去既,一打開門,黑到我差啲懷疑呢間野係收左皮,行出去望一望,門口有兩排長椅,有啲乳鴿坐住係度等好似我地細個去Neway門口等入房咁.去部長度打探下,同酒店一同樣既玩法,女就係門口班𡃁妹度揀,貴都算,呢班𡃁妹個個都發育不良,外表又娘味十足,佢俾返錢我咋話?扮哂野話朋友未到就閃人.
酒店三亦都係要上樓,Lift門一打開係一種熟識既感覺,好似好多年前深圳某間飛機場(海燕)既布局,打探左下價錢,手作仔就兩舊落樓,開大就四舊,我眉頭一皺,部長即刻話帶我參觀下先,唔緊要架,咁就俾佢拉左入房,入到房又變左東莞式裝潢,房內有八十年代Disco射燈再加係房中心有一個圓形全透門玻璃企缸,入面仲有張小木凳仔,回憶返哂黎.部長仲客氣到帶埋女黎俾我睇,一望,其實都唔差,對奶好撚勁先,係真係迫爆38G果種,相頭都正常,二十尾咁既樣,四舊水淨係玩佢對奶都回本啦,但係,Candy仲等緊我……我問左工號,同部長講我黎出差,今日有啲攰,聽日先黎幫襯佢,仲拎好哂微信以表誠意.
多得38G巨乳妹既刺激,我feel到細佬湧下湧下,即刻打俾Candy話我走得啦,就返酒店等佢.但果個地方真係太偏僻,夜晚想搵架車都冇,連黑的電單車都冇架,我死死地氣一路諗住38G,一路回味Candy對大波波,維持住個情緒行到返酒店.到樓下果陣Candy亦都剛好落車,我望向門口,今日佢冇著冷衫,一件長褸配黑Tee,但佢件Tee好貼身,成個波+罩形現哂出黎,細佬即時抬頭震一震,我上前攬一攬Candy就摟住佢腰搭Lift,期間隻手已經唔規矩揸下波,Candy即時睥左我一眼然後一手打落黎我手背,有靚波揸,俾你打下都冇所謂啦.
入到房一關門我就拉佢埋身又咀又摸,Candy一路想推開我又一路配合我同我Kiss,女人真係好古惑下.我地糾纏到上床,我即刻拉起件Tee起勢玩波,38G冇玩,35E都收貨啦,我又揸又瀨玩左十幾分鐘,Candy就一邊呻吟一邊典床典左十幾分鐘,直到我轉攻下路想除佢條牛仔褲,Candy已經性慾高漲,自動波配合我解佢甲,我輕舔佢陰戶就指插下佢先,衰妹下面濕到不行,我亦都唔同佢玩,緊火左好耐,襯細佬狀態正好就上套抽插.
今次我選擇企係床下面,我自己覺得咁樣我會比較好發力,亦都會爽啲,我抬高Candy一雙玉腿,放係我雙臂之上扣緊,佢籮友微微抬起之下同我猛烈碰撞,啪啪啪啪一下下既聲音都好清脆,有幾下我成條隊哂入去果陣Candy仲會高呼出黎,一輪淫聲浪語下,Candy已經有高潮,高潮之後佢先問我叫到咁會唔會俾隔黎房聽到,你宜家先問?再講,我真係唔介意俾人聽到,人地望我都只會佩服我屌到條女大叫,而望條女都只會羨慕佢得到滿足,係咪?
呢個時候貪玩既我又出黎啦,我用力抱起Candy,一時之間我地變成龍舟掛鼓之勢,我抱住佢邊行邊屌,屌到去大門邊,不過長久落去一定消耗我大量體力,我玩左一陣之後就放佢落地,命令Candy以手撐地好等我壯漢推佢大車,Candy一雙肥乳激烈震動,由住佢雙腿係我手控制住,我可以分開佢多少少從而令我入得比狗仔式要深,我大大力咁撞擊佢陰部,而Candy亦不顧一切叫得比剛才更大聲,狠狠頂佢深處數十下之後我都迎來高潮,頂到最入隔住膠笠將愛意同暖意傳到Candy體內,完事後我抱返佢上床先一齊撻落去,兩個人抖哂大氣咁攬住打車輪.


text:
MineVenture
MineVenture ip: XSDVFGTY.minehut.gg
Vote For MineVenture
NEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEED STAFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFNOWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWW!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!


text:
而剛剛由理文作客對住蒙古球隊220體育會當中,理文守門員袁皓俊「阿袁」雖然稍有犯錯間接令球隊先失一球,之後亦有一球面對面交咗畀對手,但其實當中都不缺精彩撲救,值得大家留意同支持.
先講開波無耐 6 分鐘嘅一個 220 體育會後場向前傳嘅攻勢,當時對方球員村山健成功突破越位,連埋隊友二打一面對住「阿袁」.其實見到佢地單刀,加上一早已經控制到個波,所以「阿袁」已經好醒地立即褪後增加自己反應時間.誰不知村山健一個半窩利射門雖然無乜角度,但都竟然經「阿袁」手底入.
相信呢下同技術同能力都無乜大關係,因為睇返無論「阿袁」嘅企位,小跳步時機同埋小跳步落地嘅動作都無乜出錯,唔係因為捉錯路而出事.純粹可能係因為個波喺佢面前彈地,預判稍有出錯所以先出事.
之後就到 42 分鐘 220 體育會一個左路罰球攻勢,當時斬到入去禁區內畀另一位球員接應,而「阿袁」本身想偷幾步出迎,但當發覺出唔切之後就立即褪返後幾步為自己爭取更多反應時間.最後 220體育會球員成功接應頂向遠柱,有角度有力度下,「阿袁」差唔多要飛曬向後先救到呢球.
首先呢球證明真係唔係球球都要「向前」撲先有用,如果呢球向前撲根本就唔夠時間落地,二來多得「阿袁」褪後幾步先容許佢可以利用呢幾步嘅時間睇清楚個波嘅來勢作出撲救.雖然最後對手補射射入,但被判越位所以入球無效,比數維持喺 1:1.
之後去到比賽70分鐘,當時余煒廉回傳返畀「阿袁」,「阿袁」見到對手逼埋嚟就想一腳傳畀另一邊嘅列斯奧.點知「阿袁」踢唔應個波,畀對手偷到回身射門.好彩「阿袁」呢下交失之後都無太過慌張,立即出迎封位,最後成功以 Spread Save 姿態擋出對手嘅單刀射門.
呢球就更加睇得出場地對球員有咩影響,人造草嘅膠粒令到個波更加彈以及難以估計彈道.當然最簡單實係一腳踢走佢,但既然明明有時間,後防又有人手,想猜又確實唔係一件錯事,錯就只係錯在踢嗰下踢唔應個波.同剛剛英格蘭足總盃四強史達芬嘅錯誤一樣,意識上係無錯,只係執行上做得唔夠好.如果呢下夾硬大力一腳兜低踢走,隨時會變當年保羅羅賓遜咁踢空門然後碌入變烏龍球.
最後就想快講下去到80分鐘 220 體育會嘅一個罰球攻勢,當時佢地斬入去禁區邊緣附近,「阿袁」好似上半場42分鐘嗰球咁先嘗試偷幾步睇下出唔出迎先,之後發覺出唔到就立即褪後.而「阿袁」亦成功喺對方迎頂一刻做出小跳步準備,最後憑住佢嘅步法以及企位,輕鬆接實,準備反擊.
https://streamable.com/7mp76q
首先利申一下,我絕對唔係想為「阿袁」搵犯錯嘅籍口,但兩下犯錯嘅動作比我感覺就係純粹唔夠 Match Fit 咁簡單,球員太耐無踢波,去咗泰國集訓幾個星期又突然轉去咁凍嘅蒙古踢比賽,仲要踢人造草場,咁多樣加埋你話對生理心理無影響就一定無可能.雖然「阿袁」呢球確係有可以做得更好嘅空間,但睇埋所有背景同港超球員今季嘅遭遇,我認為各位球迷可以比更多嘅體諒佢地.
無論點都好,始終最後理文都成功以 2:1 晉級打入亞協盃分組賽,大家記得六月底都要繼續支持佢地為香港球隊爭取佳績!
片段及圖片來源:理文足球隊


text:
(分享) 冬大過年! 中式佳餚葡萄酒配搭攻略!
By Scarlett. C
今年大家都辛苦喇, 近排政府宣佈咗又要六點後禁堂食,大家都係乖乖地留係屋企罷啦!係聖誕節之前,仲有一樣野叫冬至大過年,下星期一就係冬至啦.我諗大家可能同小編一樣,都覺得今年冇乜過節氣氛.不如襯呢個時候,同屋企人係屋企食餐好啦.
華人嘅節日,當然會食翻中菜,但咁唔代表唔可以配到葡萄酒.好似之前有篇講婚宴酒提到,其實中菜都可以配到酒.小編係冬至嘅時候,都會例牌叫盆菜,貪佢翻熱就食得,又可以熱住食.有平有貴,豐儉由人.一般係上層都係啲比較明貴嘅食材,鮑魚,鵝掌,花膠之類,中下層就會係啲比較平民嘅食材,冬菇,白蘿蔔等吸味嘅食材,所以講到最後,小編都係覺得都係食個汁.一般嚟講個汁都係比較油膩,小編會用翻啲酸度比較高嘅紅酒配佢,中和口入面嘅油膩感.
第一支我會簡意大利Barolo,有酒友話佢係一支「三高」酒,高單寧;高酒體;高酸度,配啲濃味,油膩嘅野食實走唔甩.靚嘅Barolo會有啲甘草,薄荷,煙燻味,飲開紅酒嘅都會飲到好滋味,因為佢比到好實淨,完整嘅結構你,口感上會有好豐富嘅味道.
不過家庭聚會我都會選擇一啲大家容易接受啲嘅酒,所以第二支我會簡Burgundy Pinot Noir. 你冇睇錯,呢兩支酒嘅風格簡直係風馬牛不相及.係紅酒嘅世界入面,冇一個確實嘅方程式話比你知咩菜式配咩酒,就好似人生咁,不斷嘗試,先知你想要嘅係咩.其實呢兩酒,佢地都有共通點嘅,就係酸度都比較強,可以中和盆菜嘅酒膩感.另外Pinot Noir 嘅單寧會比較輕身,就算平時唔太飲酒嘅朋加友,都會接受得到.加上低單寧嘅特點唔會令佢同啲汁相沖.佢嘅味道大部份都係偏向果香,士多啤梨,車里子,紅桑子之類,其他仲會帶少少香草,香茹味.所以中菜入面餉啲燒鴨,冬菇燘鵝掌之類其實兩者係好夾.
祝你今年有個平平安安嘅冬至同聖誕節!


text:
疫情改變咗好多人嘅飲食同生活習慣,而家愈嚟愈多人都會喺屋企煮下嘢食,或者招呼下朋友仔咁.但未必個個都係精通廚藝嘅星級大廚?唔緊要,搵啱幫手就解決到.最近坊間有唔少品牌都推出咗冷凍即食包,或者和牛燒肉全餐(連爐)等,要整一餐見得下人嘅,話都冇咁易!
日本和牛火鍋/燒肉 有田精肉所
各位牛魔王留意,要喺屋企都可以食到和牛燒肉或和牛火鍋,完全冇難度!港人Julian同日本有田農場合作,將農場嘅得獎和牛以Farm To Table 農田直送方式送港.而有田精肉所嘅套餐,仲包送埋燒肉/火鍋爐具,買夠指定金額就免運費,夠晒方便.
宮崎有田牛以無藥品飼養嘅信念飼養牛隻,以人類食用級別嘅10種穀物,同埋自家栽種嘅4種牧草混合成飼料,就連牛牛飲嘅水都要係地下80公尺嘅新鮮乾淨火山山泉水,咁好餵養,難怪有田牛牛肉色粉嫩,肉質清爽.選牛亦相當嚴謹,以18個月仲要未經生育嘅牛為標準,喺日本去除內臟後,原隻牛送港,喺香港先至進行肉類分割嘅工序.
套餐有火鍋或燒肉嘅選擇,特別推介以下幾個部位:
有田牛薄片(momo),內側後腿肉,脂肪比例較少,肉味濃郁,燒肉啱數.
有田牛薄片牛冧位於牛嘅臀部,有啲咬口,肉味夠濃.
有田牛胸腹嘅脂肪比例較高,油花滿滿,燒完好香口.
中西日韓台冷凍即食食品 TASTING TABLE Japan Premium
有日本冷凍即食食品公司推出全新Z’s MENU系列,50款食品中,中西日韓台式嘅菜式都有,全部都係以冷凍技術製作,用微波爐或者熱水簡單加熱就食得,個個都入得廚房出得廳堂啦~~
佢哋使用自家研發嘅4X肉類,即係不使用治療性化學物質,抗生素,生長激素同基因改造穀物飼料生產嘅肉類,相對健康.介紹返其中幾款「扮大廚」菜式啦,全部可以媲美出面啲餐廳㗎.蒲燒原條日本鰻魚包埋特製醬汁同山椒粉,簡單加熱舖喺飯面,就十足十蒲燒鰻魚飯喇,如果加熱後再用焗爐焗一焗,更可有微微焦香口感.
使用4X免治牛肉混入鵝肝嘅鵝肝牛肉漢堡附馬德拉醬,肉香中滲有淡淡鵝肝香味,而特上肉眼扒配秘製洋蔥汁亦只需輕輕煎30秒左右,就食得鋸得喇.掛住台灣嘅朋友,只要煮碗白飯,加熱以五香粉燉煮嘅4X豬肩肉,就整到道似模似樣嘅台式滷肉飯.
泰式急凍美饌 泰椰風
喺屋企食泰國菜都不是夢啦.全新泰式急凍美饌品牌泰椰風使用由泰國直送嘅醬料烹煮,醬汁更係由當地老牌醬園喺泰國農場新鮮採摘香料秘製而成,直送香港後再以冷凍技術進行封存.暫時有6款泰菜選擇,全部簡單加熱幾分鐘就食得,「泰」方便了吧.
6款選擇包括冬蔭功海鮮湯,冬蔭功海鮮炒飯,黃咖喱海鮮,青咖喱雞肉,紅咖喱牛肋肉同馬沙文咖喱素雞.冬蔭功海鮮湯按照泰式地道食譜烹煮而成,混入咗南薑,香茅,鮮蝦,魷魚等,味道酸酸辣辣.幾款嘅咖喱海鮮同肉類,各有特色,黃咖喱微辣,青咖喱甜香,紅咖喱辛香,而馬沙文咖喱則最溫和,並帶椰香.行經指定Market Place,惠康,日式超市等可以搵搵.
文:Kar
相,片:Wilfred Chui


text:
前一晚咁夜飛機,點都盡量瞓得晏少少補充體力啦,較咗八點半鬧鐘,唔可以再晏啲了,再晏啲就冇早餐食啦~我哋住嘅高雄翰品酒店有包埋自助早餐,梳洗好執好背囊就可以去食嘢啦~
酒店早餐選擇好多,中式,西式,日式(?)都有,點解個日式要加個問號?因為有得食白飯同埋麵豉湯,又有啲食啲烤魚之類,可以算係日式吧﹗
第一日我就俾白飯+小菜吸引住了,食得好滿足~ 閱讀全文 →
我哋早上出發前都仲商量緊今日去邊度好,唔,貓空纜車啱啱定期維修日,好多博物館星期一都休息,好似只有故宮博物院嘅主館都仲開,好啦,就去睇下啦,何況上次家姐篇blog寫到嗰度好精彩呢~反正一啲都唔趕,第三個早上我哋終於食到酒店附送嘅早餐了~
坐得都幾舒服,Hotel Relax II嘅早餐係半自助式,吧枱有熱湯,各種飲品,麵包大家可以隨意取用,而每位就送上一盤standard嘅plate~ 閱讀全文 →
嚟到旅程最後一日咯,時間都唔多,所以只留係台北逛一逛~其實爹媽兩人熟台北熟到不得了,仲有咩地方想去呢?睇旅遊書發覺有個新新地o既「台北探索館」,咦,我哋都未去過,就今日去行下啦~而且位置就係台北101旁邊,即是可以去埋誠品添~(每次去台北都想去誠品旗艦店﹗:p買買買~買一大堆返來﹗呵呵~)
我哋住o既Just Sleep酒店好近地鐵站,所以去邊度都咁方便﹗ 閱讀全文 →
宜蘭對開o既海就係太平洋lu,上次去過花蓮,基本上係同一個海,所以既然上次去花蓮有得賞鯨豚,宜蘭都一樣有,今次同爹媽去,睇下我哋運氣好唔好,會唔會見到鯨魚海豚呢?而宜蘭對開有個龜山島,一般嚟講呢啲出海o既船都會順道經過俾大家望下o既~我哋個cruise係經礁溪o既民宿幫我哋book o既~價錢同旅遊書講o既都差不多,確實價錢都唔係好記得lu~
我頂帽係之前嗰晚係羅東夜市買o架﹗太陽咁猛,都係戴番頂闊邊帽好啲﹗媽咪都有買~我哋嚟到碼頭準備出海咯﹗因為個cruise完咗就直接返台北了,所以拎住巨行李,好在,船公司都肯俾我哋放舊巨行李係佢哋個office度~ 閱讀全文 →
下晝我哋出發去下一站,去宜蘭o既另一個地方羅東市,之前o既礁溪係「鄉」,而羅東係「市」,可想而知羅東係相對地大少少+繁華少少o既area~我哋搭火車過去羅東都好方便丫﹗由火車站去我哋o既目的地國立傳統藝術中心,又有免費接駁車啊﹗good good~
嚟到羅東,最重要o既係嚟參觀國立傳統藝術中心﹗啲旅遊書形容呢度為「活o既博物館」,因為佢唔係將啲展品一件件咁放係玻璃櫥窗入面,而係大家置身係一個鎮入面活動﹗而係個鎮入面又有林林總總o既傳統表演藝術呢~ 閱讀全文 →


text:
《愛在.貴族學園》: 特別篇 3 ~ 停一停,諗一諗 Part 6
特別篇 3 ~ 停一停,諗一諗 Part 6(連載日期:2022/02/06)
大家知道咁多巧合之後,就梗係大吃一驚啦,始終大家都未試過,可以全班幾十個人,發埋同一個夢,再跌落去另一個世界裏面.但係,韻喬都知道事情唔係咁簡單同巧合,而係想知道更多嘅細節.
「我想問下,到底呢個係咩病毒,會引發你地同埋啲動物咁大嘅反應嘅?」
「其實同你地所形容嘅差唔多,就係有一個非常神秘嘅組織,裏面應該有一個國家級嘅機密實驗室,研發同收藏唔少致命病毒.」
「或者係有人因為為咗自己嘅一己之私,所以喺實驗室裏面偷帶病毒,出去世界各地將呢種致命病毒,混入食物裏面」
「目的就係要睇下,自然界動物對於呢種致命病毒嘅反應,同埋可以傳染到幾多代,幾多種類嘅動物.」
「但係既然你地都已經搵到線索,而且都知道到底發生咩事,咁點解你地都仲未捉到放毒嘅人呢?」韻喬聽完覺得都係未滿足自己嘅要求,所以就繼續追問.
Sharky跟住就嘆一口氣話「如果係你想象中咁簡單,就唔會搞到我地依家咁」
大家都唔明白Sharky佢地嘅意思,所以Sharky就繼續講落去「就係因為每次佢地所加嘅分量,都只係夠一隻動物食,而且每一次嘅食物都唔一定相同,可以係你地頭先所講嘅西瓜,但係都可以係一塊芝士」
「而且呢個神秘組織嘅人,都好似識得變身甚至隱身術咁,就算案發現場可能會有閉路電視都好,我地都冇辦法得知疑犯犯案之後點樣甩身」Sharky續道「呢個先係我地,應該話世界各地執法同野生動物保護單位頭痛嘅地方」
「原來係咁,所以其實之前喺其他地方都已經有相關嘅個案?」天殷好好奇咁問.
而Sharky都即刻點頭同意「係,不過暫時都未有大規模傳人個案,但係大家都要小心啲」
其他同學於是就繼續休息.但係好快,就傳出壞消息「Sharky,報告!大事不妙」
「咩事呀,曉澄?」一個急速嘅女聲,突然之間喺大屏幕裏面傳出「頭先喺馬鞍山附近,一隻梅花鹿喺公園衝撞,懷疑咬到人嘅寵物,將病毒傳到一隻寵物狗身上.然後隻狗咬到自己主人同其他狗隻,依家馬鞍山公園開始失控!」
「收到!我地即刻派人過去!」Sharky即刻非常緊張「大家準備定籠同埋槍,同埋再開多個隔離室,同時通知HA,消防處同警方」
「Yes Sir!」於是大隊就即刻準備定全套裝備,準備出發.
但當然,呢班學生就當然唔可以一齊去,所以Sharky喺臨行之前,就同韻喬佢地講「唔好意思,你地唔可以去,因為實在太危險,而且你地今日配合我地調查,其實都已經好攰,一陣間我地囘派人接你地去休息室度休息,曉澄,麻煩好好安排」
「收到Sharky Sir!一陣間All the best!」曉澄回答之後,Sharky同佢嘅大隊就出發去馬鞍山部署,而韻喬佢地就已經喺休息室裏面梳洗同補眠.
喺去到夜晚食過飯之後,研究所嘅工作人員,就帶住其中幾個入去動物隔離室.
喺裏面,大家都見到好多唔同種類嘅動物,佢地嘅樣子變得異常不安,畢竟野外動物一下子見到有咁多人類喺度,精神難免都會緊張起黎.
不過,喺動物開始叫嘅時候,韻喬佢地居然聽得到班動物想表達嘅意思.
所以,之前變成一隻野豬嘅韻喬,於是就走埋去其中一隻同佢地逃命嘅野豬度,問下野豬到底做咩咁不安.
原來隻野豬話自己個族群有成員,頭先冇跟到韻喬佢地一齊走,擔心會被感染病毒,所以想盡快返到去野外,搵返自己嘅家族成員.
韻喬聽到之後面上顯得非常難過,於是就問研究所嘅人員「我想問下,佢地仲有冇機會可以返到去野外?」
「正常就可以嘅,畢竟我地研究所嘅空間非常有限,但係如果真係收到感染嘅話,好大機會都要人道處理佢地」
「下,咁殘忍?」大家嘅反應都係一樣,但係工作人員就好無奈咁話「因為按照外國之前嘅案例,呢個病毒暫時冇任何藥物可以對付到,而且最重要嘅係,佢每入到一個新嘅宿主嘅時候,病毒都會產生新嘅突變」
「所以好似之前嘅其他病毒,可以通過疫苗同藥物研發嘅應用,去抑制病毒生長同傳播.」
「不過對於呢個病毒嘅特性,每進入一個宿主就即刻會有突變,所以就算有疫苗研發都好,根本都只係對某一個受感染嘅個體有效」
「而且個重點係,研發嘅速度都追唔上感染嘅速度,而且我地都嘗試將基因排序,但結果發現病毒嘅結構複雜,根本就冇一個pattern喺度,所以唯一可以做嘅,就係撲殺受感染嘅動物」
「當然,我地都會嘗試喺已經死咗嘅動物身上做研究,希望可以得到一個方案,去應對久唔久就發生嘅爆發」工作人員最後都分享好多有用嘅訊息畀佢地,雖然唔係個個都聽得明,但至少都知道今次嘅問題都非常之大.
不過,喺佢地經過一晚嘅休息之後,佢地喺食早餐嘅時候,就發現Sharky佢地冇辦法阻止病毒傳播,因為經過幾代嘅傳播,受感染嘅動物已經可以將病毒長時間傳播之餘,仲可以透過包括空氣在内嘅法式傳開,搞到一下子有好多寵物,已經被佢地咬傷嘅傷口,或者噴出嘅體液而受到感染.而喺動物隔離室裏面,都住滿咗好多大大小小嘅動物喺度.
佢地面上流露嘅,就只有不安,擔心同恐懼,因為佢地都已經知道,呢個病毒喺短時間之内,將佢地族群嘅成員,大規模咁感染同殲滅.動物雖然唔可以好似人咁,通過説話去表達自己.
但係重點嘅係,動物都係有靈性,所以佢地都會知道要點樣對待自己嘅族群成員,然後都會將自己嘅情緒,刻畫喺自己嘅表情或者其他小動作之上,等人類可以解讀而知道佢地嘅需要.
不過,到底人類係咪真係可以咁成功咁,去了解動物嘅思想,就真係可圈可點啦.
後來,因為病毒喺動物之間嘅傳播實在太快,好多寵物都受到其他動物嘅感染,甚至有部分嘅動物,因為同寵物喺短時間内有親密接觸而受到感染.
而同時因為有主人,根本就唔知道自己嘅寵物受感染,而繼續同自己嘅寵物有親密接觸,所以都受到感染.
正正就係因為咁,所以病毒最終都發展成為人傳人.但係因應病毒嘅特性,人類嘅反應都非常之大,重症患者都越來越多之餘,甚至已經向其他地方傳播.
但同一時間,因為有確診嘅寵物主人甚至有寵物本身,喺潛伏期間曾經到過寵物店,幫自己嘅寵物買食物,又或者帶寵物去美容所以出事.
一下子,病毒就喺香港迅速爆發,大量動物喺街上因為染病,而發癲瘋狂咬其他動物同人類,動物世界固然係躁動不安.
但係喺人類嘅世界,都已經因為呢種奇怪疫症而擔驚受怕,好多市民都出去搶購物資,包括口罩,厠紙,糧食等等.
當然,政府當局都成立一個以科學家同醫生嘅顧問隊伍,去協助當局去評估同處理今次突如其來嘅疫症之餘,同時都要盡快安撫民心,至少等市民唔好因為恐慌而出去盲搶物資,而增加社區持續爆發嘅風險.
不過,每日確診嘅人同動物都不斷增加,死亡率高之餘,而且受感染嘅範圍都越來越大.而政府都好心急,想盡快撲熄今次嘅,避免疫情拖延影響經濟,於是喺研究所裏面……
(待續 ~)
IG link https://instagram.com/bear_big_big_writer


text:
36
4
4
港鐵旺角站 E2 出口, 步行約2分鐘 繼續閱讀
營業時間
星期一至日
08:00 - 17:00
18:00 - 02:30
付款方式
其他資料
自帶酒水
切餅費
加一服務費
當面支付
以上資料只供參考, 請與餐廳確認詳情
食家推介
成班師兄弟妹參加完活動之後就玩即興, 成班人衝上去呢間喺雞煲界又隱蔽又出名嘅寶寶雞煲.好彩嗰日唔係太多人仲有位畀到我哋,就真係要 thank 嗰度職員啲安排,佢哋服務好好.打邊爐同埋食雞煲最重要就係一大班人嚟食,就係咁樣先至夠氣氛夠開心,嗰晚我哋叫咗好多嘢食,牛肉,丸類,蔬菜,羊肉,豬肉,豬腰,豬潤,總之大路嘅嘢我哋都叫咗嚟食, 但係呢啲都係唔係我想講或者介紹嘅嘢.我重點要講嘅就係呢度嘅招牌雞煲,呢度個鷄煲對味道好特別,唔係特別麻辣嗰一種四川嘢成都嗰啲咁嘅味道, 相反呢度啲雞煲辣得你係甜甜地咁樣,覺得就係好似就連細路哥都可以食得到,老人家食咗都唔會覺得燥熱,好特別嘅一個雞煲,雞肉又入味又夠滑,味道又甜又辣又鹹,真係食極都唔夠.有時轉下新口味都唔錯,唔係一定下下都麻辣要標曬汗先過癮嘅. 繼續閱讀
carcarcrazyhappy 等級4 2019-02-28
398 瀏覽
一班朋友出去食飯最好就係食雞煲,旺角當然係首選啦,方便到咁多位大大呀嘛,係open rice 見到依間一於去試下啦.樓上鋪係有啲難搵,但大家食完都讚不絕口,值得行條樓梯上去,仲可以係open rice 訂位,非常方便.服務態度方面,真係一流,無切餅費,仲幫我地執好張枱先拎個蛋糕俾我地.食物方面,我地叫左招牌咳咳雞煲,係乾煲,好好味,每舊雞都炒到好乾身,非常惹味,仲有因為係乾,加湯打邊爐時亦唔想辣,啱唒有啲人食辣有啲人又唔食得辣,但鍾意食雞汁打邊爐既就要擇另一款雞煲.極推魚皮同響鈴,即叫即整,就咁食都已經好香脆可口.椒鹽粟米,我就覺得嫲嫲冇乜特別脆鯇唔錯野飲大大杯,抵飲 繼續閱讀
已經好耐無食過雞煲啦~今次就約左幾個朋友一齊黎食~我地7點鐘到黎到 唔洗等位嗌左個醉雞湯底 ~ 個陣味好正呀! 真係超過推介同埋依個最特別既一定係佢啤酒杯裝既凍檸荼雖然都要四十幾 但真係好大杯 為番條數就差唔多啦~ 繼續閱讀
今天我地幾條某利齊齊找野食,由於我地食左成個星期既辣野,今天吾想再食辣,加上有個貪靚鬼怕出暗瘡介食辣,所以叫左個微辣既雞煲食左先,一路等果D遲到既大爺.先來個響鈴及炸魚皮(都脆口既),喜歡當小食食又得,喜歡十下十下又得;跟住上雲吞及午餐肉(無論以前或現在我都不喜歡,不知為何現在變左人地必食之選,當然我係吾會阻止他們吃的);由於我地今日食微辣,加上加過一次滾水,已經同吾辣無分別,之後有個姐姐經過,見到無乜湯,直接拿壺野加落去,問都無問直接加,仲要係加滿甘濟,當我們見到係辣湯已經太遲🙄佢見到我地"啊"一聲,都呆左一下,跟著講"D湯都吾係好辣既"😑都加左羅咪唯有繼續食,你話吾辣?你話姐,其實都幾辣嫁,因為我地食竹笙同灼菜,吸晒D辣汁,比起平時我地係ok既,但今天我地有個貪靚者,之後我們 "畢"起啲湯,叫另外個樓面加水,個姐姐聽到(雖然佢有承認佢加錯湯,亦有叫個樓面拿起我們個煲去倒左D湯,再換過,但D語氣同D西口组既面孔,就算里一刻,佢做到幾完美都好,都令到 人地吾舒服)🙄當然無換到湯,但貪靚大爺無 再食過野都好既,佢食少D,我地又可以夾少D money:不過就算個姐姐幾西口都好,都要讚一讚間舖個冰鎮秋葵,顏色好靚,望落去好新鮮,冰得嚟又爽口;牛肉都吾差 繼續閱讀
SexyChen 等級3 2018-05-17
765 瀏覽
幾好坐又靜,成班gathering唔錯.有人介紹醉雞煲,可惜唔夠酒味,早知食雞煲算!叫左個醉雞肝,呢個就正,好入味又爽口,必食!呢到好多特別部份食,我就唔係太頂得順,但係我有個朋友乜都試,可能因為咁令我反胃.Anyways, 醉雞肝勁正! 繼續閱讀


text:
露營最令人沮喪唔係天氣差,係諗起成堆野要清潔果下痛苦,但適當嘅保養,先可以有效延長營具嘅壽命.
1. 營幕
收納前要先做清潔,因為唔係人人屋企都夠地方開營,所以建議每次離開前,都做好營嘅保養先:
- 先用淡水抹一抹個外帳
- 將內帳反轉,倒出內帳後嘅沙石,樹枝,昆蟲等,再曬乾個營底
- Footprint 抹一抹,再曬乾
- Pole 的接駁位都要用淡水抹乾淨
但當撞正落雨就無計,唯有一個大垃圾袋入哂,返到屋企掛喺廁所,用花灑清潔,緊記要用凍水!再用牙刷刷返啲泥出黎.必要時可加少少中性洗衣粉刷,之後晾返乾佢.
2. 營釘,營繩
每次收時,洗一洗啲泥再抹乾就得.
3. 睡袋
- 每次用完都要拎出去曬吓吹吓風,咁先去到啲濕氣,無咁易發霉
- 如果唔係成日用,就得閒拎出黎,因為成日喺收納袋度壓住,會影響袋內蓬鬆度,令保暖能力下降
- 睡袋係需要洗的,因為訓覺時人體會排出汗水,油脂等,仲會痴咗喺睡袋度
- 一般做法: 用乾淨嘅濕毛巾,加少少中性洗衣液就得
- 深層做法: 用手洗! 用中性洗衣液洗,之後唔好擰乾佢,由佢自然風乾,乾哂之後要拍返鬆佢,令入面嘅羽絨/纖維平均返
- 唔好成日洗睡袋,因為每洗一次,保暖能力都會降低一次,通常都係換季時做
4. 爐具
每次玩完之後,都要返去抹一抹,尤其係螺絲牙,因為如果入沙,啲沙會磨壞啲螺絲,仲要抹乾啲金屬位,以預防氧化.
另外久唔久都要 check 下啲爐頭有無漏油,o-ring 有冇老化,用通針清清個噴咀等.
其實仲有好多野需要做保養,例如刀,cookset,甚至水袋都需要.
今次講住咁多先,有興趣可留言再講.
老hike都去camp Facebook專頁
老hike都去camp 網站
分享連結:


text:
更多
2021-07-27 142 瀏覽
放假約咗小師妹食好西,平時去開屯市,今日行遠少少去到新墟個邊食日本菜.首選浜燒午餐,有最多人推介嘅甲羅燒.之前完全唔知係乜嘢,問問店員,店員好樂意咁樣解答我,原來甲羅燒係蟹蓋上面有蟹膏同三文魚子,配上麵包點蟹膏.另一樣海鮮可以喺帆立貝同花竹蝦裏面揀,選擇咗帆立貝.跟餐有日式炒飯.成個蟹蓋都塞滿咗蟹膏! 食落有鮮味,一啲都唔腥.解開神秘食法,Jam咗師妹嘅珍珠白飯配蟹膏,比配麵包/炒飯更帶出鮮味.帆立貝燒得好正,浸喺牛油當中,食落有牛油香甜.剩低嗰啲牛油帆立貝汁配飯極好味.師妹嘅北海道魚生丼好豐富,有兩隻大甜蝦,四片三文魚,四片帆立貝同三文魚籽.刺身夠新鮮.甜蝦爽甜,三文魚算厚切.喺屯門都好少見到甲羅燒,對於呢個甲羅燒新體驗好滿意,會來再竹encore同發掘其他高質嘢.
首選浜燒午餐,有最多人推介嘅甲羅燒.
14 瀏覽
0 讚好
0 留言
3 瀏覽
0 讚好
0 留言
成個蟹蓋都塞滿咗蟹膏! 食落有鮮味,一啲都唔腥.解開神秘食法,Jam咗師妹嘅珍珠白飯配蟹膏,比配麵包/炒飯更帶出鮮味.
帆立貝燒得好正,浸喺牛油當中,食落有牛油香甜.剩低嗰啲牛油帆立貝汁配飯極好味.
4 瀏覽
0 讚好
0 留言
師妹嘅北海道魚生丼好豐富,有兩隻大甜蝦,四片三文魚,四片帆立貝同三文魚籽.刺身夠新鮮.甜蝦爽甜,三文魚算厚切.
喺屯門都好少見到甲羅燒,對於呢個甲羅燒新體驗好滿意,會來再竹encore同發掘其他高質嘢.
張貼


text:
唔知KY係咩嘅可以問下健吾,或者自己Google下,睇完都唔明嘅…E個Page唔係好啱你睇
保險佬應該係最乞人憎嘅行業之一,除左保險佬應該冇人會成日係FB提你「你死得架喇」.成撚日post埋D死人冧樓新聞,再加句「再鋒利嘅刀都有生銹嘅一日」「意外就係意料之外」總之驚死你唔驚死,嚇都嚇到你買份保險.
跟住三日唔埋兩日就見到佢地幾條西裝友係唔知邊間餐廳度影張合照,最緊要加句Caption「今日好高興同香港地區總裁共晉午餐,獲益匪淺,定會繼續努力為客人服務」…第二日咪番去樓下茶記食50蚊鼻涕飯囉!隔兩個星期又會見到佢地攞埋D濕鳩「第十條水魚大獎」「第一條水魚大獎」「極速墮落大獎」「最有進步空間大獎」
佢地嘅目的就係不斷係你個wall度刷存在感,扮撚晒撈得好掂咁同你講『我真係好撚有前途唔係垃圾小薯仔唔係做兩個月就走快撚D搵我是鳩但買份濕鳩人壽保比錢我換新電話啦』
D保險佬一定會將份工講得好好聽,咩「我地係幫緊客戶」「每個人都要份保障」「出左事得保險界關心顧客等等」.事實呢?每個月班保險佬只係望住個Target做人,關心嘅從來唔係D客用唔用得著份保險,而係開得夠唔夠單,今個月到唔到數.真係出左事嘅時候又左推右推話E樣唔賠果樣唔賠.
份咁濕鳩嘅工偏偏每年都有好撚多人入行.其中一個原因每年大學開學,都會見到一班保險佬係Campus叫你跳入火海.到你真係On99去見工又比佢請左,以為因為你好撚醒咩,sor9ry基本上只要你唔係盲聾啞嘅都一定會請,因為佢地要嘅從來都只係你嘅人脈,幫佢地拉下線開單.
一開始入到去好好架,你同team嘅人好幫你,公司又比好撚多清零(training) 你,話明清零緊係要將你個腦清零啦.佢地一定會洗你腦同你講「要主動收入定被動收入」,問你想冇底薪多佣金定有底薪少佣金.之後就會同你講主動收入好D,多勞多得,自己控制自己收入之類嘅廢話,『心態夠強!』『心態夠強!』『心態夠強!』(佢地一定講多過三次)
知唔知多勞多得背後果句係咩:
『就算你條垃圾一張單都開唔撚到我都唔會蝕比你呀!』
初初入去做D客點嚟,唔係幻想佢會比黃子華梁朝偉你跟呀嘛?啱啱咪講撚咗過佢請你嘅目的係你嘅人脈囉.結果你第一日番工佢就會叫你打晒比你D三姑六婆姨媽姑姐親戚朋友大同點中同小同幼同前同事前前同事前前前前前同事連樓下個看更都叫你打埋.叫你約鳩晒佢地出嚟食飯,希望你係樹林用機關槍盲掃睇下掃唔掃到兩隻盲毛番嚟.
初時好似好開心咁架,好似搵番好多舊朋友.但當你一表明自已做保險,你就好難證明自己唔係為錢而接觸佢地(而事實上你係).你對住以前D朋友唔會再好似以前咁單純,你會開始諗『死啦今個月仲未到數,佢以前同我咁fd,快D屈鳩佢幫我買番兩份保單』
更乞人憎嘅係,當你第一線關係用完(真係識嘅人),就要開始向第二線關係埋手(FD嘅FD).你每次見FD(客)都要乞佢嘅人脈「你比10個名我啦…我真係好撚窮等你個名開飯」.慢慢你就會比你身邊嘅人疏遠晒…當你夜晚照鏡會發現鏡入面個人好撚虛偽,冇晒自己朋友,人生就係為咗不停跑數跑數跑數…
唔怕!你有公司搞嘅船P晚宴去旅行,有一大班「好手足」嘛!聽日一定會更加開心姐!係唔係呀哈姆太朗!
嗱唔好誤會,我唔係話你會同出面嘅FD斷晒contact(斷晒你就乞米啦),我只係話你同佢地嘅關係會變到好似支KY咁(終於貼番題)「最近英國個市跌喎,我隻基金有冇事」「喂我表姐個FD個細佬去旅行,想買隻旅遊保,你幫下佢啦」「我想問下睇跌打係咪有得Clam?」
即係點?即係個個都知你係度,但佢地搵得你通常都係奶緊屎囉.


text:
小腿脫毛親身體驗+價錢比較,香港脫腳毛去邊間好?
女仔人家出到社會,開始有啲經濟能力嘅時候,一般都會開始投資啲金錢係扮靚身上,例如係做吓treatment.而小編一出到社會就即刻決定做自己一直夢寐以求嘅療程,永久激光脫毛,為求永久地解決困擾咗自己廿年嘅毛髮問題!係幾年嘅歷程中,其實小編都唔係即刻搵到自己嘅心頭好,又未知脫腳毛去邊間好,而係試過幾間之後,最後先搵到最適合自己嘅「真命天子」.今次就等小編分享一吓自己曾經遇過「唔啱KEY」嘅公司,同埋最終好適合嘅大公司畀大家識啦!今次先同大家分享我係Dermes(D記)同HAiRLESS(H記)經驗~看一看這兩間熱門的龍頭專業公司有什麼分別之處.
(D記)與(H記)多年來比拼激烈,他們的會員都會互相選擇兩邊購買療程,成日都有轉會,基本上這兩所專業公司獨佔香港大部份的市場,主要吸納高端客戶.療程方面當然是有安全保證及誠信之選.
(D記)之免費小腿脫毛體驗
若果平時有留意開廣告牌都一定會聽過(d記)呢間中心,特別係近年啲廣告賣得特別勁!小編係其實之前係(d記)做過佢哋嘅免費體驗療程,而當時我選擇咗永久脫腳毛.個時係覺得平時見得佢哋嘅廣告多,應該有翻一定嘅誠信度同資源,所以就一心諗住唯一方法去試卟啱唔啱啦.療程之前好快地做咗個簡單嘅登記,之後就已經入房準備開始療程.係打激光前美容師都幫我劃線,區分開幾個部位,記得以前有人分享佢有部舊款機就即刻落GEL.好記得當時嘅冷氣都好涷吓 ,所以落GEL當刻真係好涷好煎熬…不過而家(d記)為咗與(h記)比拼引入了HPD機唔使再敷冰,不過好彩成個脫小腿嘅過程好快好簡略,換咗一部新技術嘅儀器,果然過程又快又舒服服.講真,作為龍頭,體驗完感覺還可以不過(d記)小腿脫毛價錢都幾貴吓,體驗完佢哋嘅免費療程之後,覺得呢個價錢太貴.相反覺得佢哋廣告就真係做到盡,睇落投放咗唔少資源.近年又搵代言人,又落足廣告, 感覺佢哋療程收咁貴,一定畀呢啲廣告費分薄咗不少.事實上對消費者都有少許不公平,始終畀咗咁多錢,當然希望得到相應嘅服務質素!
尋求更好的小腿脫毛選擇-(H記)
作為消費者,小編一心覺得一定有更好更合理價嘅選擇,始終做激光都唔可以選擇太過平的,所以都詢問咗身邊有經驗嘅朋友,睇吓佢哋有冇啲咩好嘅公司可以介紹.而身邊一個比較有經驗嘅朋友就介紹咗佢做開嘅公司,(h記)專業品牌.價錢公開透明網站已經列清楚,當我查詢的時候他們的客務服務也很詳細講解,另外得到朋友推薦他們的治療師受過全港最嚴格的專業訓練及培訓,的而且確我朋友都話覺得佢手勢非常好,可以直接向佢購買療程.聽咗朋友介紹完一番之前,我就決定親身上去試吓!
(H記)之免費小腿脫毛體驗
一上到去(H記)個感覺已經好好,環境又大又靚又衛生,感覺大公司就有如五星級酒店一樣,接待人員及治療師服務細心及有禮,今次上(h記)一樣都係脫腳毛.而做好登記之後,竟然會有個諮詢環節,同埋毛髮分析測試,睇吓當日係咪真係完全適合.果然受過最嚴謹的專業訓練及監管的治療師非常專業,每個過程及步驟講解清晰及專業.
進行激光脫腳毛療程,成個過程都可以感受到佢哋嘅專業,一般公司畀人嘅感覺好似做緊美容treatment咁,但(h記)畀人嘅感覺係專業嘅醫美治療咁,令我非常放心.諮詢之後就終於入房進行療程啦.(h記)嘅治療房間全部都係獨立房間,而且睇落好乾淨企理,真係高級公司.之後治療師就一路同我介紹每一步等我冇咁緊張,但其實我係緊張緊要搽涷冰冰嘅GEL.但原來(h記)療程中係唔需要搽GEL!因為佢哋嘅儀器中已經有降溫系統,會喺打激光出嚟前極速地噴啲冷凍劑出嚟,所以當時嘅感覺好輕微而且唔多覺.成個過程同(d記)差唔多快,但如果計埋事前準備,(h記)就更快更有效率.打完之後皮膚都冇唔舒服或者癢.治療師亦都有提我做多少少保濕 ,因為我原本皮膚已經有啲乾,如果做好保濕,下次療程個效果都會好啲!
Step 1: 小腿脫毛畫線
Step2: 剃走多餘小腿毛毛
Step 3: 開始小腿脫毛喇!
最後治療師會幫我搽番D小腿脫毛舒緩膏,非常體貼.臨走前,仲比多左小小舒緩膏我拎番屋企搽,好好呀~
比大家睇下我做左3次脫腳毛TREATMENT既前後對比圖~分別真係好大,效果我都好滿意,我都好開心我當時揀左(h記)做我嘅好partner.
總結成個755永久脫腳毛療程感覺真係舒適,唔單至係個療程舒適,而係個療程環境同埋同治療師嘅相處都好舒服,真係不得不讚朋友冇介紹錯!相比起(d記),(h記)真係物超所值,小腿脫毛價錢優惠(d記)好多,我甚至覺得(h記)嘅服務質素仲好,治療師進行每個療程都好細心並且詳細回答.原來成日聽我朋友介紹推薦熱門的(h記) 脫腳毛真係冇錯,而家嘅年代唔同左,多咗好多選擇,做得好的公司依然都可以變成龍頭公司,小編相信一間有誠信的專業中心絕對一定會有很多真實的顧客推薦,呢個都係(h記)這麼熱門成為龍頭公司之一,係幾年嘅時間可以做到呢個質素真係好驚喜.另外,(h記)嘅脫腳毛價錢比起(d記)合理得多,起碼係療程中可以感受到你畀價錢投資翻係自己身上.相信大家都對兩間公司嘅小腿脫毛價錢好有興趣,小編都節錄咗兩間公司嘅熱門部位同埋小腿脫毛價錢畀大家比較吓!
而家2間都做緊新客小腿脫毛優惠價錢,(h記)優惠更加高達5折半價!
(h記)物超所值
兩次脫腳毛經驗都係係比較知名嘅公司到做,但相較之下,(h記)嘅服務專業貼心之餘,小腿脫毛價錢口碑面也很好.小腿脫毛最終效果都更為優勝,感覺下(h記)嘅儀器比起(d記)嘅方法更有效同快捷,最緊要係舒服得多.相反,(d記)服務其實唔差,不過他的小腿脫毛價錢卻非常昂貴,若果兩間都有高質素服務,大家都係龍頭公司,為何唔選擇一間優惠少少(h記) ? 若果大家唔想踫門釘,又或者考慮緊小腿脫毛,不妨可以到(h記)到體驗一下佢哋嘅療程.
有關小腿脫毛 – 常見問題:
1. 脫小腿需時幾耐?
呢方面除咗要睇儀器之外,仲要睇技師手勢同埋毛髮狀況.一般都會係15至30分鐘內完成.
2. 激光脫腳毛痛唔痛?
脫腳毛只需要配備冷凍劑就可以大大減低痛楚,除非敏感部位,一般方法都係感覺輕微,一般人都忍受得到.
3. 咩脫腳毛技術最適合亞洲人?
激光係針對毛髮黑色素後用激光破壞毛囊最深層,暫時科研認證755nm為最有效激光光波,(h記)正正就係使用755脫腳毛技術.
*文章純粹分享,絕對反對複製修改作為商業用途,小編文章只可向本人同意下分享. 療程效果因人而異.
*網站只供參考分享,消費者自行查詢小腿脫毛價格,本網站不會承擔任何法律責任.


text:
中力建設集團有限公司
福建省福圣建設發展有限公司
福建省閩盛建設工程有限公司
福建惠東南建設工程有限公司
福建銘泰集團有限公司
宏闊建設(湖北)有限公司
湖北桁立建設工程有限公司
安徽世強工程項目管理有限公司
深圳市英彩建筑工程有限公司
華升建設集團有限公司
湖北興創世跡建筑工程有限責任公司
上海杰東系統工程控制有限公司
中工武大設計研究有限公司
北京市合力電信有限公司
福建衍豪建設有限公司
浙江廣俊建設有限公司
中鐵二十局集團有限公司
徐州一建工程集團有限公司
遠道通信股份有限公司
滕州市豐盈建筑安裝工程有限公司
深圳市歐博工程設計顧問有限公司
福建省華榮建設集團有限公司
果成建工集團有限公司
振業建設集團有限公司
浙江省義烏市城東建筑工程有限公司
西北建設有限公司
貴州靖灃建筑工程有限公司
貴州骉馬建設工程有限公司
漯河市市政工程有限公司
遂平縣城建市政工程有限公司
濮陽市天潤建設工程有限公司
南通晨峰建筑工程有限公司
陜西省三和建設工程有限公司
通號(長沙)軌道交通控制技術有限公司
廣西豐瑞建設工程有限公司
閩晟集團城建發展有限公司
水發(北京)建設有限公司
安徽圣紅建筑工程有限公司
成煌實業集團有限公司
福建省鼎業建筑工程有限公司
福建省鴻吉建設有限公司
江蘇衡源項目管理有限公司
四川翌峰建設工程有限公司
天津三源電力工程有限公司
北京佳和工程設計咨詢有限公司
四川明興建設集團有限公司
四川杰新建設工程有限公司
武漢華柏環保科技有限公司
江西益豐建設有限公司
江西瑯琚建設有限責任公司
四川亮飛建筑工程有限責任公司
中建鴻騰建設集團有限公司(原名:四川鴻騰建設集團有限公司)
同興環保科技股份有限公司
江蘇新世紀江南環保股份有限公司
陜西省三和建設工程有限公司(原名:陜西省三和工程公司)
福建省涵城建設工程有限公司
凱輝集團(福建)有限公司
福建省東霖建設工程有限公司
洪濤建設(廈門)有限公司
福建省華榮建設集團有限公司
福建省埕坤建設集團有限公司
福建聯泰建設工程有限公司
福建創盛建設有限公司
福建省桃城建設工程有限公司
中晟海峽建設有限公司
宏暉建設工程有限公司
福建新華夏建工有限公司
福建金鼎建筑發展有限公司
福建省百盛建設發展有限公司
中建華鴻建設發展有限公司
福建省展順建設工程有限公司
福建閩東建工投資有限公司
中建曠博(福建)有限公司
埕坪(福建)建設有限公司
福建星鼎建設有限公司
千易建設集團有限公司
中匯建筑集團有限公司
江蘇登達建設有限公司
福建富彬工程項目管理有限公司
龍鼎天(福建)建設發展有限公司
福建省萬吉工程管理有限公司
福建鑫輝鵬建設工程有限公司
華瑞國際項目管理有限公司(原名:山東華瑞建設項目管理有限公司)
廣東寶泰森建設工程有限公司
福建旭建市政園林工程有限公司
福建省鴻輝建設工程有限公司
中交鷺建有限公司
中建鑫宏鼎環境集團有限公司
福建泉大建設有限公司
福建省鑫茂建設發展有限公司
福建祥瑞建設發展有限公司
海峽金岸集團有限公司
凱茂(福建)投資集團有限公司
中建海峽(廈門)建設發展有限公司
福建省博興建設有限公司
福建路港(集團)有限公司
福建煜生集團有限公司
福建恒聲建設集團有限公司
福建華航建設集團有限公司
福建中工建設工程有限公司
福建省邵武三建工程有限公司
福建華君建筑工程有限公司
福建省協興建設有限公司
福建海京建設工程有限公司
廈門大同建筑工程有限公司
福建大舟建設集團有限公司
福建東昇建筑工程有限公司
福建宏亨建設工程集團有限公司
福建中堯建筑工程有限公司
廈門龍達建設集團有限公司
中建(福建)建設有限公司
福建省南安市第三建設有限公司
福建省永富建設集團有限公司
福建省永泰建筑工程公司
福建一建集團有限公司
福建省華實建設工程有限公司
福建九鼎建設集團有限公司
廈門特房建設工程集團有限公司
福建巨岸建設工程有限公司
莆田市洪正建設工程有限公司
福建新銘豪建設工程有限公司
福建鼎瑞建設有限公司
福建省中固建設有限公司
廈門泰隆建筑工程有限公司
福建易凱建設有限公司
貴州興黔順通建筑工程有限公司
山東興發建筑工程有限公司
中城投集團第六工程局有限公司
中建新疆建工(集團)有限公司
中唐通信服務有限公司(原名:四川中唐建設集團股份有限公司)
廣東廣基建設集團有限公司
四川金鼎鑫建設工程有限公司
宜昌華捷道路勘測設計有限責任公司
江蘇金堰交通工程有限公司
江蘇佳宇建設工程有限公司
安徽遠信工程項目管理有限公司
安徽六建建設集團有限公司
合肥永達裝飾工程有限公司
鼎瑞建設(福建)有限公司
福建省閩鑫建設工程有限公司
龍巖市西安建筑工程有限公司
福建省燕城建設工程有限公司
福建眾誠建設工程有限公司
閩晟集團城建發展有限公司(原名:閩晟(福建)建設工程有限公司)
福建永宏建設工程有限公司
福建省昊立建設工程有限公司
福建省華遠建設發展有限公司
福建省湯頭建筑工程有限公司
廈門中能建設有限公司
福建省興巖建設集團有限公司
廣田建設工程有限公司(原名:福建省雙陽建筑工程有限公司)
中耀建設(福建)有限公司
華輝建工集團有限公司
福建興港建工有限公司
福建省冠輝建設工程有限公司
福建省民益建設工程有限公司
海峽建工集團有限公司(原名:福建閩才建設項目管理有限公司)
福建省鑫鉆建筑工程有限公司
福建鑫達建設集團有限公司
展文建設有限公司
中建力天集團有限公司
福建璟榕工程建設發展有限公司
福建省融旗建設工程有限公司
福建都城建設發展有限公司
福建省正凱園林工程有限公司
福建省雙茂園林工程有限公司
福建省強凱園林建設有限公司
福建軒泰建設發展有限公司
福建凱萊建工有限公司
福建金茂工程項目管理有限公司
福建恒茂源工程管理有限公司
福建省偉茂建設發展有限公司
福建富港建設發展有限公司
福建省金凱園林建筑有限公司
福建省偉凱建設發展有限公司
閩合建工(福建)有限公司
福建典盛建設工程有限公司
福州好樂園藝工程有限公司
福建誠一建設工程有限公司
福建省萬吉工程管理有限公司
廣西眾泰建設工程發展有限公司
南通地祎市政公用工程建設有限公司
南通市政工程總承包有限公司
四川寶鑫建設有限公司
四川渝大建筑工程有限公司
四川泓嘉華西建設工程有限公司
錦旭建設有限公司(原名:蕪湖中億元市政建設工程有限責任公司)
四川旗盛建設工程有限公司
成都大自然環保工程有限公司
青海建設安裝工程有限責任公司
陜西鴻濤建設工程有限公司
舜宏建設集團有限公司
浙江銀力建設集團有限公司
西北建設有限公司
天津市博華工程建設監理有限公司
重慶坤和建筑工程有限公司
武漢天弓建筑工程有限公司
四川雙龍機場建設有限公司
江西中創建設工程有限公司
江西贛撫建設工程有限公司
湖南現代德雷工程有限公司
廣東中譽建設有限公司
池州市江南工程監理有限公司
方圓建設集團有限公司
福建六建集團有限公司
福建省九龍建設集團有限公司
中建海峽建設發展有限公司
福建建工集團有限責任公司(原名:福建建工集團總公司)
福建省第五建筑工程公司
四川伯軒建設工程有限公司
中鐵上海工程局集團有限公司
陜西同春和建設有限公司
江西昌萬建設集團有限公司
世昌建設集團有限公司
江西金海建設有限公司
同興環保科技股份有限公司
福建普爾泰集團有限公司
福建中冶永行建設工程有限公司
福建省暉元工程建設有限公司
福建省藍埔建設工程有限公司
福建省五方建設工程有限公司
中港城建(福建)建設發展有限公司
福建省龍湟市政工程有限公司
福建省天柱建設工程有限公司
福建省東昇建設工程有限公司
福建眾騰建設工程有限公司
福建卓越市政工程有限公司
至永建設集團有限公司(原名:福建興宏宇建設有限公司)
福建省博晟建筑工程有限公司
福建省中隧建設工程有限公司
福建省裕昇宏城建集團有限公司
福建永聯建設有限公司
億耀(福建)建設有限公司
福建鑫瀧鼎建設工程有限公司
福建星原建設工程發展有限公司
中建長遠建設有限公司(原名:福建省長遠園林建設有限公司)
福建成森建設集團有限公司
蘇州環亞景觀園林規劃設計研究院有限公司
南通市蘇東鋼結構有限公司
福建繼昌建筑工程有限公司
廈門市華舫建筑工程有限公司
漳州市建筑工程有限公司
福建恒景建設工程有限公司
水立方建設集團股份有限公司
福建省久山建設工程有限公司
中盛福寧集團有限公司
福建省凡士建設集團有限公司
福建省瀧澄建設集團有限公司
湖北銀土建設工程有限公司
湖南盈合勘測設計有限公司
重慶大洋建設(集團)有限公司


text:
調景嶺
調景嶺(粵拼:tiu4 ging2 ling5,又讀tiu4 geng2 leng5)係香港新界近將軍澳一個近照鏡灣(粵拼:ziu3 geng3 waan1*4)嘅山區,對住個大港將軍澳(佛堂門).因為要起將軍澳新市鎮,個灣填晒海變咗做住宅區,家下山同填地都喺呢個新市市鎮東南邊位.調景嶺因為響國共內戰後係國民黨餘部走難來香港,住響呢度寮屋區出名.呢個地方因為就響新九龍曬草灣東面嘅山後面,初期未有確定嘅政區之前,係當做新九龍一部份,之後就將佢劃入新界西貢區.
名改
調景嶺呢個名其實係原自照境灣,而呢個灣西南面有座山叫做照鏡灣山.照境灣個形好似一個闊口袋咁,而住響水上嘅蜑家人見佢風平浪靜,好似塊鏡咁照得人,就叫佢做照境灣.照境灣英文寫係叫Tiu Keng Wan,呢個音應該唔係廣東話音,好可能係蜑家音.
1899年英國同大清租埋新界,呢度就咁歸入香港管.響呢個時候,有好多西人住響香港,亦都好多華人轉食麪包,咁就好需要麪粉.咁加拿大人Alfred Herbert Rennie就睇準呢個機會,想響香港發展呢門麪粉廠生意,佢就同當時香港名人摩地同遮打夾份開間Hong Kong Milling Company.而香港政府見呢門生意亦都幫到駐港英軍同全人口所需,尤其係想畀人斷糧都夠全部人四個月食,咁就響呢個灣口北岸,填塊地(New Kowloon Inland Lot No. 4),畀佢起麪粉廠.響當時地圖睇,呢塊地響1905年已經填好,塊地有435頃.呢間廠好先進,電器化廠房,有碼頭設施,有員工宿舍.響1908年嘅年鑑裏面有講,佢可以一個月用6000噸小麥生產8000袋優質麪粉.自始呢塊地就響地圖上面英文寫做Rennie's Mill或者Rennie's Flour Mill[1],即係Rennie嘅麪粉廠咁解.不過好境不常,因為生意失敗,呢位老闆1908年響廠側邊跳海自盡.
之後個灣叫做吊頸灣,原因係照境灣個英文寫做Tiu Keng Wan,譯返做廣東話就叫吊頸灣.而咁啱麪粉廠老闆係自殺,民間就誤會佢係吊頸自殺.後尾國民黨人搬到呢個灣,就住晒響灣邊山區,所以就叫呢度叫做吊頸嶺.有人住,重叫吊頸實在唔老禮,咁政府就改名做調景嶺.但英文就一直叫呢區做Rennie's Mill,要發展將軍澳新市鎮呢一區,先改做廣東話譯名Tiu Keng Leng.
出面網頁改
- "有關故仔" (日文).


text:
更多
2019-10-30 135 瀏覽
每次夜晚經過沙田河畔都會想試一試呢間日整野 但因為次次都好多人既關係 所以卻左步 但今晚難得地可以等左15分鐘就入到去 所以其實都幾期待睇個menu其實都好多選擇 但女朋友今晚唔太舒服 所以就同生冷野無緣啦 不過唔緊要 仲有好多吸引既野食order 第一道order既野食就係芝士厚燒玉子($42)市燴d計就差唔多係10$ 一舊 但係我都覺得性價比唔錯 因為塊芝士燒熔左落去舊玉子到 食落好creamy 好滑 而且玉子整得唔老 岩岩好第二道菜就係千迴火鳥三隻 ($38) 火候唔錯 雞亦都外焦內嫰 仲辣辣地 跟住就係石鍋鏝魚炒飯($108) 塊鏝魚幾大塊 同埋每一啖飯都炒得好均混 兜到個飯成個都有濃香既鏝魚汁味成餐飯最正既都係呢道芝士軟殻蟹卷($58)個人認為係必食 軟殻蟹新鮮炸出黎 超香口 同時配塔埋沙律醬同埋蟹籽黎食好夾 個口感好rich最後2個人食左350$ 食到好飽 結果要打包走 剩左半個飯 所以下次黎會叫少一樣野食 呢間野真係大件夾抵食!
睇個menu其實都好多選擇 但女朋友今晚唔太舒服 所以就同生冷野無緣啦 不過唔緊要 仲有好多吸引既野食order
第一道order既野食就係芝士厚燒玉子($42)市燴d計就差唔多係10$ 一舊 但係我都覺得性價比唔錯 因為塊芝士燒熔左落去舊玉子到 食落好creamy 好滑 而且玉子整得唔老 岩岩好
$42
6 瀏覽
0 讚好
0 留言
第二道菜就係千迴火鳥三隻 ($38) 火候唔錯 雞亦都外焦內嫰 仲辣辣地
$38
5 瀏覽
0 讚好
0 留言
跟住就係石鍋鏝魚炒飯($108) 塊鏝魚幾大塊 同埋每一啖飯都炒得好均混 兜到個飯成個都有濃香既鏝魚汁味
$108
3 瀏覽
0 讚好
0 留言
成餐飯最正既都係呢道芝士軟殻蟹卷($58)
個人認為係必食 軟殻蟹新鮮炸出黎 超香口 同時配塔埋沙律醬同埋蟹籽黎食好夾 個口感好rich
$58
3 瀏覽
0 讚好
0 留言
最後2個人食左350$ 食到好飽 結果要打包走 剩左半個飯 所以下次黎會叫少一樣野食 呢間野真係大件夾抵食!
$72
2 瀏覽
0 讚好
0 留言
張貼


text:
台灣三十 – 第一部: 高雄行走
先黎簡介一下成個30日台灣之旅既大綱 – 先響高雄同JOE,BANNY遊蕩兩日,再落墾丁JOIN埋龍比利浮潛加機車遊,之後去綠島學潛水,再向合歡山出發,順遊清境及日月潭,最後就15日單車環島生涯了~
三人成團遊高雄,台灣之旅正式開始!
DAY 1
出發前響香港留倩影一野,暫別三十日,咁大個人未試過出門咁耐,機會難逢,睇黎係可一不可再~為左30日唔駛剪頭髮,特意剪返個小生頭.
由於各人出發時間個個都唔同,出發果日雖然有幸同巴打們響機場食個LUNCH,不過我就早一個鐘上機,響機上睇下遊行書瞓一瞓,一程機話咁快就到,響高雄機場攪掂SIM卡上網之類既野就坐住等老友,點知佢地班港龍DELAY兩個鐘,真係硬等~
坐到崩之前終於等到佢地,即刻就坐捷運一個站去火車站,響AGODA BOOK左成個TRIP不停出現既舜鈺商務飯店,貪佢近捷運又平LA.一出站已經好多的士大佬,追住問係咪去墾丁,即管問一問價,都要三百幾港幣,貴過巴士少少,即管睇下點.
因為我之後要去台東,又去火車站問定班次先,問問下,回頭驚見BANNY GOR已經向台灣少女埋手問路,第一次見識佢既吹水技,獲益良多.NICE既台灣人唔理自己有約居然帶路前往,仲比埋WAHTSAPP 話之後有咩可以問下佢,BANNY GOR成功在望.我地就送上衷心既祝福.
其實只係5分鐘路,就到左舜鈺,當然少女已經脫離,我地就上房UNLOAD 野,之後就開始出遊了.起步已經5點幾,近近地行去六合夜市D檔都開門,見咩就食咩啦,由卡之前幾個月食得好清,夜市D野食相對真係好重口味,其實唔係好食得落,巴打們就食得好HAPPY,十分羨慕.台灣D野飲真係一絕,有檔排長龍既木瓜奶超好味,之後再到高雄時都ENCORE一兩野,有日睇電視都有介紹,睇黎有隊就排都係錯不了.
行完愛河就去再行另一個夜市,未入手SIM卡既既打一邊行一邊睇下有冇SIM 卡賣,問左幾間都唔太吸引,佢地結果都唔買了.黎到呢個時候,其實我地已經蕩失路,不過今日冇咩攪就由佢,一齊亂行,結果去左個比車去既夜市,好難行,求其一行買D野食就的士回酒店.返到酒店就再開餐,可能真係太油,食食下嘔左出黎,好在仲有大把日子比腸胃適應,今日就收皮好了.
Day 2
可能今日先叫正式旅行,響去墾丁HAPPY之前熱一熱身,踩下單車.呢個好似都係高雄既指定動作.瞓醒就先落對面個自助式牛肉麵,不過冇人食牛肉麵,雖然食完大家都覺得麻麻地,不過之後好似ENCORE左一次.捷運去起子灣站,每人幾十蚊港幣租左架爛車,以為閒遊冇咩所謂LA,點知成個可以甩出黎~ 當然係踩踩下先知LA.第一次響台灣踩車,已經感受到馬路有幾闊落,踩到去起子灣碼頭影下相,兜幾兜,就上船去旗津,因為係出名可以人車同乘,所以點都要一試啦.其實唔係好知踩左去邊,總之好明顯就去到軍營~~
呢個時候既BANNY就努力擺PO,增加後記既吸引力.
可惜踩多一陣都係鬆返,不過都冇辦法了,踩左粒鐘,以為可以環島一圈,去到盡,原來係唔WORK既,只怪太懶搵資料,連旅遊圖都不理,問一問海防人員,要掉頭先掂~有一日,如果我搵得返踩車途中既相,一定會好好咁圖片補完一下.
回到旗津市區,就係食海鮮既時候喇,都幾平,而且一份份咁寫好幾錢,免煮工,明碼實價.隊埋台灣啤,大滿足!
回酒店,抖一抖就又出去行街了,今晚目的係去買單車環台指南,雖然已經有本國產旅遊書,不過資料之少少得驚人,好快就掉左,諗住呢D書好易買求其去左兩間細鋪,點知都係冇,咁又變左夜市MODE 喇.呢個夜市同六合比又唔同,呢個似個商場,仲有得玩TIM,又食左唔少野.
—————————————————–
相關遊記:「台灣三十」系列


text:
做IT唔走就7啦
外國實搵到工
Hk就當你係狗
駁唔到,啱啱又有兩個IT同事移民,一個英國,一個加拿大
IT差唔多係最易係外國搵到工
全世界都爭人
it咁好景 點解疫情失業者寧願讀幾年護理幫人執屎尿 都唔去學it
因為真係唔係係人都請
以我做緊間公司為例
新既人唔識寫code 但唔識寫 唔緊要 因為有google
佢地係連coding 既思維都冇
公司唔係唔肯俾機會新人
我地有trainee programme
但係思維係要靠時間浸
同埋即使train 完 結果能夠留低既都唔多
更加唔好話bootcamp 出黎個批
我之前都有講 我公司係會睇都唔睇就將份cv 掃落垃圾桶
出面好多人都知呢行好景
我地行內亦都好清楚
it 狗有分好多種
但每一隻it 狗都要起碼識換水
好現實 但都係事實
有2隻, 一係TRAINEE PROGRAM
呢D講明企業責任, 有口係大公司而家心照知咩事, 唔洗上網講解
另一隻係濕9公司仔, 做廿年繼續濕9
因為其實打份工INTERVIEWER要求你咩都識
比如你話齋, 條友拎住份GUIDE砌隻手機APP, 唔訓覺真係RUN到
但最基本由VENDOR搬入INHOUSE又有SECURITY問題又HANG, 咁中間包底個SA即係自殺
因為教戈條新仔都唔會教得明
咁呢條友, 30砰上下入大公司好易半年俾人掟返出黎一次
之後最後通常去政府, 因為政府做野是9但


text:
近年長駐內地嘅張衞健話,娟妹係佢最好嘅圈中異性好友,所以點都要嚟追思會.臨走,仲同劉志敏大力擁抱,一切在心中.
媽咪姐
羅慧娟傳教無界限
羅慧娟嘅追思會上個禮拜四( 12日)响銅鑼灣同福堂舉行,近百圈中好友同教友出席,大家都話從未見過一個人可以咁樂觀咁面對自己嘅死亡,所以嗰日羅慧娟老公劉志敏都盡量以笑送別太太:「响追思會上派嘅書籤, DVD同紀念冊,阿娟都親自去完成,佢只係想話俾人知,如果信主耶穌基督,死亡只係去個更好嘅地方,冇乜好怕!」娟妹以自己嘅實際行動感動每一個人,就連响同福堂街口賣燒賣同雞蛋仔嘅小食店老闆,都俾娟妹感動.
事緣媽咪姐响追思會嗰日去買雞蛋仔,老闆娘見我着到一身黑,就問:「你係咪去娟妹追思會?佢生前經過我哋呢度去教會時,成日都幫襯我買燒賣㗎,又會笑笑口咁叫我哋兩公婆信主,仲話可以親自幫我哋兩個入教會.佢份人又靚又好人,真係覺得佢好似個天使咁㗎!」無論生前死後,做咗少奶奶嘅娟妹都咁親民,熱心傳教,雖然媽咪姐無宗教信仰,但都祝福佢一路好走!
鄭秀文嗰日都有去追思會,仲用保母車載埋息影女星姚煒(趙世曾前妻,左一)同昔日美女主播葉雅媛走,估唔到佢哋原來咁 friend!
娟妹生前經常幫襯呢間小食店,老闆娘雖然唔願出鏡,但猛讚娟妹好好人.


text:
真假政經 - 王慧麟
幾時
香港人有時候都幾可愛.以前,個個都話香港係一個對經濟熱情,對政治冷感的地方.結果呢,兩年前的一次佔領加政改,搞到香港人對政治熱番晒,衝晒上腦,今時今日仲話香港係經濟城市,真係out矣.
香港不知幾政治.兩前年仲大家估,香港人對來緊香江領袖選舉無懸念,呢位大哥一定連任成功,結果依家又話佢有變數.查實,佢有冇懸念,唔係香江有幾多人鍾意佢,而係上面有幾睇佢.上面畀佢去馬,即係同意佢連任,斷估都冇乜人敢出馬同佢爭.但如果上面曖曖味昧,香江領袖唔知有冇得連任,真係頭都痕.
所以,有人話,究竟上面幾時決定,至係關鍵.如果上面要換馬,唔畀某人連任,最好就係拖得越遲越好,點解呢?做過大公司的香港朋友一定明白,當董事局要換總裁之時,最緊要係響搵到總裁新人選之後,先至公告天下,以穩定軍心.就算暫時唔會有新人選公布住,最好都係交接時間,越短越好,因為咁樣先至避免現時在任之總裁,唔會忽然之間放軟手腳,搞到間公司立立亂,而且又會畀現時在任之總裁,有個感覺係,佢可能仲有機會做落去,只要佢繼續拚命做好盤數.做得總裁之人,往往有一種打不死之心,佢地點會輕易投降呢?所以,響一間大公司,換一個總裁,要好小心部署.
而且,董事局亦要研判,究竟公司業績麻麻,只係換個總裁,夠唔夠呢?響換人之時,係唔係要一次過連根拔起,將總裁同埋支持佢之內外各部門經理CFO等一齊換呢?如果係要玩連根拔起,會唔會連個基礎都拔埋呢?如果連根拔起,市場上又夠唔夠人及時填滿番所有位置呢?呢啲嘢,即係要一次過改造公司,咁樣係一場大手術,仲要睇下,下一個接任之總裁,會唔會有心有力地去推動一場改革,同埋下一任總裁能否配合董事局去搞改革,唔容易㗎.
所以一間公司要搞大手術,已經唔容易,講緊之部署,至少冇半年至九個月都未必成形.依家香江若果唔畀連任,講緊可能係一場仲勁過換腦換心之大手術,真係換得唔好,分分鐘仲大件事.難怪有人話,上面好似畀一個鬍鬚去馬,未必㗎,可能到頭來,上面覺得,依家動大手術未必係時機,不如不變應萬變,乜都唔搞,由得佢連任.
不過,有樣嘢我都幾有信心,認為呢兩個星期,唔會有任何參選之公布.點解呢?因為其中一個熱門參選人鬍鬚佬,星期三就飛走咗,佢要飛去美帝等地方訪問,然後去世銀會議同各國大佬見面.呢啲場面咁盛大兼緊要,斷估無理由佢響美帝或利馬公布入去試閘跑馬仔啦,應該都等到返來之後先至搞,係未?佢兩個星期後返,撞啱係上面開六中全會了…….


text:
終於有時間寫完
香港機場
中華航空CI7868 香港10:10→台南11:30
專業旅運Book 每人($930票價+$390稅)
飛機餐 雞扒包
台南機場
軍用機場,所以禁區同入境之前一定唔可以影相
奇美博物館近高雄方向
沿途無行人路,有問過人有無行錯
佢話『很遠的,要走一公里』,之後佢就上左佢架電單車
真係很遠架!搭的士要俾¥100,就可以轉一個彎啦!(咁近機場,所以要第一日去)
奇美博物館
全部藍天
全票¥200,學生¥150(香港學生證都得)
點解裡面無相呢?因為我哋係好人,唔會破壞規矩!咁裡面有咩睇?雖然都係仿製品,但一樣睇到各地歷史,文化,兵器同衫.
點解又係的士呢?明明有巴士站!因為台南嘅交通發展實在太好!近機場嘅巴士都可以等一粒鐘一班.
的士搭去安平好似¥350的士佬(阿唔係,的士哥哥)話佢原本係高雄人,不過因為高雄交通真係好方便,起埋捷運真係無人搭!要搵食,不如過隔離台南!佢話一卡通係台南其實無用(雖然台南同高雄搭交通主要用一卡通,北部用悠遊卡),不過等咁耐車,有車仲同你搭?
的士上攝
市政府
熊住在生活館
巷裡面
住三晚 $2819(好似Trivago度 Book )
少數有5人房嘅民宿——成間天台我地住曬
可以望街景
出街行
亂行,經過民居
好有火車站Feel
買麥芽餅
日落
好多貓頭鷹產品賣
安平老街
雖然話最熱鬧嘅街,但接近6點已經好靜
蚵仔煎 ¥60
比較似蠔仔煎蛋多過似蠔餅,但好多菜
鍋燒意麵
算清
之後經過好多名店
台式豆花
橋
裡面無人
因為去錯日子
裡面都係無人
好多人叫牛肉湯同熱炒
牛雜湯好多薑味,牛肉湯好飲好多


text:
早排有個friend同馮仁昭講,話郭富城今個月book咗灣仔君悅嘅房幾日,馮仁昭初頭都唔為意,點知記者連續兩晚都見郭富城喺君悅出現.大前晚豐裕興業主席龐維仁喺君悅補擺喜酒,而前晚港姐前亞軍潘芝莉亦喺君悅擺結婚酒,兩晚都咁啱俾記者撞到城城.
唔答去邊
記者大前晚見到城城離開君悅,於是問佢去邊,城城當時冇答,而佢旁邊嘅助手就話城城好忙,要趕住走.
如果城城有屋都唔住,走去君悅book間房,真係幾奇怪喎!
發哥無端變「籠中鳥」
台灣有報道話周潤發早排喺上海拍廣告時,有工作人員話發嫂事事對發哥管束,又話發哥私下曾向服務員發牢騷指自己係「籠中鳥」.以馮仁昭熟識嘅發哥,冇乜可能會同啲陌生人講內心話,噚日打電話畀佢兩公婆,佢哋對呢啲花邊新聞一笑置之,發哥話對呢啲虛構嘅報道真係睬佢都嘥氣.
王菲,霆鋒濃情不復再
王菲同謝霆鋒成日俾人傳分咗手,又話鄭秀文係第三者,每次霆鋒反應都好大,因為王菲對呢啲緋聞都幾介意.馮仁昭聽啲知情者講,話王菲都同霆鋒三分三合,感情確係淡咗好多,今次阿菲喺上海拍《天下無雙》,霆鋒都冇去過上海探班,以前佢哋最濃情嗰陣,阿菲去到邊度做嘢,兩個人都會爭取見面,𠵱家就好少囉!
尹子維歎茶有女伴
馮仁昭上星期五,見到尹子維同一個女仔喺銅鑼灣嘅Anytime餐廳飲嘢,兩個人全程以英文交談,尹子維以頭巾包頭,而個女仔就一身黑色打扮.尹子維不停煲煙,佢除咗飲齋啡,重食咗個蛋布甸,兩個人傾咗成個幾鐘,先至施施然離開.
何麗全寧睇GiGi不理柏芝
張柏芝為仁濟籌款受傷,佢經理人向華強夫婦聲言要向無綫追究責任,身為無綫助理製作總監嘅何麗全)前日話會向柏芝嘅家人同經理人道歉,但係直至噚晚為止,都未見佢去醫院探過柏芝,反而前晚走咗去紅館睇梁詠琪演唱會,唔知佢打咗電話畀柏芝未呢!


text:
其實你已經走左入極端, 有少少走火入魔, 比憤怒沖昏左自己頭腦
再同你講真係哂氣
唔係你話仇恨好深咩 ?
有仇不報非君子
報仇有咩錯 ?
你歷史讀得太少
對帝位利害認知太少啦
睇多啲歷史會有助你大局觀睇得 comprehensive 好多
拘泥於教科書嗰啲僵化迂腐嘅傳統學說
係無助於你探究真相
咪以為拋幾個書包就真係以為自己好熟歷史人地就乜都唔識先得嫁
你大局觀仲係唔夠
深恨深唔深唔係我講, 你要自己從民獻入面去猜想返當時社會風氣,人民思想係點樣, 大多數人意願係點歷史都證明左你偏安南面同自尋死路無分別, 最後咪元朝入主中原
囉, 用香港做例子, 比外族統治有幾慘唔使人講啦下話?
你唔好諗黎諗去就只係為左皇族權貴佢地諗先得嫁
錯
聯蒙滅金先係最錯一步棋
任何朝代最終都會滅亡架啦大佬
有邊個統一咗天下嘅朝代唔會死
你對歷史認知太片面
南宋初年嘅歷史知得太皮毛
所以話你大局觀唔夠係真知灼見
岳飛最終都實現唔到佢抱負
但如果唔堅持二聖就唔會咁
為兩條廢柴而犧牲咁多人
傻仔先會覺得值
你鍾意跟我字眼就望你跟得愉悅
望娛樂到你自己
1. 岳飛讀既係讀兵書, 唔係讀你果D帝王之術
2. 朝代係會滅亡更替, 我無否認呢件事
3. 你所謂既南宋初期歷史 應該講清楚D 係幾個帝王間既歷史, 我同你講既係成個南宋, 唔係講果幾位皇帝既事蹟
4. 去到果個位置, 你北伐成功 一係接二聖, 一係唔接二聖, 得兩個選擇, 冇第3個, 你打到返上去唔接返屋企人返黎, 你點同天下交待?
5. 仍然都係果個問題, 你將抗金呢樣野擺左落去果兩個被俘虜既皇帝身上, 你完全無諗過當時南宋人民係點
6. 其實你黎黎去去都係聚焦果兩個皇帝值唔值得救, 岳飛無為過現任皇帝既帝位去著想, 講到口水都乾仍然講緊皇室間既權力鬥爭
5.


text:
-
(區區有💛)沙田瀝源3間街坊小店 尋$36碗3餸麵/傳統酒樓歎下午茶
(#瀝源食店)沙田瀝源邨雖然離市中心不遠,以天橋連接,如果嫌市中心食店太多人或太貴,可以拍拖兩個人稍移玉步前往瀝源邨,內裏有3間街坊小店,包含傳統酒樓,港式粉麵,車仔麵店,間間價錢相宜,座位亦比較多.
-
太子人氣車仔麵湯底鹵汁混腩汁 16款麵底任揀必試低卡蒟蒻麵
(#人氣車仔麵)香港車仔麵店有好多,要突圍而出就要提供獨特嘅餸菜款式,連麵底都要與別不同,太子有一間車仔麵店於同一區「開雙」,而且受到歡迎,唔少人都拍拖兩個人去撐場,更不時出現排隊情況,變成一間人氣車仔麵店,事...
-
元朗地舖借篤篤車賣泰式車仔麵 罕見鱷魚湯底鮮甜可口
(#鱷魚湯麵)港式車仔麵係香港人一定食過嘅菜式,大多數都係「求其」,「是旦」,相當隨意,元朗有一間車仔麵檔將港式車仔麵混合泰國風格,炮製Crossover車仔麵,到底係咩玩法?配搭泰式冬蔭功湯底嘅車仔麵,究竟係...
-
石門居民爭「上車」 懷舊陳村粉拼冬蔭功3餸麵激抵
石門有一間長期排長龍嘅車仔麵店,門口人流曾經一個接一個,但最近告急,當然要撐吓場啦!
-
麵底紅紅綠綠 太子十六座車仔麵食得刁鑽
位處太子嘅十六座車仔麵,傳統兩餸一麵低至30蚊,三餸一麵亦只係39蚊,最特別莫過於有幾款平時車仔麵食唔到嘅車仔餸.
-
銅鑼灣激罕乾淨車仔麵 食材環境極衛生唔嗱喳
銅鑼灣美食多多,車仔麵都有幾間,呢間良心店嘅車仔麵人流唔少,抗疫措施做足,而且呢款車仔麵絕對顛覆傳統,好少車仔麵可以用乾淨嚟形容. 車仔麵本身又叫嗱喳麵,嗱喳有污糟嘅意思,以前係因為食材同販賣地點有衛生問題,所...
-
新蒲崗小店3餸車仔麵 陳皮魚蛋夠彈牙 $38下午茶送餐飲
當一餐飯都50蚊時,38蚊食到3餸1麵已經好好,新蒲崗呢間賣車仔麵嘅小店唔單止價錢公道,而且仲有經典嘅陳皮魚蛋作車仔餸!
-
抵食高質車仔麵 2碗4餸1麵100蚊有找
車仔麵嚟講,呢間都算係高質咯,黃色小店之餘,湯底同車仔餸都好惹味.
-
旺角登打士街車仔麵 罕見胡椒湯底土
朝早有嘢做出旺角,小編兩個人喺登打士街附近搵嘢食,但好多舖頭都未開,所以只能揀呢間車仔麵檔. 呢間都係黃色小店,雖然食物質素一般,可能成日喺旺角食TG食到應都撐示威者多啲,不過先支持所有黃店,滅絕藍店先再喺黃店...
-
灣仔有銀針粉嘅車仔麵 必食炸燒賣
小編喺灣仔search良心店app搵到呢間車仔麵店,本身兩個人真係無諗過行入嚟呢條街. 2個人叫咗一個大什麵,一個兩餸麵,然後撈勻嚟食.大什麵包9至10款餸,比較驚喜係有銀針粉,銀針粉好好食,但好少地方有,估唔...


text:
2014年3月27日星期四
2014年3月23日星期日
好心有著數
噚日突然間提早收工,返到屋企時特登早一個站落車去商場買少少嘢,點知去到入口俾個男人截住,話可唔可以幫「領匯」做過問卷調查,我問佢要幾耐,佢話只係幾分鐘,見唔係太長,就幫吓人啦,我都知呢份工作唔易做,唔係人人肯接受,反正早咗放工有時間就幫吓佢啦!成份問卷做完哂之後,佢突然俾張 coupon 我,話多謝我接受訪問喎,哈,呢勻真係好心有著數!
2014年3月21日星期五
給 Ernest 的 Brownie
我成日都話,無電腦又煩,有電腦一樣咁煩,有起事上嚟,除咗唔識 “醫” 佢之外,分分鐘仲攪到一頭煙之餘,可能好多資料都無哂!但原來屋企個工人姐姐,同部電腦都係一樣,無又煩,有就更煩!
話說 Ernest 屋企之前好做得嘢嗰個姐姐唔做之後,搵極都搵唔番一個識做嘢兼醒目學到嘢嘅工人,Ernest 媽咪俾佢哋激到佛都有火!以前個姐姐真係算叫做好幫得手,乜都會做,連整麵包西點都學識.前兩個星期見到 Ernest 媽咪依家攪到要出街買麵包俾個仔食咁慘,反正依家我又有部麵包機喇,唔使下下自己嘥時間落手整,所以上個禮拜去教 Ernest 時就順手帶嚿麵包多士過去俾佢哋,唔使食街買 “化學” 包咁慘啦!點知 Ernest 突然間問我,個麵包係咪送俾佢嘅生日禮物,我聽到抓哂頭,後尾佢話原來佢係 3 月唔知幾多號生日 ( 原諒我又老人癡呆哦 ),咪以為係生日禮物囉!
細路仔夠哂天真,童言無忌,既然你唔覺意爆響口話自己生日,咁我聽到都會識做嘅!
2014年3月20日星期四
泡菜青瓜炒肉筋
講開用瘦肉煲湯,都想順便同大家分享少少嘢.
平時我係去超市買豬肉嘅,唔會去街市肉檔度買,因為媽咪以前都係咁做,佢話比較衛生啲喎!天氣凍時都無乜所謂,但係天熱時就比較危險,街市又濕又熱,啲豬肉就咁掛哂喺度,好易變壞,佢話好多時買嚿豬肉返屋企,會聞到一 “朕” 怪味,應該係變壞,所以媽咪之後都改咗去超市買,包裝好嘅豬肉會放雪櫃,即使掛喺架上嘅豬肉都唔使驚,超市有冷氣嘛!
每次同阿姐講要嚿瘦肉煲湯,佢都會俾嚿豬扒我,話煲湯甜好多,但係煲完就會好嚡囉!嚿豬扒面係有一層白色嘅嘢,其實我係唔知乜嚟,又有好多脂肪,所以我必定切走先用嚟煲湯.有次我多口試吓叫阿姐跟手幫我切走埋嗰層嘢,點知阿姐話呢塊係筋嚟㗎喎,就算佢切走咗,之後又連嚿肉包埋一齊俾我,心諗,唔通呢塊係正嘢!?為咗做實驗,自此之後我都會連少量肉切起,之後放入冰格保存,久而久之,已經儲咗一大袋,我就可以做實驗,試吓用嚟炒,點知好有驚喜喎,肉質又爽又腍,好有食豬頸肉 feel,但價錢就差得遠囉,呢個肉筋只係下欄嘢!
花旗參雪梨煲瘦肉湯
自從唔食得涼嘢之後,自己都會好小心飲食,費事食完就即刻痾,喺屋企都好啲,喺街的話就真係煩,如果搭緊車嚮屯門公路塞緊車的話,咁就慘囉,嗰程車就好似搭咗十年咁耐,搭極都未到!
所以呢六,七年嚟都謝絕涼茶呢樣嘢,洛神花就更加唔敢再掂㖭呀!之但係我又好鬼鍾意食辣嘢,又唔飲得涼茶,呢排仲成日生飛滋,脷面,脷底,嘴唇接住咁嚟,都係要攪一攪佢.用個溫和少少嘅方法,雪梨加花旗參煲湯吧!雪梨清潤,花旗參清熱,應該會有啲效啩!
2014年3月17日星期一
和風朱古力蛋糕
2014年3月13日星期四
胡椒鹹菜蘿蔔湯
嘩,今日又試回南天,濕到阿媽都唔認得!真係無誇張呀,咁鬼死大霧,真係阿媽企遠少少都睇唔清個樣呀,哇哈哈哈哈 ~ ~ ~ ~ ~
咁嘅天氣,我當然即刻遭殃啦!不過好彩都未算係好嚴重,快啲整番個胡椒湯袪吓濕至得!
2014年3月12日星期三
蒜香脆麵包粒 Croutons
前幾日個 “試機包” 因為係用直接法整,所以老化得比較快,變得比較乾嚡.平時有嚫隔夜麵包我都係會整麵包布甸或者煎西多,但係次次都係整呢兩樣,整得多都悶!啱啱學識咗整 croutons,以後啲隔夜麵包又多個出路喇!
上網見到好多網友都各施各法,睇埋 Youtube 就仲多變化,最後我就綜合咗好幾個我認為比較好嘅方法嚟集大成,效果唔錯,真係又香又脆呀!
2014年3月9日星期日
陳醋雜豆普羅旺斯燴雜菜 Balsamic Roasted Ratatouille with mixed Peas
曾經睇過 Ernest 媽咪一本 Women’s Weekly 食譜,裡面有個改良咗嘅 Ratatouille 食譜幾吸引,同傳統做法有少少唔同,今日就參考咗佢部份材料同做法去整,味道超正,我覺得仲好味喎!
麵包機
卒之都係死死氣買咗部 P 仔呀!
其實一直都掙扎緊買唔買麵包機好耐,因為其實依家用部 food processor 做前期搓麵糰功夫都 OK,只不過係有時麵糰太濕的話就會呢咁 hea,甚至捲入機內,所以如果能夠整唔係太濕嘅麵糰的話,可以唔使買住.但係好多時候都無時間整包,你知啦,整嚫一次包起碼都要預成 3,4 粒鐘,天氣凍的話仲唔只㖭!加上最近頭痛發作頻密咗,有時明明無事,但出氣出力搓完包之後就即刻嚟料,所以都唔敢 “輕舉妄動”.
近排都比較黑仔,好多學生都因為準備中六文憑試,移民外國,大學畢業後出嚟做嘢無時間練琴等原因而停學,所以近呢幾個月都入不敷支,所以即使係要買麵包機的話,都應該係買部本地貨玩住先.但點解突然又會買部咁貴嘅呢!
2014年3月6日星期四
久未露面的蒸蛋糕
繼上次個 pizza 之後,又一久違之作!
辣炒三爽
2014年3月3日星期一
罐頭番茄粒 & 枝裝茄膏
上星期趁仲係正月,約埋 Winnie 一齊去同老友 Louisa 拜年,每次大家見面都會整吓嘢食,做吓阿茂.除此之外,就係入貨上倉,又買 cream,又 “走” 粉,拎到好似走難咁由新界東大遷徙到新界西!
訂閱: 文章 (Atom)


text:
為左證明我唔係淨係識得整黑暗料理嘅,今日就帶大家到銅鑼灣展示一下“廚藝”,去玩自家製章魚燒.
銅鑼灣地鐵站C出口行過黎好快,就係鵝頸橋附近.
如果你係想整章魚燒嘅話,最好預先book枱,因為佢都幾full!我個日book左7點半,早左幾個字去到,但已經開始有人排隊.
有好大隻章魚係門口迎接你
舖頭細細,一眼就睇得晒!
如果大家時間許可,佢仲有下午茶時段可以整小丸子,仲平d添!夜晚呢就6點開始供應…
其實呢度算係一間日韓料理餐廳,我睇Menu都係韓國野多過日本野!不過其實我都係俾佢個章魚燒吸引過黎嘅.
章魚燒嘅材料有洋蔥,蘿蔔,泡菜,章魚粒仲有灑係面嘅木魚.
不過佢價錢都幾貴,18粒章魚小丸子賣$128,即係差唔多成$7一粒!
咁當然如果你當係黎玩嘅費用,成件事就會合理好多!
唔駛驚自己唔識整或者搞唔掂,因為店員一開始就會教你點整,同埋牆上面都痴住左張教學.不過如果你真係有困難,店員見到都會即刻過黎幫你架!
自家製嘅好處就係勁足料!我粒粒都塞爆晒咁滯!
你睇我玩得幾開心,雖然我整到好亂!記住手要快,如果唔係就燶㗎啦!
製成品,但係唔記得左放木魚,哈哈
因為兩個人,淨係小丸子唔夠食.我就再order左個冷麵同埋一個香辣燒魷魚,兩個味道都唔錯,份量都適中!價錢大約68-78左右.
總括黎講,呢間餐廳嘅食物質素都唔錯!不過價錢對我呢d窮L黎講就有少少貴!小丸子就更加唔駛講啦,如果你要同出面街買嘅比,佢一定貴好多!但係你當係黎玩嘅話,咁就good啦!如果你唔想玩小丸子淨係黎食野都OK,我見全場大約都只係3分1人玩小丸子.同埋佢有90分鐘時間限制,想坐耐d慢慢食吹下水就未必好適合!我走個陣出面都仲有人等緊位,所以如果真係有興趣黎既話就記住早d book枱啦
大阪李朝園
地址:銅鑼灣駱克道447-449號中威商業大廈地舖
訂座電話:2336 2770
營業時間:星期一至日: 12:00-01:00


text:
近10年難得有套擺脫師奶口味嘅電視劇《天與地》,雖然收視滑鐵盧,不過,播映以嚟勁具話題性,而且贏盡口碑.啱啱到呢個結局週,劇情更加緊湊,鼓佬(林保怡飾)愈嚟愈奸,為上位不擇手段,同其他兄弟反晒面咁滯,不過喺元旦(01/01)播放嘅大結局,最後定案佢哋3兄弟竟然會同阿佘走埋一齊夾band,連黃貫中都有嚟撐場,唔係咁堅呀?
結局拍足2日2夜
雖然有傳最後佢哋會因為恩怨情仇而反晒面,死嘅死,入獄嘅入獄,不過陳豪就大爆終極至堅結局,佢哋會再次走埋一齊,喺啟德機場舊址夾番場終極一band,勁Rock ‘N’ Roll一番.
監製戚其義都唔小心爆響口話:「最後陳豪,林保怡同黃得斌會用家明嘅歌,嚟維繫住大家好單薄好單薄嘅友誼,場戲重有佢哋嘅年輕版一齊拍,等大家諗多啲.」
據知為咗拍結局場戲,幕後都花咗唔少心力.拍攝嗰幾晚正正係當年(09年)全港最低溫嗰幾晚,陳豪,黃德斌同林保怡要捱凍捱足2日2夜,先拍得完呢場最後夾band戲,認真熱血!
其他傳聞結局我哋收到《天》嘅至堅結局玩夾band show發放正能量,不過外間之前亦傳出不同版本,幾位主角都各自有自己下場,想知邊個結局真係堅?就要mark實01/01晚嘅大結局啦!
黑仔 孤獨終老陳豪飾演嘅黑仔,做嘢一向都不擇手段,雖然後來放下屠刀,兼向卓桐(邵美琪飾)自首話同佢結婚嘅真正目的係貪佢嘅財產,但就傷盡卓桐嘅心.黑仔離開證券公司,到酒吧夾band為生.不過,黑仔見鼓佬林保怡打算吞咗卓樺(金燕玲飾)死後間公司,所以聯同卓樺嘅雀友對抗鼓佬,雖然成功,但佢同卓桐復合就無望囉!最後重孤獨終老.
林保怡 死路一條由忠變奸嘅鼓佬(林保怡飾)藉住搭上卓樺(金燕玲飾)而吞併證券公司,點知遇上車禍,自己死唔去就愈嚟愈狠,後來重要脅好友Ronnie(黃德斌飾)幫自己間公司造假賬.雖然最後關頭鼓佬覺悟,不過最後佢為救1個爭啲被車撞倒嘅小朋友而碌落樓梯撞穿頭死,死得陰功﹗
黃德斌 如願入獄一直受良心責備嘅Ronnie(黃德斌飾)最終為殺死家明一事自首,不過就被鼓佬要脅,指手頭上有佢老婆雪薇(湯盈盈飾)被利用洗黑錢嘅證據,迫佢造假賬.最終Ronnie都係盲咗,重因為造假賬而入獄.
阿佘 放低一切由佘詩曼飾演嘅Yan發現 Ronnie,黑仔同鼓佬食咗家明,同3人反目嘅同時,亦唔再相信身邊人,連Dr. Dylan被誤會藏毒而被捕,Yan都唔信係誤會.直至Dr. Dylan患上腦退化症入院,Yan去探佢,先被佢嘅金石良言點醒,原諒咗佢哋3個.全劇由Yan主持電台節目,幻想住家明仍然在世作終結.
場口大解構
網民捧到《天與地》上神檯,幾乎每個場口都要解讀一番.近期連去邊度取景都有得講,不如搵嚟編審周旭明親自大解構.
「Beyond屋邨」蘇屋邨
第1集年輕嘅家明揸住綿羊仔送年輕嘅Yan返蘇屋邨,眼利嘅網民一眼就睇穿就喺黃家駒同胞弟黃家強曾經住過嘅蘇屋邨,所以認為喺蘇屋邨取景有特別用意.
周旭明:「揀蘇屋邨係想表達舊邨啫!如果嗰時牛頭角冇拆或者會揀牛頭角㗎!冇其他嘅意思,一場誤會!」
「私家」糖水鋪
有幾集成日講Yan同鼓佬去間糖水鋪度食豆腐花,不過就勁低調唔影招牌;但到咗第25集,鼓佬同卓樺去到元朗嘅佳記甜品食糖水,就大大隻字幫人賣廣告.原來之所以咁低調,係因為呢間位於天后清風街嘅糖水鋪「甜姨姨」係陳豪同監製戚其義有份嘅.
據知,阿戚借個場出嚟係為咗方便拍攝,並唔係想做宣傳.
組band搵真銀
成日都聽到啲明星拍戲拍到抽離唔到,終於戲假情真拍埋拖,有啲重結埋婚生埋仔添!
不過拍拍下戲,拍到夾埋band都應該係第1次喇!《天與地》以Rock ‘N’ Roll精神貫穿成套劇,為咗鏡頭前面夾得似模似樣,陳豪同黃德斌重特登走去重學音樂,加上由佢哋3個主唱嘅插曲〈年少無知〉勁hit,所以搞到佢哋勁認真夾咗隊Sober Band.
林保怡重話希望公司可以幫佢哋出碟,重話如果可以返內地出碟搵真銀重好.得閒夾下band jam歌當然爽,不過諗住靠佢搵食,就認真要諗諗喇!大家都知呢個世代做音樂係搵唔到錢㗎喇!
「如果命運能選擇」,佢哋真係會想夾band?咦!乜林保怡唔打鼓走咗出嚟彈吉他嘅?無他嘅,型棍吖嘛!
本文鏈接:黃貫中勁撐 天與地 至堅夾band結局


text:
新派紙紮師傅教做傳統燈籠 成本20蚊搞掂
星期日就係中秋節,唔少人都會買燈籠應節.不過,依家市場面大部分都係電燈籠,反而傳統燈籠買少見少.記得以前細個有飛機,飛馬同白兔仔燈籠,但而家好似得返白兔仔,仲要係made in China,冇哂師傅人手製個種,小編覺得冇乜味道!有冇諗過自己DIY整燈籠?既獨特,又平又環保.
小編最近發現有一間開左63年的紙紮鋪寶華札作,坐陣的師傅歐陽秉志會親手整傳統燈籠,由楊桃,白免仔等傳統燈籠,至新潮的聾貓燈籠都識整,大家除咗可以去到鋪頭買現成外,還可以訂造,價錢由幾廿蚊到三百幾蚊不等,視乎複雜程度而定.
歐陽師傅仲會開班教學,咪以為做紙紮一定上年紀,老老土土,其實歐陽師傅只係80後,今年都係30幾歲,仲讀過設計學校,為人風趣幽默.大家學識左,自己做返一個獨有燈籠畀自己,獨特得來,成本又唔貴.
小編即場跟歐陽師傅學整燈籠,原來一啲都唔易.師傅九個字整好,小編起碼要做三個鐘,仲要整到歪歪斜斜,連在一旁的老師傅都忍唔住笑.以小編整嘅普通燈籠為例,其實只得三個步驟,第一個要折啲方框,然後將方框紮埋一齊,最後貼玻璃紙就可以了.其實慢慢整都幾好玩,仲平,靚,正!材料只係竹枝兩條(一條三元),玻璃紙一張,白膠漿適量.加埋成本廿蚊有找,係百物騰貴的環境下,真係幾划算.
不過錢都係其次,最重要係當中有無數心機,手工錢更是無價.
講開又講,其實大家知唔知咩係傳統燈籠?依家市面上有啲人自己紮卡通燈籠,歐陽師傅就話外面自己紮的卡通燈籠唔係最傳統,因為最傳統要用竹紮,但坊間卡通燈籠都係用藤紮,紮口位容易爆.而且傳統燈籠通常用紗紙製造,坊間會用的唔算太多.
歐陽師傅自己都間唔中有做卡通燈籠,除左聾貓之外,亦會有史迪仔及Melody,但因為版權問題,所以製作品只會送畀親友,絕不會出售.(師傅真係好有原則又好老實,採訪期間,有客人來買燈籠,想要師傅人手整,但師傅覺得有個製成品唔靚,所以冇賣,仲話整得唔靚,都唔知應該開咩價!)
寶華紮作位於深水渉福榮街,其實唔算易搵.依家鋪租愈來愈貴,而且師傅又冇收徒弟,呢啲傳統手藝可能真係會失傳,大家想有一個傳統燈籠,真係要把握機會啦.


text:
老友話對於身形嬌小嘅囡囡特別有好感,事關自己唔係北方佬,好難Handle高頭大馬嘅女仔.所以佢話利澳水療嘅菲菲係近期佢嘅至愛,事關菲菲身形嬌小,唔只容易食,仲好啜核添!令佢回味無窮.
老友話菲菲其實唔係瘦骨仙,絕對應大就大,應細就細,點解睇落咁細粒,完全因為骨架夠細,令佢身形變得好纖幼,卻無損胸前一對大燈.菲菲話自己係正宗南方人,梗係骨架細又大波喇!佢話識得好多北方姊妹,個個都係高頭大馬,雖然對波比佢更大,但係咁高嘅身形,唔係個個男人都識欣賞,所以佢話自己勝在夠大路,好多男人都對佢一見鍾情,仲好想同佢上床添!
「我唔係好保守嘅女人,亦都唔介意玩一夜情,所以有男人見到我,就話想同我上床,我一啲都唔介意,只不過佢都要啱我口味先得.如果大家都合眼緣嘅話,又真係可以一撻即着架!」
菲菲最鍾意男人有鬚,佢話咁樣好有男人味,而且埋身肉搏嘅時候,畀佢啲鬚拮到痕痕癢癢咁,好有Feel喎!所以佢一見到有鬚嘅男人,就會立即有性幻想,甚至有衝動添!佢一旦遇上合眼緣對象,就會主動搭訕,唔一定要等對方出手嘅!佢話女人嘅幸福要自己爭取,唔可以等運到.
「我雖然有好多男人追,但到家陣都未搵到自己嘅心水目標,所以我一定會主動出擊,尤其是遇到合心水嘅!更加唔會放過,再加上依家呢個年代,主動型女仔周街都係,唔會再怕畀人笑喇!我寧願畀人話發晒姣,都唔想無男朋友!」
三圍:32C-23-32
身高:5呎4吋
年齡:23
撰文:荒木
攝影:阿德


text:
自從接觸長跑之後,每週一課長課好似已經成為特定節目.
由於居住喺荒島,加上本身係一個超級路痴,人稱「青公」嘅青山公路好自然成為我長課嘅首選.通常我都會由荃灣西出發來回屯門公路轉車站,有時要跑遠啲就會去到黃金海岸附近折返.不過今次有啲唔同,反正乜嘢比賽都無晒唔怕影響訓練,我就決定走一次呢條全港最長嘅行車道路 — 青山公路!
話到明係路痴,出發之前點都要做下資料搜集嘅.原來青山公路於1911年動工,於1920年全線建成,全長約52km,分為22段,至今仍然係全港最長嘅行車道路!
今次青公全走我由深水埗近桂林街路口作起點,亦即係嘉頓麵包嘅斜對面,值得留意嘅係青山公路於九龍區呢一段中文稱為「青山道」,而英文就一樣叫做「Castle Peak Road」,同新界嘅路段有所不同.青山道由深水埗經長沙灣再到荔枝角,一直去到蝴蝶谷道路口,大概 2km 左右.沿途經過唔少街口,途人亦都比較多,所以跑起上嚟都要比較小心,始終「人無事先做到世界冠軍」嘛!
由青山道轉入青山公路葵涌段,由於路痴怕麻煩,選擇跟住 Google map 指示經蝴蝶谷道上,無錯係「上」,雖然呢段蝴蝶谷道只係短短500m左右,但可能係全程青公最斜嘅一段,有種死去活來嘅感覺! 幾經辛苦終於轉入葵涌段,係,由轉入新界開始青公會叫返做青山公路,而且會附加地區後綴以作識別.葵涌段一開始依然係上斜,大概有1.6km左右,不過之後就係一大段落斜路,有上有落絕對係練跑嘅好地方,難怪沿路都見到有跑友練斜路啦!
沿路一直到大窩口地鐵站附近轉入荃灣段,大概跑咗8km左右,又到補水時間;溫馨提示:由於路途遙遠,建議多帶一點水旁身,而我就選擇大概每 4km 停一停,飲啖水再上路.進入荃灣段,有一小段路會經過荃灣市中心,途人再次比較多,還好路痴平日都會喺呢一帶出沒,無驚無險底下終於由海安路進入熟悉嘅「青公路段」,亦即係汀九段.
汀九段呢段路,有跑開青公嘅跑友相信絕不陌生.途經汀蘭居,近水灣,麗都灣等.麗都灣係我幾鍾意嘅一個地方,尤其係夏天跑長課跑到就嚟中暑嘅時候,落去沙灘沖一沖身再食塊冰菠蘿絕對係一種享受!
過咗機場核心之後就係深井段,落一條大斜路之後就會見到嘉頓,但喺之前個迴旋處會見到有隻鵝喺中間,唔知其他跑友有無留意到呢?
深井浪翠園之後會進入青龍頭段同大欖段,沿海邊一條大直路正好用嚟放空一下.一直去到屯門公路轉車站大概已經跑咗一個半馬嘅距離喇,亦都係因為咁,我就將我第二包 gel 留返到轉車站先食 (今次帶咗4包gel,打算每10km食一包作補給),順便去一去廁所當作小休一下.
之後再沿住大欖段走約3km,進入掃管笏段,此時亦會經過黃金海岸,係平時由荃灣西出發跑30km長課嘅折返點.
緊接住嘅就係青山灣段,途經咖啡灣,青山灣,三聖,置樂,華都等地方,一直去到杯渡路為止.
之後嘅新墟段,嶺南段,藍地段,洪水橋段,屏山段,甚至乎去到元朗段,其實都係跟住輕鐵路線走,路旁有單車徑,但當然都係跑返行人路比較安全,反正元朗段之前途人都唔算太多.
進入元朗段,相信係全條青公最多人嘅一段,因為途經人稱「大馬路」嘅元朗市中心,亦係元朗嘅核心地帶.值得一提嘅係如果要補給例如買水等,就要趁呢個機會喺大馬路附近店舖購買,因為之後嘅路段理論上係無得補給㗎喇!
題外話,跑到大概37km左右,經過元朗警署,繼續向大馬路進發,途中入過7-11買咗枝寶礦力,亦因為之前36km無晒水飲,所以我都喺7-11停低飲咗啖寶礦力先再繼續上路,最後大概用咗10min左右經過元朗站,我覺得無可疑!
過咗元朗段之後,就進入潭尾段同米埔段.喺潭尾段路上你會發現原來自己已經跑咗一隻全馬,不過我當時就更加享受大自然嘅氣息,同盡量吸收多一點清新空氣.
終於進入最後路段,進入沙塵滾滾嘅新田段,洲頭段同埋古洞段,全程大概7km左右.由於呢幾段路都比較多大車經過,空氣都相對比較污濁;而且路旁嘅行人路亦比較窄同凹凸不平,跑起上嚟要比較小心.
幾經辛苦,終於走到古洞段嘅盡頭,連接粉錦公路嘅路口,亦係全條青山公路嘅終點,唔知我幾時會試一次「逆走」呢? 哈哈……
>
分享連結:


text:
一個喜歡創作嘅宅人,希望可以用宅人眼光出發,講解日常的生活的大小事? 唔理係動漫,F1,科技,定係生活上芝麻綠豆嘅小事,星期六準時0000更新~
「一生懸命」究竟係一種態度定係一種文化?
「一生懸命」,日文係:いっしょけんめい(isshokenmei),如果大家用日文輸入法或者係Google上面搵,就會發現佢出現嘅係「一所懸命」而唔係「一生懸命」.其實點解會變咗「一生懸命」,我相信就算你詢問日本人都無一個確實嘅答案,但係不外乎都係兩個原因:第一就係因為日文『所』同『生』都係同一個音,但係往往只係靠聆聽可能有所出入,所以引致到同音字出現;而另一個講法就係因為『所』帶唔出果個意境,所以就改用了『生』取代.咁但係即使兩個用字不同,但係都係代表同一個意思,就係一生人只會為同一件事盡力去做到最完美,再簡單啲講就係貫徹始終.例如電視劇《下町火箭》當中「佃製造所」就係花盡畢生精力也是努力在研究和製作閥門一樣,大約就係咁嘅意思.
點解呢個字好似係日本以外地區咁少會見到?其實主要都係牽涉到日本企業嘅歷史文化影響.相比起大部份國家,日本仍然有為數不少嘅企業是採用「終身受雇制」,雖然已經比以前減少咗好多.「終身受雇制」顧名思義就係除非犯下重大錯誤,缺失或者自己離職,否則由聘用一刻便可以在同一間公司工作到退休為止,所以基本上可以話係安枕無憂.目前大部份日本公司內上咗年紀嘅打工仔係「終身受雇制」,所以基本上都係等退休.曾經有一段時間因為人口膨脹,「終身受雇制」曾經消失,但係近年因為日本少子化和人口老化問題急速惡化,不少企業為了挽留人才所以重新推出「終身受雇制」,而且更提供優厚福利,例如房屋津貼,子女教育津貼等等.
睇到呢度,我諗你心入邊或多或少都有一個疑問,就係「終身受雇制」同「一生懸命」到底有咩關係?
相比起全球大部份國家,日本有一套獨特嘅企業文化.正常大企業晉升階梯係每年或者相隔幾年就可以透過內部人士評分和考核決定,當中有部份職位更會是從外面直接招聘.但係日本卻有些不同.雖然都係會透過正常招聘程序聘請新人,但係晉升階梯卻係十分漫長.舉個例子,你由22歲就進入一間公司工作,到你65歲退休嘅時候可能都仲係同當年入職嘅職位一樣,只係人工有所增幅.造成咁嘅原因其實往往唔係因為內部評核或者考核成績欠佳,甚至乎可能單單靠自己學歷都已經足夠晉升.但係日本企業文化往往都係要你對上職位人士離開崗位或者退休,你先至會有晉升機會,而且仲要同其他職員拼搏,所以導致好多人都覺得如果想晉升到一個經理或者管理層係天方夜譚,所以不如做好自己本分,看看有沒有機會有一個出色的表現,直接跳過所有繁複漫長嘅等待,晉升到更高職位,所以就衍生了「一生懸命」呢一樣野.就係因為既然我可能即使花盡畢生嘅精力,都只係做同一樣工作,不如我努力認真做,凡事做到最好,睇吓可唔可以有突出嘅表演表現自己.咁你一定會問,咁我跳去第二間公司做咪可以?好遺憾嘅係,日本企業嘅文化係要從最低職位做起,雖然有企業係會直接從外邊招聘,但係始終能夠成功透過這種渠道,進出另外一間公司高層嘅人少之有少,甚至可能需要從頭開始,所以所以當開始有家庭和子女負擔之後,大部份人都會選擇留係原有公司直到退休.
其實我當初都覺得「一生懸命」應該係一種日本獨有嘅文化,但係同好多日本人傾過之後,佢地反而覺得「一生懸命」係日本人獨有面對工作嘅態度.我好記得果個時候有一個朋友列舉了一個好好嘅例子.係日本大城市,我們可以見到五光十色用混凝土建城嘅高樓大廈,但係一離開大城市,去到農村,我們輕易就可以見到仍然有好多用木造嘅房屋.雖然依家混凝土或者預先做件技術已經十分成熟,但係相比起冷酷無情外表嘅混凝土建築,木造建築更加有一種溫暖嘅感覺.而且基本上全部木造房屋都係有木工師傅一手一腳親自打造而成,雖然好容易就搵到類似嘅木造房屋,但係基本上你唔會搵到兩間一模一樣嘅木造房屋.雖然手工打造木造房屋呢個行業亦都正面對師傅年紀老化嘅問題,但係可幸嘅係仍然有年輕人願意入行,令到呢一項工藝可以得以傳承.即使係同一個木工師傅,但係經過一生努力嘅鑽研,加上不斷嘅吸收和改進,所以永遠唔同嘅作品只會越來越擁有個人風格.呢一種正正就係「一生懸命」嘅態度,因為以木工師傅為例,佢地就係成世人都淨係專注製造木造房屋.雖然我明白好多人聽完都覺得好白痴,但係呢一種態度正正就係現今社會缺乏嘅精神之一.其實我諗就算日本,香港,台灣好,甚至全世界都好,要一個人一身時間只係做同一份工作,我相信應該只會佔少數.我相信大部份人都會趁年輕嘅時候選擇轉換工作,面對不同環境和尋找那一種工作適合自己.但係「一生懸命」呢一種態度正正就係相反,就係由一踏出社會開始,甚至乎未完成學業之前,已經決定要只會鑽研同一種工作直至退休.呢一種精神其實就算連部份日本人都難以理解,甚至乎係我地又點會明白.其實現實有無例子呢?咁當然有啦,例如日本本田技研工業創辦人本田宗一郎,佢就係用盡大半生時間研發唔同類型嘅引擎,由最普通嘅50CC Super Cub,到一級方程式(F1),世界電單車錦標賽(MotoGP)所使用嘅引擎都有所涉獵,可見佢係只係為咗單單同一件事而努力.
又或者等我舉多個例子.人稱日本動畫製作大師嘅宮崎駿,由高中嘅時候已經開始畫畫,到近年已經推出多部動漫電影.每一套風格都與別不同,雖然我唔敢話係進步定退步緊,但係我地可以見到嘅係佢呢種花盡一生精力都花係動畫製作上面,絕對係「一生懸命」嘅最好例子.雖然近年已經因為已經開始進入高齡而減少創作,但係仍然有用不同身份製作動畫,可見佢仍然為咗動畫而奉獻人生.其實對於大部份日本人來講,「一生懸命」可能只係一種好普通面對工作嘅態度,甚至乎已經係融為生活嘅一部份;但係對於我地來講,「一生懸命」只係一種日本人對待工作嘅文化.始終生活同成長環境唔同,就算有幸比你去日本留學讀書,工作甚至結婚,留下來生活,但我絕對相信建基於文化差異和成長環境不同,可能你花盡一世時間都唔會明白點解日本人會用「一生懸命」呢種態度面對所有工作.
最後容許我極端啲咁講,係日本以外嘅地方,雖然而家好容易見到「一生懸命」呢一個詞語,甚至乎主要出現嘅地方都係日本餐廳.但係雖然呢一種態度雖然成功跟隨不同餐廳越洋過海,成功在外地落地生根.即使「一生懸命」用很大的字體印刷在菜單或者牆壁上面,但係畢竟員工只是在工作,甚至乎大部份人都只是為了工資而工作,「一生懸命」呢一個字往往只會變成一句口號.即使像連鎖品牌拉麵店「一蘭」,經過越洋過海之後,工作嘅只係當地市民,即使店舖風格和日本相同,但烹煮和態度和日本完全不同,那又如何談得上「一生懸命」?即使我自己經常前往日本工作,但係對我來說,「一生懸命」只係一種日本獨有嘅文化,我雖然能夠理解果一種精神同態度,但係始終我覺得我都唔會實踐出黎,畢竟回到現實,金錢相比起「一生懸命」重要很多.今日就講到呢度先,走之前希望大家係下面拍5下手,作為支持我嘅原動力,下星期六繼續.
喜歡我的文章嗎?
別忘了給點支持與讚賞,讓我知道創作的路上有你陪伴.


text:
更多
2022-05-09 400 瀏覽
話說咁啱得咁橋,打電話去book,有人退咗枱 我就唔使一個星期都可以book到十幾人食晏晝餐廳都有預先講清楚要留定食物嘅咁我都準時早一日打去預留食物點知一開口第一句話要半隻茶燻雞就已經畀條女插話我叫得少 又呢樣又嗰樣勁大怨氣講下講下又話要有最低消費五千蚊先可以圍間房畀我我都唔係要嗰兩塊屏風所以就話唔需要喇 就咁都得留咗幾個必需要留嘅餸 其他就到時睇下其他朋友想食乜啦點知去到嘅時候見到圍咗板我以為係餐廳拆唔切唔關我事啦叫起菜 亦都加咗餸點知有條女疑似係老闆嘅人走入嚟又呻話加得一個餸又重覆要有最低消費先比間房我delay no more 我無要求要間房仲要大大聲放負嘅餐廳今時今日真係咩態度最好食無疑係個豬扒飯咕嚕蝦比錯咗咕嚕肉個大蝦腸粉勁唔抵 d蝦又梅又唔新鮮唔會再幫襯 唔會推薦
我就唔使一個星期都可以book到十幾人食晏晝
餐廳都有預先講清楚要留定食物嘅
咁我都準時早一日打去預留食物
點知一開口第一句話要半隻茶燻雞
就已經畀條女插話我叫得少
又呢樣又嗰樣勁大怨氣
講下講下又話要有最低消費五千蚊先可以圍間房畀我
我都唔係要嗰兩塊屏風
所以就話唔需要喇 就咁都得
留咗幾個必需要留嘅餸
其他就到時睇下其他朋友想食乜啦
點知去到嘅時候見到圍咗板
我以為係餐廳拆唔切唔關我事啦
叫起菜 亦都加咗餸
點知有條女疑似係老闆嘅人走入嚟又呻
話加得一個餸
又重覆要有最低消費先比間房我
delay no more 我無要求要間房
仲要大大聲放負嘅餐廳今時今日真係咩態度
最好食無疑係個豬扒飯
咕嚕蝦比錯咗咕嚕肉
個大蝦腸粉勁唔抵 d蝦又梅又唔新鮮
唔會再幫襯 唔會推薦
張貼


text:
[個人傳記] 年少荒唐回憶錄: 47. 太懂你至道別 而我相信你能看通
黎到旅程第三日,其實都算係旅程最後一日,因為我地第二朝就早機返去.今日我比Katrina早起身,望住佢少少地張開個口係度瞓都幾得意,我冇嘈醒佢或者搞醒佢,只係靜靜地睇住佢,係度思考到底我地呢種關係應唔應該,同埋危唔危險.換轉係細個既我,我會不顧一切咁玩,好好享受每一個女人既肉體,同埋俾我既愛.但人大左,有左唔捨得失去既野,再做唔返果個nothing to lose既小朋友了,每一次見Katrina都要衡量風險,會唔會俾女朋友發現呢?點先可以玩得小心啲?而係咪真係唔會百密一疏?對Katrina而言,佢又可以咁樣迷戀我幾耐?係咪大家都甘心咁既身份同模式去相處?成年人既關係真係諗幾日幾夜都諗唔完諗唔通.
直到Katrina自然醒,我都冇一個結果,唯一肯定既係我依然好肯定女朋友係排第一位先.我同Katrina梳洗下之後就落去食個早餐先至返上房整理儀容,今日Katrina冇再小奴主人咁叫,我地好似一對小情侶咁正常拍下拖.當然,作為一個女仔,佢都好鍾意去啲靚既地方影下相,所以我地就去左十份,可能呢幾日行程Katrina都安排得好周到,佢都應該花左唔少心機同體力,一上台鐵佢就捱住我瞓,我全程車都眼光光繼續思考,長遠黎講就當然冇答案啦,但起碼今日都要令Katrina有一個甜蜜既回憶先.
落車之後Katrina都有返啲精神,我就主動話幫佢影下相,雖然我影相真係唔算叻,但勉強都叫做令Katrina收貨既,影到咁上下之際Katrina話
「言,不如我地影返一張合照丫」
「你唔係怕會俾你未來老公見到咩?」
「我自己會保存好架啦,你自己小心啲就真」
「我OK呀,咁我地係火車軌果邊影好冇?」
「嗯,好呀,我就係想去果度」
講真,我呢啲玩家,出黎玩咁多年,當然識得點樣盡量瞞同收埋啦,但Katrina我就真係唔明點解佢忽然咁勇,畢竟佢背負住既野比我多,但當時我都唔想掃佢興,希望佢自己小心啦.影完相我地就行下買下小食同野飲,之後就去放天燈,呢個就基本上指定動作黎架啦.係天燈上面我地除左寫啲好行既祝願說話之外,大家都有寫關於對方既說話,我見到佢寫既係
「希望Katrina永遠都係阿言心入面」
果一刻我有少少中招feel,好似我係朝早同火車上面諗既野咁,Katrina越黎越沉船,遲早佢就會開始迫我,睇黎我都要搵個機會同佢傾下了.不過咁,我應承左自己要俾個快樂既時刻Katrina,我都冇影響心情,返香港先算啦,反正都要組織下先.
返到台北市中心之後,我地去左夜市掃街,都係果句,同Katrina食野真係好開心,基本上佢冇乜野唔食,亦都好願意嘗試唔同野,食飽之後我地去左誠品睇下書Hea下,Katrina去洗手間果陣忽然買左兩張postcard返黎,話不如一人寫一張俾對方,講悄悄話,返到香港先准睇.佢本意其實係幾sweet既,但咁咪會俾佢知道我地址?內心掙扎左一下,既然你都唔怕,我就陪你玩!大家都冇睇對方寫咩,直接寫好就擺係酒店前台叫佢幫我地寄出去.
我既內容大致上都係話好開心好難得可以有一個幾合拍既女仔去愛我,雖然大家都有自己既另一半,但呢種黑暗中既關係刺激得黎都幾窩心,我唔知我地可以走到幾遠,但我可以話呢一刻我係真心真意想對佢好,直到有一日我地既關係變左質.
而返到房之後,Katrina好似即時生龍活虎咁,一入房門已經開始索愛,三兩下手勢我地就先由條脷糾纏一齊變成兩個肉體糾纏一齊,我衫都冇除到佢,直接係短裙下拉低佢底褲,就叫Katrina趴係張書台度俾我後入,我地都冇搞太多花臣,一個狗仔式進行到底,十幾分鐘之後我就射哂俾佢.
抖左一陣我就沖涼,正當我係浴缸玩緊電話飲緊珍珠奶茶之際,Katrina徑自脫個精光入黎陪我沖涼,嚴格啲講係幫我沖涼,擦背到水中簫,服務應有盡有.我個人就講禮尚往來既,我都幫Katrina好好咁洗白白,而佢個衰妹好似驚死我軟咁,隻手係咁玩我條野同個袋,大家一番清潔之後就係浴室開戰,由原本坐係洗手台既傳教士式,到坐係浴缸邊既半邊燒鵝脾,再抱起佢黎個龍舟掛鼓,到最後對鏡既狗仔式派彩,真係消耗左我唔少體力同精液.再沖洗左一次,原本我地想係床度pillow talk一陣,不過冇幾句我地都攰到瞓著左.
第二朝起身果陣,我有啲賴床,因為Katrina個鬧鐘我覺得有少少太早咁,起身都仲有成個鐘時間梳洗,再斯斯然落去食早餐再check out.不過呢一切原來係Katrina計算當中,我醒左一下次後又再瞓過,下一個畫面就係Katrina係度含醒我,個衰妹竟然連爆炸糖都有帶,其實感覺只係有少少,唔算太大,係特別同埋欣賞佢既心意,不過由於尋晚出左兩Q,Katrina含極我都唔出,我同Katrina講,你都辛苦啦,休息下啦,我冇所謂架.點知Katrina個人又幾硬頸,手口並用死都要吹爆我,我坐起少少身望住佢既淫樣,精意慢慢上黎啦,我叫Katrina跪係床邊含,終於俾佢任務完成,只係原本鬆動既時間都變得緊張.
但令我更緊張既係我見Katrina兩行眼淚流緊落黎,我第一反應係我令佢唔舒服,係咁同佢say sorry,但Katrina話係唔捨得我,唔捨得我既好,就連啱先都係自己唔出火唔緊要,都唔想佢咁攰.其實,都係人之常情姐,畢竟我唔否認我有愛過呢個女仔.Katrina平伏得都幾快,入廁所洗個面就同我換衫食早餐再早機返香港.
我幫佢拎埋行李送埋佢返樓下,我地攬住錫左好耐,好似第一晚 (朝早?) 咁唔捨得放手,直到我話
「好啦,我都差不多要返屋企補眠啦,過幾日我地先食飯啦」
「嗯,你返去小心啲,返到去話我知」
「哈哈,我屋企其實好近咋喎,冇危險架」
「都係丫,我想知丫嘛,阿言,多謝你陪我咁耐,我真係好愛你,好愛好愛你,你既出現我先知點先係我既dream man」
「咁誇張?我都愛你呀Katrina,你真係一個好好好好既女仔,聽話啦,早啲上樓抖下」
就係咁,我目送佢入lift,而我都冇諗過呢個就係我地最後一個畫面.幾日之後我收到Katrina既明信片,內容係佢離婚期越黎越近,但反而越冇心去搞好場婚禮,身邊既朋友,屋企人,到未婚夫都覺得佢好奇怪,因為完全唔似佢,作為一個愛浪漫既女仔,肯定係對婚禮充滿幻想,但宜家既Katrina提唔起勁去搞.佢自己都知道問題,掙扎左好耐,直到佢未婚夫好似已經感覺到啲野,果一刻Katrina迫自己去面對,雖然佢真係好愛我,但我又有女朋友,而佢咁多年既感情,所有原本好穩定既野,放棄都唔係咁容易.離開我,只係佢自己唔開心,但如果奮不顧身,可能會令身邊所有人都對佢指指點點,佢承受唔起.
所以佢襯未婚夫去旅行之時,同我走個short trip留一個最美好既回憶俾大家,以後就唔再見啦,因為佢知道只要我地keep住呢種關係,佢呢一世都唔會放得開,而遲早會玩出火,不如忍痛一下,希望我記住佢最好最吸引果一面.
Katrina,如果你有機會睇到呢篇文,我想同你講你係十份果個願望成真啦,每次行過諾士佛台,Imagine,我都會諗起我地相識果一晚.每次行過你屋企樓下,even係同女朋友路過,我都會諗起我地係果度有幾依依不捨.而我既小學,都因為你而多左一份成人回憶.我知道你好艱難先做到呢個決定,亦都明白你既眼淚係帶住咩含意.咁多年次後我重新梳理一次當時既事,我會覺得如果你果時不顧一切,我呢啲人渣最後都只係會傷害你,所以你真係做得好好,好叻女架啦.


text:
東京是日本首都和最繁榮的大都會,除了購物和美食之外,東京也是日本最主要的賞櫻勝地,東京市內的櫻花景點很多,而且分佈比較集中,又在地下鐵或火車站附近,所以到東京賞櫻行程安排比較簡單,只要決定好旅行日數和選定要去的櫻花景點,就可以輕易結合其他景點和購物安排每日行程. » 閱讀全文
上一篇文章整理了2012年巴黎,倫敦雙城之旅中頭5天的巴黎自由行行程,這一篇再整理餘下5天在倫敦自由行的行程.在完成巴黎行程後,我們在Day 6乘搭歐洲之星火車離開巴黎前往倫敦,在倫敦遊覽4天後在Day 10從希斯洛機場離開英國返回香港,結束歷時9日10夜的巴黎,倫敦自由行. » 閱讀全文
這幾年雖然都去了不少地方旅行,但來來去去都是日,韓,台,又或者星,馬,泰,2012年終於衝出亞洲,去到巴黎和倫敦這兩個歐 […] » 閱讀全文
七日北海道聖誕節hea遊今日係last day,所以今日並冇安排節目,朝早食完早餐返酒店check-out之後就坐JR去新千歲空港.不過去到機場唔係即刻走,因為新千歲空港仲有好多嘢睇,又有好多賣手信嘅商店,而且我哋坐嘅係下午2點機,仲有時間慢慢行. » 閱讀全文
今日喺札幌嘅行程重點係夜晚去大通公園嘅札幌白色燈樹節,其餘時間主要都係行下街shopping.原本計劃咗上午會去札幌場外市場,不過因為天氣環境差,最後臨時縮沙冇去,轉戰有瓦遮頭嘅狸小路同地下街. » 閱讀全文
今次旅行係hea遊,所以行程好輕鬆,而今日全日只得一個節目,就係留喺小樽慢遊,其實主要就係行小樽堺町通,遊完小樽傍晚時份先坐火車返札幌. » 閱讀全文
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成. » 閱讀全文
二世古係北海道著名嘅滑雪勝地,所以今次旅程重點會去二世古,不過因為我哋唔識滑雪,興趣亦唔大,所以只係去滑雪場見識下,酒店亦唔係住喺滑雪場嘅渡假酒店,而係book咗一間二世古嘅溫泉旅館住一晚. » 閱讀全文
因為我哋怕凍嘅關係,喺咁天寒地凍嘅環境其實都唔多愿意周圍走,所以今日只係計劃去一個景點,就係北海道神宮.其實北海道神宮唔算係札幌嘅熱門景點,不過因為未見過白雪襯托下嘅日本神社,所以專登去睇睇. » 閱讀全文
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦. » 閱讀全文
因為怕凍嘅關係,咁多年嚟都唔想去一D天寒地凍大雪紛飛嘅地方旅行,不過舊年聖誕節終於決定試一試,去咗北海道過一個白色聖誕,嘗試下踏雪嘅滋味. » 閱讀全文
嚟到行程最後一日,今日係下午三點機,不過冇打算再去景點啦,只係喺酒店訓晏D,食完早餐就坐機場巴士入去仁川機場. » 閱讀全文
今日喺首爾嘅行程主要都係去行吓街,食吓嘢,同埋都會去一去首爾最主要嘅賞櫻熱點汝矣島睇一睇有冇櫻花,雖然明知睇到櫻花嘅可以性唔高,但一場嚟到點都要去撞一撞. » 閱讀全文
短短三日嘅釜山行程今日就要結果啦,今日返首爾嘅KTX買咗下午四點半車飛,所以仲有六,七個鐘可以用,而今日嘅行程主要會去釜山另一個賞櫻熱點南川洞櫻花路. » 閱讀全文
由釜山嘅西部巴士總站去鎮海,車程大約個半鐘,沿途嘅公路旁邊種咗好多櫻花樹,而且越接近鎮海密度就越大.入到鎮海,大街小巷所見嘅都係櫻花,真係有D懷疑呢個城市除咗櫻花樹之外,仲有冇種其他樹木?! » 閱讀全文
今日係2015年4月1日,係為期十日嘅鎮海軍港節嘅第一日.今次首爾+釜山賞櫻之旅為嘅主要都係去鎮海睇櫻花,所以今日係今次旅程最重要嘅一日. » 閱讀全文
第三日至第五日呢三日我哋會去釜山同鎮海睇櫻花,頭兩日喺首爾完全見唔到有櫻花,希望去到釜山真係有櫻花睇啦. » 閱讀全文
今日嘅行程主要會去一個未去過嘅首爾景點,就係北村韓屋村,其餘行程都係到處食嘢,包括土俗村人蔘雞,孔陵一隻雞同埋平安道豬腳. » 閱讀全文
今次去韓國嘅主要行程,係去釜山同鎮海睇櫻花,所以三月尾出發,一來想避開四月復活郵假期嘅人潮,二來三月尾四月頭預計係釜山櫻花滿開嘅時間. » 閱讀全文
除咗日本之外,韓國係第二個熱門嘅賞櫻地方.韓國雖然面積唔大,但南北地區櫻花嘅開花時間有一定差距,所以如果想喺短短七,八日嘅旅程中既睇到首爾盛開嘅櫻花,又見到釜山嘅櫻花滿開,真係有D難度.所以今年(2015年)復活節嘅韓國首爾+釜山賞櫻之旅,只能作出取捨. » 閱讀全文
每次大阪之旅嘅最後一日總係去黑門市場,感覺開始有D悶,不過都冇法,因為返澳門班機係下午2點機,朝早唔想太趕去較遠嘅景點,所以次次都係去黑門市場買D生果返去,希望下次改變一下啦. » 閱讀全文
六日嘅自駕行程今日結束啦,從赤穗溫泉返去大阪大約兩個鐘車程,中途唔會去其他景點,所以今日大部份時間會係大阪,而今日係大阪主要會去一去係天王寺新落成有六十層樓高嘅阿倍野Harukas 300展望台. » 閱讀全文
上一篇講到係廣島縣世羅町遊覽左花夢之里同せらふじ園,仲係せらふじ園入面食埋田園燒烤.呢篇繼續睇埋食完午餐之後去嘅第三個景點世羅高原農場,同埋係岡山縣嘅和気町藤公園. » 閱讀全文
位於廣島縣東北部嘅世羅町有唔少種植花卉嘅觀光農場,雖然規模唔及北海道嘅富良野同美瑛,但都係一個賞花嘅好地方,我地今日嘅行程就係去呢度賞花.不過由於時間有限,我地只係選擇左去其中比較值得去嘅三個農場,之後會去埋隔離岡山縣嘅一個紫藤公園,然後係岡山縣嘅赤穗溫泉住一晚溫泉旅館. » 閱讀全文
上篇講到我地係海水退潮嘅時間黎到宮島嘅嚴島神社,所以可以行落去水退之後嘅海灘同大鳥居影相,影夠之後我地上返岸,準備入去嚴島神社裡面參觀啦. » 閱讀全文


text:
寵物美容 (狗仔扮靚服務)
奴才新手必讀 護理點止扮靚咁簡單?
相信有養寵物嘅主人對寵物美容服務都唔會陌生,養貓仔狗仔初哥可能以為,寵物美容服務咪剪下毛,修下甲,沖下涼咁,自己動手睇下Youtube教學都可以啦,其實剪毛,修甲等只係寵物美容服務中好基本嘅服務,毛孩美容護理服務只係一個籠統嘅稱呼,實際上寵物美容服務唔單止係幫毛孩扮下靚咁簡單,打理得好對佢地嘅健康都有好大幫助,每一日都有人成為新主人,正好了解一下寵物美容服務到底有咩咁重要,唔單止要帶毛孩去做護理,更加要持之以恆,寵物美容服務係一個專業行業,亦有專門嘅寵物美容師嘅培訓課程,絕對唔係一樣簡單嘅工作.
寵物美容 – 沖涼護理服務
雖然沖涼望落去唔係咩難事,但如果主人幫毛孩洗白白,最多表面乾淨,但好快果陣狗仔味又會蒲出嚟,其實響寵物美容服務中幫毛孩沖涼嘅時候,會幫毛孩洗埋耳仔,點洗耳仔好緊要,毛孩同人一樣,耳仔都容易藏污納垢,處理不善容易發炎,受黴菌感染,異味劇烈下有主人會勤啲幫毛孩沖涼,但問題根本唔響沖涼多與少上面,而且毛孩亦唔適合頻密沖涼,太頻密可能引致皮膚問題出現,加上大多數主人都唔知點同狗狗洗耳仔,仲有有機會洗之前要抆耳毛,為左狗狗健康著想,都係搵返專業嘅寵物美容師幫狗狗清潔,沖埋涼剪埋毛,最緊要係狗狗腳掌嘅毛,唔清理乾淨狗狗好易扭傷滑倒,所以持之以恆帶狗狗去寵物美容中心沖涼唔奢侈,止於狗狗貓貓應該幾耐沖一次涼呢?就要視乎每隻狗狗體味,出街次數,皮膚等等,有問題可以向獸醫查詢專業意見,但緊記,找合適美容師幫毛孩做好深層清潔係必需架!
寵物美容 – 擠肛門線
除左耳仔唔乾淨,毛孩沖完涼冇幾耐會一陣味,肛門線係其中一個原因引起異味,肛門線嘅作用係毛孩大便嘅時間排出潤滑肛液,另一方面係排出肛液霸地盤,好多新手主人都唔知有呢樣嘢,亦唔知道要清理,就算知,都未必識得點清理,肛門線啲液體唔會自然排出,所以做主人嘅必需幫狗狗將肛液擠出,避免肛門線因液體積聚阻塞,引致肛門線發炎或破裂,擠肛門線亦都係寵物美容服務中不可或缺嘅動作,都係交俾專業人士做啦!
寵物美容服務 – 刷牙/洗牙
狗嘅最大興趣之一,一定係食嘢,刷牙就變得好緊要,人都話可以用假牙,但狗狗牙齒保健做得唔好,就挽救唔到,所以寵物美容服務中刷牙嘅部份,對毛孩係好緊要,有啲主人都會幫毛孩刷牙,但毛孩嘅合作性唔高嘅話,主人可能都係草草了事,但專業人士有方法令毛孩乖乖刷牙,至少唔會馬虎先,除左刷牙之外,洗牙就更深層清潔毛孩嘅牙齒,洗走牙垢同牙石,呢樣野真係唔係主人能力範圍內嘅嘢,洗牙甚至需要毛孩全身麻醉,所以日常毛孩嘅口腔護理都係交俾寵物美容師負責,唔代表唔洗洗牙,不過可以減少洗牙次數,對主人或毛孩都係一件好事.
上門寵物美容服務
有主人會選擇上門寵物美容服務,即係寵物美容師親自去毛孩屋企幫毛孩進行一系列嘅寵物美容服務,毛孩響自己屋企會合作啲唔會咁緊張,主人亦都唔駛擺低係寵物店唔放心,萬一唔好彩碰上黑店就唔好啦,係屋企搞主人可以觀察成個美容過程,仲可以配合自己時間,不過屋企嘅設備一定冇美容中心咁齊全,勝在有個寵物方面專業人士響你屋企俾你問下嘢,自己都可以學下點樣服侍主子,例如點幫毛孩按摩,保健,梳死毛等,通常唔同品種,體型都有唔同收費,香港響寵物美容服務方面已經好普及,相關資料亦非常透明化,文中暫時不作宣傳.
自取地點:葵涌葵福路金發工業大廈2期2樓大堂入口(葵盛游泳池正門對面)
除左寵物美容護理服務,其他仲包括寵物訓練,攝影,托宿等服務,近年更有寵物派對服務,唔少Party Room可以帶埋毛孩一齊去玩,開狗聚派對,毛孩生日會等,正好可以訂購我地Kama Delivery嘅美食到會服務,8月份美食外賣自取仲全單減$50,只要響送貨方式選擇自取,再響優惠碼欄乾入「TAKEAWAY」就得架啦,詳情請WhatsApp或致電我地查詢.
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
(外賣送貨)Kama Delivery真.跨地域美食外賣送貨
部份圖片出處
*未經許可,以上文章不得轉載或引用*


text:
深圳牙科連鎖箍牙心得分享
導語:五一齒科箍牙心得分享:點解會選擇五一齒科診所?因為對箍牙有所瞭解,知道牙齒排列會影響咬合,會影響牙齦嘅健康,喺睇診過程中,我有任何問題都會直接向醫師諮詢,比較放心.
患者:高傑 KO KIT(患者) 就診年齡:19歲
點解想做箍牙?
當我仲細嘅時候,我大概就可以想像我嘅牙齒會擁有一段唔平凡經歷.
跟通常嘅小夥伴唔同,我嘅乳牙換得零舍嘅慢,喺我嘅印象中,我記得我到小學五年級都還喺換牙(會記得咁清楚,梗係拜調皮同學哋嘅玩笑所賜),只唔過亦就係事關乳牙掉得慢,部分嘅恒牙喺長出嚟嘅時候被死撐著唔掉嘅乳牙推擠,造成咗牙齒唔四正嘅狀況,除此之外,我有一啲點哨牙嘅症狀,有鑒於呢兩個因素,我阿媽喺我要升高中嘅時候,帶我去進行咗第一次嘅箍牙;然而喺箍牙嘅過程中事關冇堅定嘅意念及毅力,喺未曾達到醫生訂定嘅目標時,我就急著想把箍牙器拆咗,嗰時仲有一顆虎牙未曾長出嚟,但係我估話整體上比較嚴重嘅問題都經已獲得解決,所以我同阿媽喺唔理醫生嘅建議之下,結束咗呢第一次嘅箍牙,但就係咁就造成我點解要進行第二次箍牙嘅原因.
經過第一次嘅箍牙過後,雖然哨牙嘅問題有得到明顯嘅改善,但係牙齒排列與咬合嘅狀況卻因空間唔足而產生唔齊嘅現象,零舍係嗰收屘才蹦出嚟嘅虎牙,好似被排擠嘅樣,怕醜咁喱埋喺正常牙齒弧線後方,造成咗前方牙齦有時會因擠壓而出血;美觀亦係我想再重新進行箍牙嘅重要理由之一.記得高中時期有影相機會嘅時候,我成日笑得好唔自然,事關我知如果係我笑得合唔攏咀,嗰照片裡邊嘅我就實行會露出缺咗一角嘅笑容,因此咗留返美好嘅記憶,就係唔太自然,我也成日抿著咀,努力讓自己咪制露出牙齒....
點解會選擇深圳牙科連鎖
因為對箍牙有所了解,知道牙齒排列會影響咬合,會影響牙齦嘅健康,喺睇診過程中,我有任何問題都會直接向醫師諮詢,比較放心.另外,深圳牙科連鎖好近羅湖口岸,從香港過嚟好方便,收費標準也比其他醫療機構更有優惠.
我記得第一次嚟到診所,經過箍牙前檢查,包括面型觀察,顎骨檢查,影相紀錄正,側面面型及牙齒情況,齒模製作與環口X光檢查,主治醫師討論過後,為我制定和解釋成個治療計畫.我可以約略感受到呢便與通常嘅牙科診所唔太一樣,呢度多咗一份專業與著意,俾人感覺到成個療程係有計畫嘅,係安全嘅.
治療過程與心得分享
箍牙過程中嘅痛楚通唔方便可能會因每個患者嘅治療情形唔同而有所差異,但係我相信嗰啲差異唔會好大,大家所經歷嘅唔舒服應該都好類似,只係喺於程度嘅或大或小,時間嘅或長或短啫.因此就唔喺痛苦與好痛苦,痛三天與痛五天之間多作敘述,除此之外仲有一些其他嘅諗頭想和大家分享:我深深地覺得即管喺治療過程中有辛苦有痛楚,但係同時也培養咗許多保持牙齒健康嘅好習慣,包括用餐後清理牙齒和正確地使用牙線及刷牙喺箍牙療程中,我體會到咬唔鬱肉嘅心情,也體會到牙痛嘅辛苦,因此我變得比舊時更識得愛護牙齒及更瞭解牙齒健康嘅重要性.
其次,我覺得呢度提供咗相當之有係統嘅箍牙治療;唔止只係起手嘅專業檢查讓我印象深刻,從治療計畫到約診制度都讓我感受到診所嘅專業及人性化,零舍係約診制度讓我覺得十分之便利,事關我係喺讀高中時進行箍牙,得閑能到診所做箍牙調整嘅時間非常有限,對此,診所提供我更多就診時間嘅選擇.如果臨時有事冇辦法依約赴診,我只需要喺約定日期嘅前一天打電話進行更改,冇需要像一般嘅牙科診所要多等一個星期,我就可以喺最短嘅時間內選到一個能配合我嘅時間就診,呢種以顧客為中心嘅醫療服務嘅確幫我省去好多麻煩.
感謝
感謝深圳牙科連鎖嘅用心同細心服務,如果有朋友需要箍牙,我一定會推薦俾佢-深圳牙科連鎖!
友情鏈接:


text:
用「驅狗器」趕唐狗被鬧爆 劉小慧跪低道歉網民唔收貨
組合草蜢成員蘇志威嘅太太劉小慧,近年轉型做KOL,仲吸咗唔少粉絲,賺到豬籠入水!過住富貴生活嘅佢,除咗住逾億嘅飛鵝山豪宅之外,仲出名愛養毛孩,喺屋企養咗貴婦犬Scooby,藏獒Coolman,異國短毛貓波波,異國短毛貓豹豹等寵物,又安排咗2位工人姐姐照顧啲毛孩,睇落充滿愛心!
不過日前佢同老公帶貴婦犬Scooby外出散步,佢開Live同網友分享幫忙放狗嘅好物件時,就透露自己會用「超聲波驅狗器」驅逐喺街上嘅唐狗,唔畀佢哋愛犬Scooby同佢哋有接觸,佢話:「因為Scooby太唔冷靜,萬一我哋有時行山會有好多唐狗,當有唐狗嘅時候,你一㩒呢個制,佢哋就即刻雞飛狗走,但發出嚟嘅頻率就唔會傷到佢哋,佢哋唔鍾意呢種音頻就會四散.我試過唐狗係特別特別有用,但例如一啲名種狗係免疫.」佢即場示範用「超聲波驅狗器」,見到啲唔同品種嘅狗仔都係同樣有反應即刻側晒頭囉!而佢自稱會帶埋皮鞭同愛犬散步,但係皮鞭嘅作用並唔係用嚟打佢,只是用來打地下「嚇」佢,等佢可以冷靜啲啫!除此之外,佢仲會帶埋「執屎神器」喺身:「狗仔去完Poopoo,你用膠袋執,感覺核突,用呢個神器就變咗唔使用手去執有溫度嘅Poopoo.」
事後大批網民狠批劉小慧根本唔識養狗,紛紛留言「如真心當狗狗喺自己兒子,唔會連執屎都驚臭!」,「我都好需要呢個神器,要嚟驅趕你呢啲主人.」仲有網疫批佢冇愛心:「狗係咪名種就唔識分啦,人有冇愛心同情心就好易聽得出!」面對一大班網友負評,劉小慧都有即刻道歉「撲火」:「我很抱歉昨晚的直播引起很大回響.因為我的貓曾經被狗咬死,所以對於過分熱情的狗狗比較恐懼.所以一般帶小寵物岀街時,我都會帶備驅狗器,我不是因為甚麼狗種或流浪與否而去用,只會在生命受到威脅時才會用.我承認可能過往因為我的貓被狗咬死,所以才會比較恐懼.引起大家不安,實在抱歉.」但係好多網民都唔收貨,仲話佢根係歧視唐狗,簡直係誤導大眾添!


text:
作者:認真小毒毒 | POSTED ON 18 JANUARY 2022
大家好,今次會開箱嘅成人用品係由PPP推出嘅「緊緻夾夾胸部2400」,係一款內藏可動骨骼部件嘅仿真胸部.
無錯,男人同狗一樣﹐就係鐘意玩波,一諗到啲圓潤嘅物體就興奮!不過其實小弟就好少玩波嘅,情願玩返飛機杯或者自慰器仲好,你問點解?咁你肯定無揸過真波啦(笑)
咁究竟今次點解我會開箱呢對波呢?就係因為畀佢呢個可動骨骼部件所吸引啦,以往嘅仿真胸部往往都係只會注重個胸部放幾多層物料,啲物料有幾咁柔軟等等嘅因素,雖然係就係做到個胸型好挺物好靚阿,但係忽視咗乳交嘅舒適度,呢個亦都係我好少會玩仿真胸部嘅原因.
有咗呢個可動骨骼部件,唔會影響胸部嘅手感之餘,又可以提升乳交時候嘅緊密度,呢個仲唔係最完美嘅仿真胸部?!咁就真係要一試啦.
開箱
據官方所指重2.4kg,全長30cm,成把鐵尺咁長,真係唔覺佢得2.4kg,如果就咁睇實物唔上手,你同我講佢有4-5kg重我都信阿.
雙乳非常有份量,圓潤度已經令人想一手揸落去,乳頭亦都相當挺身,整體外觀上真係唔差.
乳頭嘅形狀外觀雖然就唔算係特別仿真嘅設計,不過色澤上睇落都算自然,叫做過得去啦.
乳頭係用咗稍硬嘅材質製造,相對呢對巨峰嚟講乳暈就有啲細.
底部就係平板嘅設計,無乜特別.
胸部嘅下垂度相當完美而自然, 不過都衰在乳頭嘅角度有少少奇怪啦.
試用
裡面似乎有啲咩特別材質,不過小弟都唔係太熟仿真胸部,所以都唔深究啦,實物就擺在眼前,都係親身體驗最準;胸部嘅部分講真,第一下揸落去係有啲硬,唔係好似想像中嘅超柔軟胸部,一捏落去五指陷入嗰種等級,不過就算佢未去到呢種柔軟程度,當兩隻手一齊去掌握那兩粒大西瓜嘅時候,突然腦海會浮現出一種奇怪嘅滿足感,呢種滿足感有啲難以形容,而且因為有突起嘅乳頭,所以手心中央會有被異物頂到嘅感覺,呢兩種感覺加起上嚟就係一種莫名嘅幸福感.(我都唔知自己講緊乜,不過我相信係男人就一定會明)
胸部本身並唔算非常柔軟,可以預想得到當陰莖夾喺雙峰之中感受到的壓迫感實在係相當可觀,呢個雙手都掌握不晒嘅巨乳感同柔彈性,實在有一刻會令大腦產生錯覺誤以為係真胸,我嘅下半身亦都下意識腫脹起來… 咁下一步要做啲咩,相信大家都非常清楚啦.
所謂嘅可動骨骼部件雖然係可動,不過就固定性就唔算特別好,可能因為胸部都比較有份量嘅關係啦,所以要靠枱面嘅摩擦先可以固定到角度,令雙峰足以緊緊夾住陰莖,如果真係純粹想用手壓住胸部去夾住都得嘅,仲可以一邊搓揉胸部,爽度絕對有所提升,同時滿足性覺,視覺,觸覺,三種享受一次過滿足,仲正過出奇蛋阿.
除咗出油度比較多之外真係無乜技訴啦,話晒都有返咁上下尺寸,都係無可奈何之事啦.
最後當然要幫佢著上各種情趣內衣啦,約隱約現嘅pink lin,成個感覺即刻出晒嚟!唔講咁多啦,我又要繼續爽啦~
*注意:玩具有機會因衣物染料脫落而染色,穿著前請先於不起眼位置作測試.
*試用文內容只屬用家意見,實際用感因應個人體質情況以及使用方式而異,不能保證效果完全相同.
相關成人用品︰緊緻夾夾胸部2400
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.
#成人用品 #性用品 #性商店 #飛機杯 #自慰器 #按摩棒 #震蛋


text:
整蠱方法 (3個遊戲融入派對)
派對聚會大家都應該成日去,尤其係室內派對,一班朋友點都會玩下遊戲,最開心當然係睇輸家受懲罰,但更開心嘅係將整蠱方法融入遊戲,大家可以一直睇住某玩家一直受懲罰而佢自己唔知,仲要好努力參與希望睇人地輸左受懲罰,以前一啲室內遊戲都係咩撞機,拍7,爭下櫈仔之類,隨住綜藝節目將室內小遊戲呈現大家眼前,簡單遊戲充滿反應,智慧及人性嘅測試,如果想透過派對小遊戲突顯自己嘅才能,或者見到人受懲罰會特別興奮嘅人,絕對係天選之人,將整蠱人方法融入遊戲,對象只有一個人,其他人都只係成個整蠱計劃嘅成員,無論咩遊戲都好,懲罰都有咁誇張得咁誇張,有咁尷尬得咁尷尬,被整果個先會更認真參與被玩過程,整人方法就係要一個人受罪帶俾多人快樂!
大整蠱遊戲 1. 猜猜恐怖箱
(準備功夫)箱,黑布,動物(恐怖果隻)
(遊戲玩法)靠摸猜中箱入面有咩
(整蠱方法融入遊戲的方式)恐怖箱之所以恐怖,除左個箱入面你唔知係咩,最恐怖係睇人地摸果時,被人地嘅表情同表現嚇親,做成自己嚇自己嘅情況,被選中嘅人最好安排響最後一個摸,之前摸嘅參與者預先知道答案,可以扮摸,同時扮嘅時間表現有咁恐怖得咁恐怖,有咁驚青得咁驚青,最好安排青蛙,蟑螂,蜘蛛(冇毒),麵包蟲之類,扮摸嘅唔會真係摸,扮到好恐怖就得,打開答案被整蠱果個睇到就會更驚,到佢果時淨係放水同泥,佢唔會摸到D咩,但摸咁耐驚咁耐,所以懲罰一定要夠阻嚇性,以防佢放棄,呢個整蠱方法非常殘忍,因為入面嘅水同泥會俾到佢腦海無限幻想,再加上睇左之前人地摸嘅咁恐怖,陷入放棄又唔得唔放棄又唔得嘅矛盾中不能自拔,相當陰毒,定必為大眾帶來唔少歡笑聲!
大整蠱遊戲 2. 寂寞扑傻瓜
(準備功夫)兩個空水樽,兩個眼罩,一段音樂
(遊戲玩法)兩人對坐,音樂會隨機由主持人停頓,停頓時間兩人可自由攻擊或閃避,音樂再開始要收手等待音樂下次停頓再攻擊,被擊中次數多者為敗,途中眼罩萬不能除低,直到遊戲完結.
(整蠱方法融入遊戲的方式)雙方帶上眼罩後,悄悄為被玩者更換更大型嘅水樽,增加能擊中對手的機會,再同佢講已經同全部人夾好哂,大家就係要睇對方受懲罰,叫佢努力打好呢場比賽,當佢攞住加大版武器,再加上以為全人類夾好哂,就會瞬間變身東奧選手,信心百倍,呢個時候,整蠱方法係安排佢對手離開,即係遊戲開始後,被玩者對面只剩下寂寞嘅空氣,音樂一停,大家就會見到被玩者對空氣作出多角度攻擊,但擊中嘅亦只有寂寞,大家亦唔好忘記響佢揮擊嘅空隙用水樽打佢,第一,唔好令佢懷疑對面冇人;第二,證明遊戲的確可以擊中對方,當只有自己被擊中就會擔心被懲罰,往後對空氣就會加劇攻擊,旁觀嘅你除左用相機拍低事後恥笑佢外,已經冇嘢好做,最後佢娛樂左大家,流一身汗,仲中左幾下重擊,要唔要受懲罰,由你地決定.
大整蠱遊戲 3. 廿一魔咒
(準備功夫)冇
(遊戲玩法)並排而坐,每人輪住順序叫號碼,由1開始每局至少叫1個最多叫3個,即1至21號順序叫,邊個叫到21號為敗,2人對奕.
(整蠱方法融入遊戲的方式)看似公平嘅遊戲一啲都唔公平,選出整蠱對象後,所有參賽者務必將四嘅倍數霸佔,即4,8,12,16,20,無論被整蠱玩幾多次,都會不斷迫於無奈嗌21,陷入21魔咒玩極都輸,如果唔知規律嘅人,一般都會去到10之後先諗,但其實已經中計,輸家一輸要被罰一次,然後對戰其他人,所以,基本上當日有幾多人,佢就輸幾多次,當然,整蠱就唔建議輸左飲酒,飲下蔥汁,芫茜汁,苦茶都係唔錯嘅選擇.
朋友,同事開Party都係想開心,所以被整蠱對象必須有返咁上下心胸,仲要有返咁上下Friend底,大玩過後能一笑置之,唔會傷感情,玩完笑完下次再接再勵,Party安排埋Kama Delivery嘅美食到會外送,咁就更完滿,一班人嘻嘻哈哈有得玩又有得食,歡迎瀏覽我地網頁或者WhatsApp我地訂購美食外送!
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
Home Party食物大檢閱2022 (懶人攪手必讀推薦)
*未經許可,以上文章不得轉載或引用*


text:
「東張女神」梁敏巧大爆港姐內幕及離地趣聞 試過有佳麗唔知咩係八達通?
「東張女神」梁敏巧(Maggie)較早前開設個人YouTube頻道,早前邀請好友黃丹虹(Vickie)擔任影片嘉賓,齊齊大爆參加香港小姐及ViuTV真人騷《廣告女皇》嘅內幕.
現年27歲嘅梁敏巧,曾就讀於樹仁大學新聞與傳播學系,畢業後成為一名記者.喺2019年,佢覺得人生苦悶,好想做一啲嘢去衝擊一下,於是佢就參選香港小姐,當年嘅冠亞軍佳麗分別係黃嘉雯,王菲及古佩玲. 而佢就喺影片中大爆有人會爭曝光率同爭鏡頭.另外,佢亦講到喺參選期間聽過一啲堅離地嘅趣聞,話聽過有啲女仔同佢講佢嗰屆有佳麗唔識搭巴士,唔知道咩係八達通,同埋唔搣皮嘅話就唔知咩係提子,不過Maggie就解釋話呢啲女仔出身同普通家庭出身嘅唔同.不過佢亦強調佳麗唔係想像中咁進取,好多時只係被放大;及否認有內定嘅傳聞,因為選美唔係淨係睇樣,有啲好靚嘅大熱佳麗,可能喺鏡頭後表現未必咁好,咁樣就有機會被淘汰,一旦被落選就會被指唔公平及內定.
而喺2018年參加過ViuTV真人騷《廣告女皇》嘅黃丹虹,佢喺影片中就話參選時真係會有「拉攏關係」嘅情況出現,仲話聽過當時隔離組,如果唔得導師歡心嘅話會俾人蝦,連報紙,報道及剪接都會幫個導師,令參加者無形中被抹黑.
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可換領限量新人禮,立即下載!


text:
最新文章
-
咩係分子釘? November 18, 2020
-
究竟維他命B3有咩功用? October 07, 2020
-
抗氧化劑究竟如何對抗藍光? September 23, 2020
毛孔真係會根據溫度而收縮,擴張?
毛孔幾時會擴張? 幾時會收細?
呢個講法已經存在咗好長時間.簡單黎講就係皮膚如果遇熱就會令毛孔擴張,而當皮膚遇冷就會令毛孔收細,而好多人都將呢個講法應用係唔同產品同護膚既基礎上面.
豎毛肌
究竟呢種講法係點解會出現呢? 其實主要係源於肌肉(圖示4)既運作模式,高溫能夠令肌肉放鬆,而低溫就可以令肌肉收緊.我地皮膚下的確係有肌肉,好似冬天起嘅雞皮就係肌肉,而呢啲肌肉就會統稱為「豎毛肌Arrector Pili Muscles」.
但係,肌肉係控制唔到毛孔既擴張同縮小,因為毛孔只係皮膚上既一個細窿. 無錯,如果用溫和既暖水或者蒸氣等等的確可以令皮膚既油脂更加容易由毛孔排出,而適當溫度既凍水亦可以有助鎮靜皮膚.但太凍或者太熱既水反而會過分刺激,容易令皮膚出現敏感既情況.所以大家係護膚既時候都要注意呢啲小細節,否則唔單止對皮膚無幫助仲有可能傷害皮膚.
Featured Products


text:
唔知大家有無收過朋友記嚟嘅一張 postcard,上面有個好鬼死難串嘅國家名,講完都唔知係邊度嚟!
無錯,呢次我就去左呢個唔知點讀同唔知點串嘅國家!好似好神秘咁哦呵呵~
呢個國家英文名係Liechtenstein,中文名係列支敦斯登,喺德國,奧地利同瑞士呢三個國家嘅交界.呢個國家細到一個點,地圖上幾乎睇唔到,呢次我就決定由德國慕尼黑出發嚟!
朝早搭火車由Munich Hbf出發,搭左成兩個幾三個鐘先至到左德國南部嘅Lindau,再轉45分鐘巴空直入Liechtenstein 市中心,真係好靚!
其實呢個國家真係無乜野特別,出名嘅就係呢度嘅stamp同埋仲有座有皇室成員住緊嘅castle, 不過可惜唔入得去:(
搭巴士抵達 Liechtenstein 首都 Vaduz, 喺中央郵局附近落車.嚟呢度目標就係hea,打卡同埋寄postcard! 據說依家佢地呢個咁細嘅國家都咁有錢,就係靠發行郵票!賣遊票都發達,我都想:(( (BTW, 左上角就係個castle啦haha 呢個國家真係好細)
A church in Liechtenstein
呢條咁簡單嘅橋,人車兩用,其實已經橫跨左兩個國家~
Vaduz 係我去過最細嘅首都lol 行唔夠20分鐘就行完, 原來一日遊時間都仲好足夠~ 不過唔緊要,去旅行唔洗日日都chur行程,今天放鬆D,慢遊一下啦!
D邊界位打卡真係好正~踩喺條邊界上,大地就好似在我腳下咁!
So, which way to go?
有咁多時間,仲可以去cafe坐下飲杯野先!呢個水果茶係嚟自佢地國家嘅berries!!! 咁細嘅國家都可以出產到農作物,真係好勁!就算係貴都值得一試 !
唔少得寫下postcard! (雖然真係好貴 T_T)
呢個國家好適合嚟一日遊,香港人,係時候要慢活下!!
留意番,呢度唔係用歐羅,係用瑞士法郎!
#寫出你遊歷 #hutchgo資助旅費1000蚊


text:
(一齊煲劇吧!)勾起你的腐女心~5套甜蜜蜜BL劇好推介
港版大叔的愛播完之後,唔知大家係咪同小編一樣都有種「劇荒」嘅感覺呢.自從睇咗呢套劇之後,小編呢排就跌入咗BL劇嘅漩渦翻唔到出嚟.所以今期就推介5套唔同風格嘅甜蜜BL劇比大家,利申套套都色香味俱全!睇嚟自唔同國家嘅靚仔談戀愛,真係視覺上嘅享受~一齊欣賞啦我哋keke
1.大叔的愛(港版)
呢排引發全城熱話嘅劇集「大叔的愛」,翻拍自同名日劇,卻因為選角同埋劇情還原度超高而成為香港第一套超入屋BL劇.其中無論係黃德斌飾演嘅KK「反差萌」定係啊田同啊牧嘅甜蜜愛情,就連配角嘅演技都引發廣泛討論.將原版春田,部長和牧凌太的三角辦公室戀情改編成為地道嘅香港BL愛情故事,貼地得嚟亦都好有新鮮感!鍾意嘅可以去睇埋原版,都一樣好好睇~
2.因為我們天生一對
呢套泰劇主要講述兩個大學男仔嘅純愛故事,改編自JittiRain的同名小說,講述Tine 為了拒絕男同學追求,找上全校最靚仔校草Sarawat嚟做自己嘅假男友,估唔到假戲真做,最為發展出真正嘅愛情.呢套劇以輕鬆幽默的方式描述超越性別的純愛,而且兩個男主角身材同顏值都大正,真係睇到都興奮!
3.你的目光所及之處
呢套韓劇以主僕關係爲主線,講述一對青梅竹馬的財閥繼承人與忠誠保鏢嘅愛戀.同以往擦邊界曖昧劇情唔同,呢套劇講述咗兩個主角之間的雙向奔赴.雖然每集只有短短10分鐘,每集只有10分鐘,但經典嘅霸道總裁劇情一樣令不少觀眾受落.被稱為「男男版《繼承者們》」!
4.如果30歲還是處男 似乎就能成為魔法師
呢套日劇喺日本同台灣都大獲觀眾好評,而且討論度超高!劇情改編自豐田悠的同名漫畫,講述直到30歲還保持處男身份的「安達清」,得到一個魔法:可以讀取人哋心入面嘅諗法,之後發現營業部同儕帥哥「黑澤優一」竟然鍾意佢!呢套劇以佢哋暖心嘅日常居多,之前無睇過bl劇嘅朋友仔可以考慮由呢套劇入手!
5.HIStory系列
《HIStory》系列總共有3個單元,包括《My Hero》,《離我遠一點》,《著魔》.可以話係台灣BL劇的始祖,而其中嘅男主角陣容更加係個個都高顏值,且搭配得好有化學反應添!每一幕畫面都令人留下深刻印象,心動af~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
師奶
師奶(「奶」字讀naai1音,音調同「拉」,太太嘅俗稱.主要係街坊之間用嚟打招呼嘅用詞.哩個詞語亦都可以用嚟取笑嗰啲唔多化粧,外表睇起上嚟土土地好似傳統家庭主婦咁嘅未婚女士,有所謂「師奶仔」嘅叫法.
來源[編輯]
師奶,又可以寫做「施奶」,而哩個詞語據講原本嘅意思係指施以人奶以養育之恩嘅女人(哩個用法,個「奶」要讀返佢嘅原本音),其實即係稱呼阿媽或者奶媽嘅代名詞,喺同村鄰里之間作為互相嘅招呼,潛在住讚揚母愛偉大嘅意味;不過又據聞因為咁樣而出現咗一個幾得意嘅情形,就係話喺以前如果對住一個未結婚嘅女人叫佢做「施奶」,換嚟嘅反應多數會好激烈,最可能會係回應一句:「我啋!大吉利是!」嚟阻止哩個稱呼,原因係冇懷孕就唔會有奶水,而中國人嘅舊觀念普遍認為,未婚懷孕係件敗壞家聲嘅醜事,咁都未結婚未做人阿媽又點會有奶可施,於是名節為上就要阻止人叫佢做施奶.
另外,師奶哩個寫法,喺以前係啲武館跟人學師嘅徒弟用嚟稱呼嗰啲做師父嘅老婆,會叫佢做「師母」或者「師奶」(哩個「奶」都係用返佢嘅原本讀音),後來隨住社會慢慢現代化,學功夫嘅人逐漸減少,慢慢啲人就將「師奶」哩個詞語同「施奶」嘅寫法融合變成同義詞,「奶」字嘅讀音亦變成高N音.
用法[編輯]
街坊用語[編輯]
師奶係舊一輩嘅屋村街坊最鍾意用嘅招呼用詞,佢哋會叫鄰里裡面嫁咗人嘅女士做乜師奶物師奶,譬如叫陳生個老婆係「陳師奶」,張生個老婆係「張師奶」,代替咗「陳太太」,「張太太」作為互相嘅稱呼.因為喺以前嚟講,啲鄰里關係係比較和諧友好,街坊之間經常互相照應,而咁樣嘅稱呼可以令到左鄰右里間嘅關係更加拉近,感覺親切而唔會太生外.
「靚師奶」與「黃面婆」[編輯]
但係今日哩個師奶嘅詞語已經有所演化;街坊之間仍然都有用佢嚟互相招呼,但係如果遇到啲後生嘅太太,或者仍然有化吓粧,比較識得打扮嘅太太,就要識得喺師奶前面加個「靚」字,因為哩啲做咗人老婆嘅太太會覺得,俾人感覺係「靚師奶」,總好過俾人覺得自己係「黃面婆」.
取笑人用[編輯]
除咗對街坊使用之外,師奶哩個詞語更加演化到唔一定稱呼已婚嘅女人;若果喺邊度見到一個冇乜化粧,衣著外表亦冇乜魅力可言嘅未婚女性,明明未結婚但係望落去成個家庭主婦咁嘅,就會俾人笑佢係「師奶款」,但哩個係貶義嘅稱呼嚟,唔好亂咁對人講.
「師奶殺手」[編輯]
香港有一個知名嘅藝員叫做陶大宇,曾幾何時因為一套電視劇《刑事偵緝檔案》而人氣暴升,阿大宇喺劇中係飾演一個叫做張大勇嘅精明幹探,個款英姿凜凜,而且仲屢破奇案,威風嘅形象深受廣大觀眾嘅歡迎.哩套劇當時係喺夜晚嘅黃金時段度播出,當時最多人睇嘅就係嗰啲師奶級嘅女士,真係集集咁追嚟睇;之後喺一次公開嘅劇集宣傳場合入面,身為主角嘅陶大宇俾一大班師奶影迷瘋狂咁圍住要求合照同埋簽名,第二日報紙嘅娛樂版就作咗「師奶殺手」哩個綽號嚟形容陶大宇嘅魅力.跟住之後,凡親成為嗰期最受歡迎嘅男藝人,就會用「師奶殺手」哩個稱號嚟稱呼佢,直頭當係代名詞咁嚟用.


text:
般奴其實已經成功等到藍斯度先踏出第一步然後射向另一邊,只不過拎得太盡中柱彈出,而佐真奴嗰球使用同一個方法畀卻畀法比安斯基接實,究竟發生咩事呢?佐真奴呢個射 12 碼嘅方法係唔係大眾講到咁 6uo 定係其實係法比安斯基醒目呢?
佐真奴呢球 12碼嘅處理方法都係同以往一樣,助跑走到去個波前面就跳起,嘗試等守門員先踏出第一步,咁佢就可以喺落地一下先擺啱隻重心腳射向另一邊.其實呢一招對於射手嚟講難度非常之高,因為要喺咁短時間睇清楚守門員嘅動作再加上自己要踏啱步射另一邊.如果執行到嘅話其實本身咁樣射法命中率係唔低的,因為守門員通常都會預早少少踏出第一步令佢可以飛得更遠,而呢個射法就係把握呢一點從而得到優勢,而亦都有研究指出用呢個方法射波令龍門撲錯邊嘅機會率高達 86%.
只不過法比安斯基都不是省油的燈,唔知佢係咪睇過桑馬之前喺世界盃外圍賽對住佐真奴嘅 12 碼所以有樣學樣,當時桑馬就係襯佐真奴起跳一刻伸出左腳,然後突然跳返去右邊接實球12碼.而法比安斯基亦同樣喺佐真奴起跳一刻伸出右腳,令佐真奴誤以為自己會撲向自己嘅左邊,但點知法比安斯基最後將重心立即轉返去左腳然後再向右邊落地,輕鬆接實.
法比安斯基賽後仲講笑咁話:「我覺得自己係專門吸引到啲對手射啲無咁高質12 碼嘅守門員嚟.除咗佐真奴呢球之外,上季對住富咸接實洛文 (Ademola Lookman) 嘅 Panenka 12 碼又係撞正對方處理得差.不過我都唔知點解會咁,可能係我個勢嚇到人掛?」
又講返般奴,佢喺加盟曼聯之後用呢個「龍門先行」射法射過 13 球 12碼,其實全部都射入曬.今次呢球?相信可能係好純粹地太遲先望清楚藍斯度嘅動作,或者偏偏係呢球咁啱拎得太盡,所以先會射中柱.
而佐真奴呢,可能都有畀般奴射失影響到,所以唔敢拎咁盡,再加上撞正法比安斯基呢下確係技高一籌.個射法係唔係 6uo 呢?我自己覺得就唔係嘅,一來都唔係你話想做到就做到,相信都要經過無數次嘅練習,二來球員其實做每個動作都總有佢嘅原因,只不過每一個動作同技巧都總會有優點同弱點,射手有張良計,龍門有過牆梯,就係咁樣足球先會有所進步.


text:
提醒男友求婚要有心思 高海寧:一生人得一次!
圖片:新傳媒圖片庫
高海寧未諗結婚
二人說到這次拍攝下水戲也是因為要求婚,長興話喺劇中向高海寧求婚,但佢又唔太願意,所以諗咗一啲方法等佢答應,就係一早準備2隻戒指,扮唔見咗跳落水搵,期間拎咗另一隻戒指扮搵得番,結果梗係成功抱得美人歸啦!
為工作拚博
問到高海寧畀人求婚有冇特別嘅感覺,佢話冇感覺,而問到現實生活中會唔會想快啲被求婚,佢就回應話暫時冇諗到,因為依家係拚博時期,可以畀多一啲時間佢嘅.
講到求婚,唔少男生總會有很多驚喜給求婚嘅對象,但係高海寧回應話:「自己冇刻意去諗呢方面畀人點樣求婚,始終求婚係男生嘅主意,唔係是我講咗就得,但我覺得求婚係需要花心思,因為一世人得一次,同埋係一生嘅回憶,應該要有番少少心思嘅.」
佢又話:「呢個回憶可以係兩個人,唔使要好多人知,最重要係,嗰個係我想嫁嘅人!」早前就是高海寧的生日,問到是不是和男朋友一起渡過,她說呢幾日只是同一班朋友吃飯而已,每天也和不同朋友吃飯,搞到依家肥咗!
高Ling講感情:依家嘅生活係開心
其實之前高Ling接受本刊專訪,被指同音樂人鄧智偉秘戀3年,問到二人係咪認定咗大家?高Ling咁話:「我可以講我依家嘅生活係開心嘅,因為多咗人support,心態唔同咗,我廿九歲嗰年突然間覺得,點解我好似未真正生活過,因為我身邊嘅朋友開始結婚,生仔,我開始檢討自己,我廿一歲入行,我入行後嗰八年,完全係工作,未試過好好enjoy拍拖係咩一回事,我好想做一個真真正正嘅人.」咁希望佢快啲找到佢嘅Mr Right啦!
去年高Ling不避嫌以低胸露背裝現身鄧智偉40歲生日派對.


text:
中學耐唔耐都會同啲 friend 去長洲宿營,打吓牌,講吓鬼故就一個晚上.畢業之後,寧願用多少少錢去澳門,台灣都唔想同人逼.不過上個月餵蚊生日,自己又無假,但想搵個地方輕鬆吓,就決定去玩兩日一夜.原來長洲多咗好多嘢食呢!就等我 依莉詩 分享吓呢 1.5日嘅行程啦!
人煙稠密又多故仔嘅長洲
長洲呢個地方其實都唔使點介紹.係香港咁多個離島入面,長洲可以話係人煙最稠密,又最商業化嘅島嶼.講食嘅大魚蛋,芒果糯米滋,紅豆餅,幾乎人人都知.講觀光嘅張保仔洞,東灣,天后廟,相信無香港人講唔出.仲有好多鬼故,傳說,亦令唔少遊客慕名而來.
第一站:滿滿愛情鎖牆
無嚟幾年,估唔到 B&B 渡假旅館由原來只有一棟,發展到有幾棟,仲要將以前嘅七個小矮人變成咗愛情鎖牆.鐵籠內掛滿唔同顏色嘅鎖影相打卡都幾靚㗎!不過鎖牆係 B&B 嘅用地,所以只能掛係旅館售賣嘅鎖頭或者木牌,而且要寫嘢要係店內買水彩盤,商業味自然有啲濃,但眼見都有唔少人即場裝飾自已嘅鎖同木牌呢!
愛情鎖牆 Lock of Love
地址: 長洲東灣路12–14號
▲ 愛情鎖最平都要 $30 ,而木牌就按大小收費,而顏料仲要另外購買,所以想浪漫都唔平㗎!
第二站:清甜無殻椰青波波
夏日炎炎,最好就係飲個椰青解渴,但我呢啲懶人通常飲完個椰青就算,懶得整啲肉出嚟食.呢度竟然有得賣泰國直送嘅無殼椰青 ($30),成個白雪雪,好似波波咁,好得意!而且因為無殼,點飲都唔會有渣,仲唔使用匙羹都食到啲肉添!超級方便!
第三站:大大粒芒果糯米糍
雖然長洲糯米糍已經開到去市區,間間都話自己係正宗,不過嚟到長洲點都要食件先算嚟過嘛!當中有兩間我都幾鍾意食,就係允升同天然.薄薄嘅皮包住大大舊芒果,又甜又飽滿都只係 $7 件,食落好滿足!
天然甜品
▲ 天然嘅甜品都好足料,呢碗芒果湯圓榴槤布甸都係 $28,唔止芒果多,布甸入面有一絲絲榴槤肉.
第四站:深入張保仔洞探險
食飽飽充夠電就出發去張保仔洞!傳說張保仔喺多個離島嘅洞穴收藏寶物,而當中長洲嗰個就最出名.要去有兩個方法,第一個係由長洲碼頭坐街渡到西灣碼頭,而第二個方法就係由長洲碼頭轉右,沿著海徬街,大興堤路,長洲西堤路,贊端路前往,步行大約 30分鐘.而我哋今次揀咗踩單車,大約 11分鐘就到了.
長洲張保仔洞
地址:長洲家樂徑
▲ 第一次入張保仔洞,原來洞入面好狹窄,而且好黑同好濕.雖然全長只有 88米,5分鐘就行完,不過凹凸不平又要爬上爬落,一定要帶電筒照明先安全呢!
▲ 係黑漆漆嘅洞穴出嚟,睇到嘅風景都特別靚.
第五站:穩世文青 cafe
上去張保仔洞嘅路附近有一間充滿無印風情嘅文青 Cafe ,水泥牆,白窗白門,再加部單車,好捨意咁,真係好想入去嘆個 tea.可惜趕住要還單車,第二日又打風,所以最後都無入到去,只好係門口影張相當去咗吧!
Heima Heima
地址:長洲贊端路25號A地下
第六站:脆卜卜原條無骨池魚
嚟親都係食大魚蛋同芒果糯米滋都幾悶,最近就新開咗一間叫漁樂嘅鋪頭,木板同掛有上旗仔嘅日式裝修,唔知以為係日本鋪頭生,但原來好搞笑又熱情嘅員工都係土生土長長洲人,而且賣嘅都係每日向本地漁民舢舨交來嘅本地海鮮.佢哋將利錢少無肉食嘅細魚仔炸成送酒小食,加埋自家整嘅手工啤酒,真係好有風味.雖然店內無冷氣,但每個客人都包保食得開開心心咁離開.
講番食物質素,我叫咗鮮炸池魚, $40份有 5-6 條魚,炸到脆卜卜,骨脆肉嫩,要有心思係配料上有檸檬皮,蝦米炒嘅香油,蛋黃醬,仲有小黃瓜同青提,令到炸魚食落清新唔油膩.而且每一份員工都好用心咁將佢哋排靚靚,係呢個咁商業化嘅長洲,能夠搵到呢一點點人情味真係好難得.
漁樂 YU LOK CC
地址:長洲大新海傍路81B 地下
第七站:經典大魚蛋
相比起漁樂嘅人情味,甘永泰魚蛋就差得遠.唔知係咪出咗名,流水作業式排隊買,本身已經無寫清楚係咩丸咩價錢,如果要問或者俾錢慢少少都會黑面,仲慘過係旺角買肥姐墨魚.
至於大魚蛋 ($10) 味道好似差咗好多,雖然都仲係彈牙,但魚味唔係好夠,同埋少咗啲汁或椒鹽,就好似白烚一樣.真係去 OK 買嗰粒大魚蛋都仲好食過佢.
甘永泰魚蛋
地址:長洲新興街106號
第八站:惡搞便便燒
台灣啲雞蛋糕整唔同嘅樣就可以呃到唔少 like,呢個便便燒 ($8) 同樣道理吧!咪睇佢便便造型咁惡搞,其實好有內餡,即叫即整,一啖咬落去熱辣辣紅豆餡爆出嚟,正!
反斗奇冰
地址:長洲大新海傍道 75 號地下
第九站:大排檔海鮮小炒
食咗咁多小食,晚餐都係想坐定定係餐海鮮餐.係黃昏晚霞映襯下,坐係海邊食別有一番風味.起初我哋擔心兩個人食得唔多,又怕亂入一間會被劏到一頸血.好彩最後揀咗一間有兩人餐,兩碟海鮮都係百幾蚊,仲送碟菜添!
▲ 蒸帶子好鮮味,不過得 4隻有啲少.
▲ 送嘅蝦醬炒菜都唔錯.
第十站:踢拖掃街食宵夜
到咗夜晚十點左右,長洲碼頭出面就開始有車仔檔出現,腸粉,串燒,煎釀三寶,炸脾,糖水咩懷舊小食都有,想一試吓掃街風味一定要行一轉.不過我已經食得太飽,今次無食了.但記得以前食過嘅蠔仔粥好足料,好好食㗎!
第十一站:島上唯一酒店
最後就係番華威酒店休息.好多人都問我點解要揀呢間又貴又殘舊嘅酒店,大家都知啦,長洲啲渡假屋好猛鬼,兩個人真係唔敢去住,但 B&B 又 full booking,咁餵蚊生日,唯有貴啲都照住.
果然殘舊嘅傳聞係真嘅,一入到去大堂就已經有陣酸宿味,自助早餐仲要得啲腸仔蛋,又無浴缸,坦白講,千幾蚊一晚,係市區租間好啲嘅大把選擇!不過又真係估唔到有好多嘢可以免費借用,例如 BBQ 爐,單車,卡 game.最搞笑仲有涼茶送添!
華威酒店
地址:長洲東灣路12–14號
▲ 好彩房入面都算乾淨,仲有個露台可以睇到成個東灣,夜晚吹水睇星幾舒服㗎!
▲ 酒店外有幾個 BBQ 爐,住客可以免費使用.
▲ 櫃位旁邊仲有涼茶可以免費拎,好地道,哈哈!
▲ 估唔到會有 Switch 租添!不過 $100 一晚就有啲貴.
▲ 點解標題係講 1.5日,知咪係好唔好彩,一瞓醒就看 8號風球,要急急腳趕尾班船番市區囉!不過由露台望出去長洲東灣同觀音灣泳灘,真係點睇都唔似打風呢!
▲ 至於個自助早餐⋯⋯大家唔好抱太大期望,因為真係一眼睇晒.不過一聽到尾班船係 11點,已經食龍肉都無味,擔心緊趕唔趕到船了!
更多一日遊路線!
長洲 1.5 日單車美食懶人包!食盡 7大小食 + 張保仔洞探險
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
X-File 奇怪事件簿9
1. 馬云以為自己去登記做香港人就可以拎到香港身份證,但其實應該要香港居港住滿7年先會批永久身份證,所以其實佢應該係拎中國passport去旅行,諗住快人一步坐遊輪去環遊世界.
但其實唔同國家打o既痠苗唔係個個國家會承認,同埋佢個中國passport都唔係好多地方有簽證,比較難環遊世界.
笑位: 佢應該係可以海面上環遊世界?
2. 依家d貓俾人縱壞晒,個個當d貓係主子,主人坐起地下食飯,d貓會一臉嫌棄既樣,連d貓都會睇唔起人類...可能d貓真係以為自己好叻,佢o地可以爬樹,起d樹,屋頂跳黎跳去,佢o地有d叻到樹度跳落地都冇事.
笑位: d貓真係會以為自己有9條命,跳落街都夠膽死.
3.非洲小國開始賣d卵子去其他國家?咁其實有老婆點解唔直接叫老婆生?
定各國都開始研究緊試管嬰兒,整個模擬環境試下整唔整到個bb出黎? 定其實d男仔自己生? 開刀生?
笑位: 乜唔需要賣精子?
4.依家成日見中國3日唔埋2日就射咁大隻火箭上去,究竟d火箭收起邊?乜d造價平左咁多?
同埋點解無現場觀眾?依家有無人機,都冇人話去影下相?
d火箭射左上去其實乜都影唔到....每次都變左睇模擬片段.
同埋最近都有其他國家都突然話射到火箭上太空.
笑位: 英國仲開心到一口氣射左36枝衛星上去.
5. 最近又多左人訓唔到,成個討論區都討論緊失眠問題,有d人會懷疑自己聽到o既野係乜事,驚得掣會去做body(腦check),有d人驚有紀錄,可能就會問人拎糖食,然後真係訓得到....因為係安眠藥,果d人整走左d音效,咪以為無事.但其實時時來打擾,無啦啦好多人好似吸緊毒咁.
笑位: 破案率應該都會提高.


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
{{ getSelectedItemDetail(selectedChildProduct, item).childProductName }} x {{ selectedChildProduct.quantity || 1 }}
{{ getSelectedItemDetail(selectedChildProduct, item).childVariationName }}
(我們的紀念日)
每年嘅 12月25號 聖誕節係我同老公嘅結婚週年紀念日,而 2月14號 情人節就係求婚紀念日.曾經聽過一啲唔認識我老公為人嘅朋友話:「你老公咁 Cheap 嘅,專登揀呢兩日結婚同求婚,係唔係想慳返兩份禮物😂」
通常我聽到呢啲說話都唔會出聲.因為我哋兩個都覺得節日嘅意義並唔係為咗要收名貴禮物,節日嘅意義係要彰顯人與人之間嘅愛同關懷.
其實我同我老公係識於微時.我哋兩個中六開始拍拖,拍咗 9 年拖後結婚.到今年已經結婚 17 年.拍拖同結婚嘅時間加埋,我哋一齊咗 26 個年頭(已經係銀婚級數❤) 我哋唔止同一間中學讀書,仲係同一個屋邨長大後.另人更驚訝嘅係,老爺奶奶話其實一早已經認識我同爸爸媽咪,因為始終同一個屋邨生活,有時搭𨋢都會撞到.所以前後夾埋,我同老公應該都識咗超過 30 年!
大學畢業後,我成為咗一名社工,而老公就投身設計行業.以起薪點嚟講,社工嘅人工比設計師高.但老公嗰時並無因為咁而感到自卑,佢仲叫我賺到錢之後要儲錢,俾多啲屋企人.而且佢非常上進,搵好多設計嘅 Freelance 做.好記得佢啱啱入行嗰幾年,忙到聖誕,新年都見唔到佢,莫講話一齊慶祝.我知佢咁辛苦都係想盡快儲到錢,03年同我結婚之前,可以上到車做業主.
我同我老公都係慳家之人.以前拍拖每逢大時大節,我哋都唔會去西餐廳慶祝,因為又貴又難 Book.我哋通常都係會去酒樓食餐飯就算😂話說 2002年嘅 2月14日,我哋都係按照慣例去酒樓食飯.不過嗰日佢竟然帶咗我去一間我最鍾意嘅西貢海鮮酒樓.其實嗰刻我都預感有大事發生,果不其然,佢嗰晚真係同我求婚🙈💍 成個過程無咩大驚喜大排場,係唔浪漫㗎啦,我老公就係啲咁務實嘅人.
我哋 03 年結婚嘅時候撞正 SARS,嗰陣時酒樓一席都係 $4500,平到無人信.雖然有好多朋友都叫佢唔好咁老套同孤寒,揀酒店擺酒好似體面啲.但我老公都無理,佢覺得銀包搵幾多咪洗幾多,何必要冒充大頭鬼.去到擺酒嗰日,好多親朋因為疫情無出席,我老公二話不說話要頂晒佢,唔想洗屋企人嘅錢.
其實我都戥佢肉赤,酒席嗰度夾埋都唔少錢,意味住佢又要努力搵 Freelance 儲錢.佢安慰我話趁後生緊係要努力搵錢,無謂要兩家嘅屋企人擔心.諗深一層,其實每逢屋企遇到有咩難題,我老公都會第一時間出嚟幫手解決.佢公司有任何上上落落,同事面對任何困難,佢都會挺身而出.甚至乎 May I Keep Young 一開始,我老公都幫我處理咗好多問題,有咩事都一個人頂硬上.
十幾廿年佢都係堅持一個信念:錢唔係用嚟消費享樂,錢係用嚟雪中送炭,幫助別人.
所以咁多年嘅大時大節,我哋都係簡簡單單咁度過.好似琴日嘅聖誕節,我哋都係喺屋企開 Family Party,屋企人開心食餐飯.佢從來都唔會買名貴手錶,房車,就算買名牌,都係送俾兩家嘅爸爸媽媽同我.佢自己開支貴少少 (3百幾蚊)嘅酒,就已經好滿足.
佢最大嘅嗜好除咗跑步,就係飲酒.就算飲酒都係幾百蚊就夠,佢話貴酒同平酒其實係無分別.貴酒可以用嚟喺大時大節招呼客人;平酒或者過期嘅酒就可以用嚟煮餸,貴酒同平酒其實都有各自嘅功能同特色,無話名牌同 Cheap 之分.我諗我老公中年以後,目標都係想成為一個「住家男人」~
我忽然諗電影「國產凌凌漆」入面周星馳嘅豬肉佬 😂 豬肉佬其實都無分貴賤,但係一杯揸住 Dry Martini 嘅豬肉佬,就真係好似一隻漆黑中嘅螢火蟲一樣,咁有才華咁出眾.
我好感恩呢26年有我老公陪我一齊度過,我覺得好幸福❤老公, I LOVE YOU!結婚17週年快樂 🥰
推薦產品 | 最新 | 最好用 | 最平 | 日本直送 | 無添加 | 獨家試用 | 真


text:
臨完場前利物浦已經領先到 2:0,愛華頓嘅啲列查利臣有一個射門機會,艾利臣輕鬆接實一兩秒後,突然跪低向前趴喺地下.相信各位球迷特別係利迷睇見都應該笑咗,因為上半場碧福特都有做過幾次類似嘅動作拖延時間.不過其實呢個動作最正路就分為「技術上需要」同「戰術上需要」,守開龍嘅朋友應該都明白,不過等我嘗試向唔太熟悉嘅朋友講解一下.
通常接完波然後向前趴,特別係接一啲貼地而且球速快嘅波,其實係一個「技術上需要」嘅動作嚟嘅.因為當個波貼地而且追身嘅時候,守門員會盡量傾前並烏低個身,雙手嘅前臂會放喺胸前形成一條火車軌咁樣嘅姿勢,用雙手手掌截停個波再抱上心口又好,由得個波經手掌碌上前臂再到心口然後抱實都好,呢個烏前嘅動作令到個波進入心口後嘅空間減少,變相更加容易接實之外,加埋心口盡量向地下嘅動作,就算之後個波反彈都只會彈返去近啲嘅位置,而唔會彈得太遠被對手執雞,呢個動作統稱為抱波或者 Scooping.
而之後趴低係一個因為身體烏低抱波後嘅 Follow Through 動作,順住勢跌埋落地之餘,亦都借埋草地呢個平面幫手「撳」實個波,減少畀對手撞甩或者自己甩手嘅機會,所以喺技術層面上,接一啲貼地而且球速快嘅波嘅時候做呢個趴前嘅動作係好合理嘅.
可以比大家睇下艾利臣練波嘅時候點樣做呢個 Scooping 以及趴埋落地嘅動作(1:28開始):
https://youtu.be/v36snA3Dsg8
不過上半場碧福特嗰幾下呢,係差唔多企定定接實後跪低然後再趴前,加上今場愛華頓嘅踢法,呢個動作好大機會都係「戰術上需要」.即係咩呀?好聽啲就係等球隊被攻門後爭取時間畀隊友冷靜返慢慢重新組織,難聽啲就係「揼波鐘」囉 😂
因為當一位守門員已經接實曬個波,仲要個波一啲都唔貼地,無啦啦要跪低再趴前,其實係對要快速反擊嘅球隊極不利.所以如果球隊輸緊,有時候門將接完個地波如果有需要趴低都會好快起身,又或者有得唔趴就唔趴,快啲起身反擊.所以做得呢個動作,多數都係見被人攻咗好耐,為咗比啲時間隊友抖抖氣,又或者臨完場前浪費下時間而做,對於接唔接實個波嘅影響不大.
其實碧福特因應戰術需要咁做想幫手守住利物浦拎一分為目標,都算係合理嘅,只不過上半場已經不斷咁做,加上臨尾艾利臣又做一次,難免唔令人覺得艾利臣係想向碧福特「致敬」嘅 🤭 (差啲講漏咗重點,就係艾利臣全程做呢個動作真係笑都無笑,得啲球迷笑,令到個畫面更加幽默 😂)


text:
傳說每個地盤都有寶藏,有啲係好,有啲係唔好.
地下寶藏
澳門近年有個傳說,話某高官知道海賊王嘅大寶藏one piece在澳門地底,所以就年年都全澳門四周圍挖路.我聽行家講澳門挖地底時都真係挖到好多寶物,大嘅試過挖到大航海時代嘅大炮.細嘅瓷器銅錢都成日挖到(不過我都未見過,因為太細,啲師傅一挖到就袋走咗.)
香港某個地盤因為挖到個古井又報咗上政府,最後個地盤就慢咗成年先起貨.
香港都成日挖到啲危險品,主要係二戰嘅遺產未爆嘅炸彈(戰爭嘅遺怕真係遺禍幾十年,希望世界和平.)
地盤裏的寶箱
行地盤其實好似玩RPG game咁,一路行就一路會見到同伴,敵人同怪獸.一路地上面都有啲細寶箱(例如飯盒)不過千祈唔好咁有好奇心去打開佢,99%有野,小則臭死你,大則有屎或一家的曱甴老鼠.地盤多數都有怪獸巢,當年第一次睇打開地盤大沙井,幾百隻大小怪獸(曱甴老鼠蚊飛蟲等等⋯⋯)一齊飛出來,真係嚇Q死.
到判頭離場嗰時,有時啲架步會有唔少剩餘物資,小則金屬廢料可以拎去賣咖喱,我之前地盤啲大判雜工好鍾意去執;大則有啲工具或者機械.傳說之前澳門起威尼斯人,到起貨完工嗰陣時,好多香港判頭喺澳門其實只係做得呢個項目,所以走嗰陣時好多嘢都放低晒.傳說中連細雞頭山貓仔呢啲細機都有,聽聞嗰陣時清垃圾嘅老細就係咁樣發咗達,之後先有足夠資金越做越大.
此文章由原作者及JobsDB HK撰寫/編輯.如欲刊登於其他網站或刊物,請電郵至[email protected]與我們聯絡.如有發現侵犯版權,原作者及JobsDB保留採取法律行動的權利.


text:
護脊行動 (上)
細細個屋企環境唔好,我成日都喺一張好細嘅檯仔上面做功課,坐到個人攣弓蝦米咁樣,搞到脊骨都歪哂,眼痛頸又痛,大個仲因此花咗好多錢去睇脊醫.
我非常後悔當年冇好好護脊,冇習慣正確嘅坐姿,導致時至今日企得耐都會見攰.
所以,當阿仔慢慢開始長高嘅時候,我自己就打醒十二分精神.我一定唔可以俾個仔重蹈我當年嘅覆轍!
有見及此,我同老公就決定要買一張有全面功能,既可以因應仔仔身高而調整,又可以幫仔仔護脊嘅學習桌椅.
但喺買之前,我同老公都遇到一個難題:屋企根本冇位放.
其實客廳都有多出嘅空位,好可惜全部都塞滿哂老公嘅波鞋盒,模型盒,堆到成座山咁高.有啲位置塞咗以前仔仔好細個玩開嘅玩具,老公以前玩開嘅單車,甚至連佢個模型架都已經非常阻位,仲有其他林林總總嘅收藏,書籍,雜誌,總知成個大廳?雜物都非常多,要喺呢種環境下塞多一張學習桌椅,根本係天方夜譚.
幸好,有一日我上Facebook嘅時候,見到一個叫「百寶庫」嘅專頁.原來係最近好流行嘅儲存箱服務公司,我轉念又想:呢個係一個好好嘅契機去俾我執乾淨間屋企,然後再為仔仔添置學習桌椅.
我同我老公講起「百寶庫」服務嘅時候,佢都決定將所有模型,模型盒,波鞋盒「封印」喺儲存箱入面,而我都決定將其他好少用嘅雜物寄存喺百寶庫.冇法啦,為咗仔仔嘅護脊之路,少少犧牲都係值得嘅.而呢個服務最吸引我嘅地方,莫過於「百寶庫」會有專人送儲存箱過嚟,唔駛我同老公搬過去,實在係好適合我呢啲懶人.
於是第二朝早我已經打電話去百寶庫安排好送箱時間,再同老公用咗一晚時間去點清有邊啲常用嘅嘢要留喺屋企,有邊啲少用,但仲有價值嘅嘢要寄存落百寶庫到,有邊啲冇用嘅嘢要掉咗佢.
終於到咗送箱嘅日子,師傅準時將儲存箱送到嚟我哋屋企,我哋將所有雜物放哂落啲箱到,剩係我老公啲模型都已經塞滿哂兩個箱,而其他雜物都好安置好落啲箱到.
當師傅搬走哂啲箱之後,我同老公都發現屋企闊落咗好多,好似變大咗咁.原來以前積積埋埋咁多雜物,睇嚟以後我哋買嘢之前都要細心考慮,鍛鍊自己嘅選擇能力.
望住屋企騰出咗咁多位置,睇嚟我終於都可以為仔仔添置一張新嘅學習桌椅!